Offisielt fra statsråd

Statsråd ble holdt på Oslo slott
 10. september 2004. Følgende vedtak offentliggjøres:

1. Sanksjoner og ikrafttredelser
Kommunal- og regionaldepartementet

Delvis ikraftsetting av lov 2. juli
 2004 nr. 66 om endringer i arbeidsmiljøloven, ligningsloven,
 utlendingsloven og allmenngjøringsloven. Del III, endringene i
 utlendingsloven § 47, trer i kraft 1. oktober 2004.

2. Forskrifter
Miljøverndepartementet

Fastsettelse av forskrift om vern
 av Gutulia.
(Pressemelding)

3. Delegasjon av myndighet
Barne- og familiedepartementet

Delegasjon av Kongens myndighet
 etter lov 4. juli 1991 nr. 47 om ekteskap § 17 til Barne- og
 familiedepartementet.

4. Styrer, utvalg
Kommunal- og regionaldepartementet

Oppnevning av styre for Senter mot
 etnisk diskriminering for perioden
11. september 2004 til 31. desember 2005, i samsvar med
 vedlagte liste.

Kari Østerud, Bærum,
 styreleder (ny)
Amir Sheik, Oslo, nestleder
Ronald Craig, Bærum (ny)
Ellen Katrin Hetta, Kirkenes
Beate Gangås, Moss
Sunil Loona, Oslo
Vera Komissar, Trondheim (ny)
Cindy Grønsberg, Oslo (ny)
Famara Samyang, Sarpsborg (ny)
Abdi Daha Haji Mohammed, Skien
Maria Amabella Lazaga Sveinsson, Olsvik (ny)
(Pressemelding)

5. Klagesaker m.v.
Finansdepartementet

Klage fra Kolbein Holen over
 Finansdepartementets vedtak av 5.2.2003 om å delvis ettergi
 tvangsmulkt ilagt Holen Sand og Grustak AS i 1999. Klagen tas ikke
 til følge.

Utdannings- og
 forskningsdepartementet

Klage fra Askøy Friskole over
 Utdannings- og forskningsdepartementets vedtak
2. januar 2004 om å avslå søknaden om godkjenning av
 desentralisert undervisning etter friskoleloven. Klagen tas ikke
 til følge.

6. Utnevnelser m.v.
Forsvarsdepartementet

Generalmajor Tomas Colin Archer
 utnevnes til generalløytnant i Luftforsvaret og beordres som sjef
 for Fellesoperativt hovedkvarter med tiltredelse fra det tidspunkt
 Forsvarsdepartementet bestemmer.
(Pressemelding)

Brigader Stein Erik Nodeland
 utnevnes til generalmajor i Luftforsvaret og beordres til tjeneste
 som generalinspektør for Luftforsvaret med tiltredelse fra det
 tidspunkt Forsvarsdepartementet bestemmer.
(Pressemelding)

Kommunal- og regionaldepartementet

Forlengelse av konstitusjon av
 konstituert underdirektør Ahmad Ghanizadeh som underdirektør i
 Kommunal- og regionaldepartementet til og med 30.06.2005.

Kultur- og kirkedepartementet

Utnemning av kapellan Bjarne
 Sveinall til sokneprest i Bø prestegjeld og prost i Nedre Telemark
 prosti i Agder bispedøme frå det tidspunkt departementet
 fastset.

Landbruksdepartementet

Seniorrådgiver Ove Arne Flø
 utnevnes til jordskiftedommer ved Akershus og Oslo jordskifterett
 med tiltredelse fra det tidspunkt departementet bestemmer.

7. Andre saker
Utenriksdepartementet,
 utenrikssaker

Inngåelse av avtale mellom Norge og
 Storbritannia om to små petroleums-forekomster som strekker seg
 over grenselinjen for kontinentalsokkelen mellom de to land, i
 samsvar med et framlagt forslag.

Dekning av reise- og
 oppholdsutgifter for utenriksminister Jan Petersen ved deltakelse
 på FNs 59. Generalforsamling i USA 20. - 28. september 2004 og
 ektefelle Vesla Petersens deltakelse i tiden 20. - 24. september
 2004.

Finansdepartementet

Undertegning av en overenskomst
 mellom Folkerepublikken Bangladesh og Kongeriket Norge til
 unngåelse av dobbeltbeskatning og forebyggelse av skatteunndragelse
 med hensyn til skatter av inntekt.