"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 1. august 1997.
 Det ble fattet følgende vedtak:

1.Delegasjon av myndighet
Utenriksdepartementet

Fullmakt for Utenriksdepartementet til å
 oppnevne ytterligere medlemmer av forhandlingsdelegasjonen.
(Se pkt 2 nedenfor)

2.Styrer, utvalg
Utenriksdepartementet

Det oppnevnes en delegasjon for å forhandle med
 EU om de institusjonelle rammer for Norges deltakelse i
 Schengen-samarbeidet når det skal foregå en EU-ramme med følgende
 sammensetning:

Ambassadør Per Ludvig Magnus,
 Utenriksdepartementet, forhandlingsleder

Avdelingsdirektør Jens Eikaas,
 Utenriksdepartementet, stedfortredende forhandlingsleder

Underdirektør Sissel M. Pettersen, Justis- og
 politidepartementet

Byråsjef Elisabeth Walaas,
 Utenriksdepartementet

Fungerende lovrådgiver Rolf Chr. Trolle
 Andersen, Justis- og politidepartementet
(Se pkt 3 ovenfor)

3.Klagesaker mv
Justis- og politidepartementet

Klage fra Juridisk rådgivning for kvinner (JURK)
 over Justis- og politidepartementets vedtak av 21. april 1997 om
 fordeling av tilskudd til spesielle rettshjelpstiltak drevet av
 studenter, tas ikke til følge.

Klage fra Jussformidlingen i Bergen over Justis-
 og politidepartementets vedtak av 21. april 1997 om fordeling av
 tilskudd til spesielle rettshjelptiltak drevet av studenter, tas
 ikke til følge.

Kirke-, utdannings- og forskningsdepartementet

Klage fra Norsk Yrkesdykkerskole AS over Kirke-,
 utdannings- og forskningsdepartementets vedtak 1. mars 1996 om å
 avslå søknaden om godkjenning av anleggsdykkerkurs III med rett til
 statstilskudd etter privatskoleloven. Klagen tas ikke til
 følge.

Klage fra Uldals Videregående skole over Kirke-,
 utdannings- og forskningsdepartementets vedtak 21. januar 1997 om å
 avslå søknaden om godkjenning av en ekstra klasse ett-årig
 sekretærskole for studenter med rett til statstilskudd etter
 privatskoleloven. Klagen tas ikke til følge.

4.Utnevnelser mv
Utenriksdepartementet

Ambassadør Torolf Raa utnevnes til sendemann i
 Seoul, med rang som ambassadør, med tiltredelse fra det tidspunkt
 Utenriksdepartementet bestemmer.

Ambassadør Torbjørn Aalbu utnevnes til inspektør
 for utenrikstjenesten med tiltredelse fra det tidspunkt
 Utenriksdepartementet bestemmer.

Sendemann i Bern, ambassadør Bengt Olav Johansen
 utnevnes tillike til sendemann i Vaduz og ved Den Hellige Stol, med
 rang som ambassadør.

Regionalrådgiver Rolf Willy Hansen utnevnes til
 generalkonsul i Hong Kong og Macau, med tiltredelse fra det
 tidspunkt Utenriksdepartementet bestemmer.

Morten Wetland utnevnes til sendemann i Bonn,
 med rang som ambassadør, med tiltredelse fra det tidspunkt
 Utenriksdepartementet bestemmer.

Byråsjef Geir Otto Pedersen utnevnes til
 avdelingsdirektør i Utenriksdepartementet med tiltredelse fra det
 tidspunkt departementet bestemmer.

John Stephen Denholm utnevnes til ulønnet konsul
 i Glascow, Storbritannia.

Christine Doerner utnevnes til ulønnet
 generalkonsul i Luxembourg. (Se pkt 5 nedenfor)

Finans- og tolldepartementet

Konstitusjon av rådgiver Johan Bernhard Hjort
 til underdirektør i Finans- og tolldepartementet med tiltredelse
 fra det tidspunkt departementet bestemmer.

Justis- og politidepartementet

Justitiarius Arne Fanebust utnevnes til
 førstelagmann i Gulating lagmannsrett med tiltredelse fra det
 tidspunkt Justis- og politidepartementet bestemmer.

Kirke-, utdannings- og forskningsdepartementet

Byråsjef Knut Alfarnæs konstitueres som
 underdirektør i Kirke-, utdannings- og forskningsdepartementet fram
 til 1. august 1999 med tiltredelse fra det tidspunkt departementet
 bestemmer.

Miljøverndepartementet

Åremålsbeskikkelse av konstituert riksantikvar
 Nils Marstein som riksantikvar ved Direktoratet for
 kulturminnevern, for en periode på 6 år med tiltredelse fra det
 tidspunkt Miljøverndepartementet bestemmer.

Nærings- og handelsdepartementet

Rådgiver Tron Ole Bamrud til underdirektør i
 Nærings- og handelsdepartementet med tiltredelse fra det tidspunkt
 departementet bestemmer.

Sosial- og helsedepartementet

Følgende åremålsbeskikkes som avdelingsledere i
 Trygderetten for 6 år med tiltredelse fra 1. september 1997:

Jurdisk kyndig medlem Ole-Erik Øie
Juridisk kyndig medlem Olav Geir Kirkebø
Juridisk kyndig medlem og nestformann Ellen Susanna
 Haugen

Kontorsjef Øyvind Clemetsen åremålsbeskikkes som
 avdelingsleder i Trygderetten for 6 år med tiltredelse fra det
 tidspunkt Sosial- og helsedepartementet bestemmer.

Kontorsjef Øyvind Clemetsen utnevnes samtidig
 til juridisk kyndig medlem av Trygderetten med tiltredelse fra det
 tidspunkt Sosial- og helsedepartementet bestemmer.

5.Andre saker
Utenriksdepartementet

Undertegning av en luftfartsavtale mellom Norge
 og Vietnam og et tilhørende omforent memorandum undertegnes og
 noteveksling foretas.

Det ulønnede konsulatet i Luxembourg omdannes
 til ulønnet generalkonsulat (se pkt 4 ovenfor)

Forsvarsdepartementet

Vederlagsfri overdragelse av grunnarealet og
 bygningene ved Dorvonjarga grensestasjon i Karasjok kommune til
 Karasjok kommune.

Rødsmoen nærøvingsområde - innløsning av
 beiterettigheter i Nesvangen beiteområde ved ekspropriasjon.

Lagt inn 1 august 1997 av Statens forvaltningstjeneste,
 ODIN-redaksjonen