Offisielt fra statsråd

Statsråd ble holdt på Oslo slott
 10. mars 2000. Det ble fattet følgende vedtak:

Proposisjoner og meldinger

Utenriksdepartementet,
 utenrikssaker

St.prp. nr. 42 (1999-2000)

Om samtykke til godkjenning av
 avgjerd i EØS-komiteen nr. 12/2000 av 28. januar 2000 om endring av
 vedlegg XIX til EØS-avtala (forbukarvern)

Arbeids- og
 administrasjonsdepartementet

St.prp. nr. 43 (1999-2000)

Om vederlagsfri overdragelse av det
 gamle Statsarkivet i Kristiansand

Justis- og politidepartementet

Ot.prp. nr. 31 (1999-2000)

Om lov om endringer i
 utlendingsloven

Sanksjoner og ikrafttredelser

Finansdepartementet

Sanksjon av Stortingets vedtak 7.
 mars 2000 til lov om endringer i lov 17. juli 1998 nr. 56 om
 årsregnskap mv. (regnskapsloven)

Besl. O. nr. 56 Lov nr. 15

Forskrifter

Arbeids- og
 administrasjonsdepartementet

Forskrift om utbetaling og
 beregning av oppsatt alderspensjon fra pensjonsordningen for
 ballettdansere, sangsolister og korsangere ved Den Norske
 Opera.

Kirke-, utdannings- og
 forskningsdepartementet

Forskrift av 10. mai 1996 nr. 420 om fastsetting av grader,
 yrkesutdanninger og utdanningsprogram, beskyttet tittel og normert
 studietid ved universiteter og høgskoler med senere endringer
 endres. Retten til å tildele graden doctor eoconomiae (dr.oecon)
 for Høgskolen i Bodø, jf. Endring i vedlegg 15, gis midlertidig til
 utgangen av 2002 og på de vilkår som fastsettes av
 departementet.
Studenter som er opptatt til og har påbegynt studier etter
 studieordninger knyttet til yrkesutdanninger som nå blir opphevet,
 jf. punkt I, kan fullføre studiene etter tidligere ordninger.
Endringene tar til å gjelde straks. Departementet kan bestemme
 at kandidater som tidligere har avlagt eksamener etter studieplaner
 som gir rett til grader og titler i henhold til punkt I, skal få
 samme rett til grad med tilhørende tittel.
Styrer, utvalg

Kirke-, utdannings- og
 forskningsdepartementet

Følgende medlemmer oppnevnes til et
 utvalg til å utrede status og oppgaver for folkehøgskolen:

Leder: Rektor Bjarne Kvam,
 Meland

Medlemmer:

Fylkesutdanningssjef Gro Lindgaard
 Aresvik, Brumunddal

Rektor Mai-Evy Bakken, Sogndal

Utdaningssekretær Berith Bergersen,
 Sarpsborg

Professor Gunnar Breivik, Oslo

Rektor Leon Haugsbø, Førde

Utdanningsdirektør Trygg Jakola,
 Vadsø

Konsulent Arild Mikkelsen,
 Vestfossen

Bioingeniør Irene Ringstad,
 Oslo

Assisterende direktør Ragnhild
 Sohlberg, Oslo

Daglig leder Øystein Vegge,
 Oslo

Klagesaker mv.

Nærings- og handelsdepartementet

Klage fra henholdsvis Per Bjørn
 Graklev, Henry Torp, Ebba Rinde, Reidar Lassen og Elsebeth Maack
 over Nærings- og handelsdepartementets vedtak 20. oktober 1999 om å
 gi Askia Invest ASA tillatelse til tvungen overtakelse av aksjer i
 henhold til lov 13. juni 1997 nr. 45 om allmennaksjeselskaper.
 Klagene tas ikke til følge.

Utnevnelser mv.

Utenriksdepartementet,
 utenrikssaker

Ministerråd Øystein Hovdkinn
 utnevnes til avdelingsdirektør i Utenriksdepartementet med
 tiltredelse fra det tidspunkt departementet bestemmer.

Konstituert avdelingsdirektør Carl
 Schiøtz Wibye utnevnes til avdelingsdirektør i
 Utenriksdepartementet med tiltredelse fra det tidspunkt
 departementet bestemmer.

Byråsjef Beate Berglund Ekeberg
 utnevnes til underdirektør i Utenriksdepartementet med tiltredelse
 fra det tidspunkt departementet bestemmer.

Rolf Wilhelm Strand utnevnes til
 ulønnet generalkonsul i Gaborone, Botswana.

Søren Munthe Schulz utnevnes til
 ulønnet konsul i Kalundborg, Danmark.

Marianne Lidskog utnevnes til
 ulønnet konsul i Havanna, Cuba.

Arbeids- og
 administrasjonsdepartementet

Rådgiver Grete Antonie Jarnæs
 utnevnes til underdirektør i Arbeids- og
 administrasjonsdepartementet fra det tidspunkt departementet
 bestemmer.

Justis- og politidepartementet

Statsadvokat Anne Grøstad utnevnes
 til statsadvokat ved Riksadvokatembetet med tiltredelse fra det
 tidspunkt Justis- og politidepartementet bestemmer.

Kirke-, utdannings- og
 forskningsdepartementet

Sjømannsprest Øystein Halling
 utnevnes til sokneprest i Tynset prestegjeld og prost i
 Nord-Østerdal prosti i Hamar bispedømme med tiltredelse fra det
 tidspunkt departementet bestemmer.

Konstituert direktør Anton Eliassen
 utnevnes til direktør for Det norske meteorologiske institutt fra
 den tid departementet bestemmer.

Andre saker

Statsministerens kontor

Statsministeren fremla søknad om
 avskjed for Regjeringen datert 10. mars 2000, sålydende:

"Ved Stortingets behandling av
 St.meld. nr. 29 (1998-99) forkastet Stortingets flertall et forslag
 om at "Stortinget forutsetter at forurensingsloven ikke svekkes som
 miljøpolitisk virkemiddel".

Forurensningsloven er en bærebjelke
 i en forsvarlig miljøpolitikk. Jeg hadde på forhånd gjort det klart
 at jeg ville søke om avskjed for Regjeringen hvis avstemningen gikk
 Regjeringen imot i dette spørsmål.

Som en konsekvens av Stortingets
 avgjørelse tillater jeg meg på Regjeringens vegne å søke om
 avskjed."

Hans Majestet godtok søknaden og
 anmodet Statsrådet om inntil videre å ivareta de løpende
 forretninger.

Utenriksdepartementet,
 utenrikssaker

Undertegning av en luftfartsavtale
 mellom Kongeriket Norges Regjering og Republikken Makedonias
 Regjering samt memorandum om SAS-samarbeidet.

Det foretas en brevveksling mellom
 Norge og Island om tollkonsesjoner på enkelte landbruksprodukter i
 henhold til EØS-avtalens artikkel 19.

Utenriksdepartementet,
 utviklingssaker

Inngåelse av en avtale mellom
 Kongeriket Norges Regjering og den Islamske Republikken Pakistans
 Regjering om konsolidering av gjeld.

Justis- og politidepartementet

Reguleringer av
 distriktsinndelingen i politi- og lensmannsetaten.

Sammenslåing mellom Vågan
 lensmannsdistrikt og Svolvær politistasjon.

Sammenslåing mellom Stryn og
 Hornindal lensmannsdistrikt og Innvik lensmannsdistrikt.

Endringene gjennomføres fra det
 tidspunkt Justis- og politidepartementet bestemmer.