Offisielt fra statsråd




Statsråd ble holdt på Oslo slott 1. august 2003. Følgende vedtak offentliggjøres:


1. Sanksjoner og ikrafttredelser

Justis- og politidepartementet


Lov 27. september 2002 nr. 70 om endringer i lov 13. juni 1980 nr. 35 om fri rettshjelp trer i kraft fra 1. september 2003.
(Se også pkt. 2 Forskrifter)



Sanksjon av Stortingets vedtak 17. juni 2003 til lov om endringer i menneskerettsloven mv. (innarbeiding av barnekonvensjonen i norsk lov).
Loven trer i kraft 1. oktober 2003.
Besl. O. nr. 108 (2002-2003) Lov nr. 86


2. Forskrifter

Fiskeridepartementet


Fastsettelse av forskrift om endring i trålforskriften av 12. desember 1986 nr. 2185 om tildeling av tillatelse til å drive fiske med trål mv.


Justis- og politidepartementet


Fastsettelse av forskrift om overgangsregler til rettshjelpsloven.
(Se også pkt. 1 Sanksjoner og ikrafttredelser)


Samferdselsdepartementet


Fastsettelse av forskrift om domenenavn under norske landkodetoppdomener.
Forskriften trer i kraft 1. oktober 2003.


2. Utnevnelser m.v.

Statsministerens kontor


Statssekretær Knut Arild Hareide gis etter søknad avskjed i nåde fra embetet som statssekretær i Finansdepartementet med fratredelse 4. august 2003.

Politisk rådgiver Harald Solberg utnevnes til statssekretær i Finansdepartementet med tiltredelse 4. august 2003.
(Pressemelding)


Utenriksdepartementet, utenrikssaker


Sendemann i New Delhi, ambassadør Truls Hanevold, utnevnes til ambassadør i Dublin med tiltredelse fra det tidspunkt Utenriksdepartementet bestemmer.



Spesialrådgiver Arne Aasheim utnevnes til ambassadør i Rabat med tiltredelse fra det tidspunkt Utenriksdepartementet bestemmer.



Sendemann i Maputo, ambassadør Henning Stirø, utnevnes til avdelingsdirektør i Utenriksdepartementet med tiltredelse fra det tidspunkt departementet bestemmer.



Prosjektleder Jostein Leiro utnevnes til avdelingsdirektør i Utenriksdepartementet med tiltredelse fra det tidspunkt departementet bestemmer.



Ambassadør i Islamabad, Janis Bjørn Kanavin, utnevnes tillike til ambassadør i Kabul, Afghanistan.



Ambassadør i Colombo, Hans Brattskar, utnevnes tillike til ambassadør i Malé, Maldivene.


Forsvarsdepartementet


Rådgiver Gunnar Børresen utnevnes til underdirektør i Forvarsdepartementet med tiltredelse fra det tidspunkt departementet bestemmer.



Kommandør Håkon Tronstad utnevnes til flaggkommandør i Sjøforsvaret med tiltredelse fra det tidspunkt Forsvarsdepartementet bestemmer.
(Pressemelding)



Oberstløytnant, midlertidig brigader, Jørn Buø utnevnes til oberst i Hærens transportkorps med tiltredelse fra det tidspunkt Forsvarsdepartementet bestemmer.
(Pressemelding)



Oberstløytnant Roy Abelsen utnevnes til oberst i Kavaleriet med tiltredelse fra det tidspunkt Forsvarsdepartementet bestemmer.
(Pressemelding)



Oberstløytnant Bjørn Tore Nedregård utnevnes til oberst i Luftforsvaret med tiltredelse fra det tidspunkt Forsvarsdepartementet bestemmer.
(Pressemelding)


Helsedepartementet


Ambassaderåd Ottar T. Christiansen utnevnes til fylkeslege i Telemark med tiltredelse fra det tidspunkt Helsedepartementet bestemmer.


Justis- og politidepartementet


Underdirektør Unni Gunnes utnevnes til avdelingsdirektør i Justis- og politidepartementet.



Politiadvokat Torstein Hevnskjel utnevnes til statsadvokat ved Troms og Finnmark statsadvokatembeter med tiltredelse fra det tidspunkt Justis- og politidepartementet bestemmer.


Kultur- og kirkedepartementet


Sokneprest Inge Torset utnevnes til sokneprest i Namsos prestegjeld og prost i Namdal prosti i Nidaros bispedømme med tiltredelse fra det tidspunkt Kultur- og kirkedepartementet bestemmer.



Res.kap. Morten Arne Fleischer utnevnes til sokneprest i Skien prestegjeld og prost i Skien prosti i Agder bispedømme med tiltredelse fra det tidspunkt Kultur- og kirkedepartementet bestemmer.


3. Andre saker

Olje- og energidepartementet


AS Saudefaldene gis konsesjon for fortsatt regulering av Storelvvassdraget og videre kraftutbygging i Saudafjellene.


Samferdselsdepartementet


Fastsettelse av instruks for Statens jernbanetilsyn.