Statsråd ble holdt på Oslo slott 2. desember 2016. Følgende vedtak offentliggjøres:
(Lenker til proposisjoner og meldinger blir som regel aktive kl. 11.45).

1. Proposisjoner og meldinger

FinansdepartementetProp. 34 S (2016-2017)
Ny saldering av statsbudsjettet 2016
(Nyhetssak)

Justis- og beredskapsdepartementetProp. 33 L (2016-2017)
Endringer i rettergangslovgivningen mv.
(organiseringen av den sivile rettspleien på grunnplanet)
(Nyhetssak) 

KunnskapsdepartementetMeld. St. 9 (2016-2017)
Fagfolk for fremtiden
Fagskoleutdanning
(Nyhetssak)

2. Sanksjoner og ikrafttredelser

FinansdepartementetSanksjon av Stortingets vedtak 22. november 2016 til lov om endring i skattebetalingsloven (utsatt betaling av formuesskatt).
Lovvedtak 6 (2016-2017) Lov nr. 84

Sanksjon av Stortingets vedtak 22. november 2016 til lov om endringer i ligningsloven (land-for-land-rapportering til skattemyndighetene).
Lovvedtak 7 (2016-2017) Lov nr. 85 

Justis- og beredskapsdepartementetDelt ikraftsetting av lov 17. juni 2016 om endringer i utlendingsloven mv. (innstramninger II). Lovens romertall II trer i kraft 1. januar 2017.

Kommunal- og moderniseringsdepartementetSanksjon av Stortingets vedtak 22. november 2016 til lov om endringar i burettslagslova mv. (omfanget av legalpanteretten).
Lovvedtak 5 (2016-2017) Lov nr. 86
(Nyhetssak) 

Olje- og energidepartementetSanksjon av Stortingets vedtak 25. oktober 2016 til lov om endringer i energiloven (utenlandskonsesjon).
Lovvedtak 2 (2016-017) Lov nr. 87
Loven trer i kraft 1. januar 2017. 

3. Forskrifter

FinansdepartementetForskrift om oppheving av forskrift 18. juli 1958 nr. 3904 om kontroll med omsetning av maltekstrakt, fastsettes. 

Helse- og omsorgsdepartementetForskrift om endring i forskrift 13. november 2015 nr. 1287 om kommunenes plikt til å sørge for øyeblikkelig hjelp døgntilbud, fastsettes. 

4. Delegasjon av myndighet

FinansdepartementetDepartementets myndighet etter lov 21. desember 2007 nr. 119 om toll og vareførsel (tolloven) § 7-4 fjerde ledd, § 8-3 fjerde ledd om en sikkerhetsmekanisme for tilfeller der preferansesystemet utløser vesentlige markedsforstyrrelser for landbrukssektoren, § 9-1, § 9-2, § 9-3, § 9-4, § 10-6 og § 12-9 tildeles Landbruks- og matdepartementet. Departementets myndighet etter loven for øvrig beholdes i Finansdepartementet. 

5. Utnevnelser m.v.

UtenriksdepartementetUtnevning av hjemmebasert ambassadør for Sentral-Asia, Ole Johan Bjørnøy, tillike til ambassadør i Tasjkent, Usbekistan. 

Utnevning av seniorrådgiver Jørn Osmundsen til underdirektør i Utenriksdepartementet, med tiltredelse fra det tidspunkt departementet bestemmer. 

Arbeids- og sosialdepartementetÅremålsbeskikkelse av regiondirektør Trude Vollheim Webb som direktør for Arbeidstilsynet for en periode på 6 år, med tiltredelse fra det tidspunkt departementet bestemmer.
(Nyhetssak) 

Utnevning av avdelingsdirektør Gorm Are Grammeltvedt til nestleder i Trygderetten, med tiltredelse fra det tidspunkt departementet bestemmer. 

FinansdepartementetUtnevning av avdelingsdirektør Espen Erlandsen til ekspedisjonssjef i Finansdepartementet, med tiltredelse fra det tidspunkt departementet bestemmer. 
(Nyhetssak)

Justis- og beredskapsdepartementetUtnevning av advokat Borgar Høgetveit Berg til dommer ved Norges Høyesterett, med tiltredelse fra det tidspunkt Domstoladministrasjonen bestemmer.
(Nyhetssak) 

Utnevning av jordskifterettsleder Ragnhild Sæhlie Jetlund til jordskiftelagdommer ved Borgarting lagmannsrett, med tiltredelse fra det tidspunkt Domstoladministrasjonen bestemmer. 

Utnevning av tingrettsdommer Ragnhild Vada til lagdommer ved Frostating lagmannsrett, med tiltredelse fra det tidspunkt Domstoladministrasjonen bestemmer. 

Konstitusjon av lagdommer Dag Anton Minsaas som ekstraordinær lagdommer ved Borgarting lagmannsrett, med tiltredelse fra 1. januar 2017 til og med 31. desember 2018. 

Utnevning av konstituert lagdommer Ole Ingar Ødegård til tingrettsdommer ved Sør-Trøndelag tingrett, med tiltredelse fra det tidspunkt Domstoladministrasjonen bestemmer. 

Åremålsutnevning av advokat Siv Hallgren som leder av Kommisjonen for gjenopptakelse av straffesaker for en periode på syv år, uten adgang til gjenutnevning fra 1. april 2017 til og med 31. mars 2024. 
(Nyhetssak)

Olje- og energidepartementetUtnevning av dr.ing. Anne-Mette Hilmen til avdelingsdirektør i Olje- og energidepartementet, med tiltredelse fra det tidspunkt departementet bestemmer. 

SamferdselsdepartementetUtnevning av seksjonssjef Marit Rønning til avdelingsdirektør i Samferdselsdepartementet, med tiltredelse fra det tidspunkt departementet bestemmer.
(Nyhetssak) 

6. Andre saker

Statsministerens kontorForvaltningen av statens eierskap i Bjørnøen AS og Kings Bay AS overføres fra Nærings- og fiskeridepartementet til Klima- og miljødepartementet 1. januar 2017.
(Nyhetssak) 

FinansdepartementetFullmakt til å inngå avtale om å gi OECD/Europarådets konvensjon om administrativ bistand i skattesaker virkning for automatisk utveksling av finansielle kontoopplysninger og land-for-land rapportering for skatteformål for tidligere skatteår. 

Fullmakt til å undertegne avtale om å gi OECD/Europarådets konvensjon om administrativ bistand i skattesaker virkning for automatisk utveksling av finansielle kontoopplysninger for skatteformål mellom Norge og Sveits fra 1. januar 2017. 

KulturdepartementetAvsetningen på 15 mill. kroner fra Norsk Tippings overskudd for 2015 til tiltak mot spilleproblemer, jf. pengespilloven § 10 fjerde ledd, fordeles.
(Nyhetssak)