Offisielt fra statsråd

Statsråd ble holdt på Oslo slott
 13. september 2002. Følgende vedtak offentliggjøres:

1. Proposisjoner og meldinger
Justis- og politidepartementet

Ot.prp. nr. 115
 (2001-2002)
Om lov om endringar i inkassolova

2. Forskrifter
Fiskeridepartementet

Fastsettelse av forskrift om
 endring av forskrift 12. desember 1986 om tildeling av tillatelse
 til å drive fiske med trål.

3. Delegasjon av myndighet
Miljøverndepartementet

Delegasjon av Kongens myndighet
 etter lov 29. mai 1981 nr. 38 om viltet § 39 til
 Miljøverndepartementet.

Delegasjon av Kongens myndighet til
 å oppheve forskrift om jegerprøve, fastsatt ved kgl. res. 20.
 desember 1985 med hjemmel i lov 29. mai 1981 nr. 38 om viltet § 39,
 til Miljøverndepartementet.

4. Klagesaker m.v.
Helsedepartementet

Klage fra Nittedal kommune over
 Helsedepartementets vedtak 25. juni 2002 om avslag på søknad om
 dispensasjon fra krav om å ha skolehelsetjeneste. Klagen tas ikke
 til følge.

5. Utnevnelser m.v.
Utenriksdepartementet, utenrikssaker

Sendemann i Tunis og Alger,
 ambassadør Sven Østråt Owe, utnevnes tillike til sendemann i
 Tripoli, med rang som ambassadør.

Ministerråd Odd-Egil Andhøy
 utnevnes til sendemann i Abidjan, med rang som ambassadør, med
 tiltredelse fra det tidspunkt Utenriksdepartementet bestemmer.

Barne- og familiedepartementet

Konstituert ekspedisjonssjef
 Kristin Berge Vikøren utnevnes til ekspedisjonssjef i Barne- og
 familiedepartementet med tiltredelse fra det tidspunkt
 departementet bestemmer.

Fiskeridepartementet

Fiskeridirektør Peter Gullestad
 åremålsbeskikkes som fiskeridirektør for 6 år med tiltredelse 1.
 oktober 2002.
(Pressemelding)

Helsedepartementet

Kommunelege Marit Dypdal Kverkild
 utnevnes til fylkeslege i Nord-Trøndelag med tiltredelse fra det
 tidspunkt Helsedepartementet bestemmer.
(Pressemelding)

Landbruksdepartementet

Underdirektør Siri Bergerøy
 utnevnes til avdelingsdirektør i Landbruksdepartementet med
 tiltredelse fra det tidspunkt departementet bestemmer.

6. Andre saker
Utenriksdepartementet, utenrikssaker

Inngåelse av avtale mellom
 EFTA/EØS-statene og Latvia om samsvarsvurdering og godkjenning av
 industrivarer.

Justis- og politidepartementet

Eigersund politistasjon og
 Eigersund lensmannskontor slås sammen fra det tidspunkt Justis- og
 politidepartementet bestemmer.

(For saker som gjelder
 statsbudsjettet 2003 fremmet i dette statsråd , se 
 Offisielt fra statsråd –
 budsjettforslag 2003)