Offisielt fra statsråd 16. juni
 2006

Statsråd ble holdt på Oslo slott
 16. juni 2006. Følgende vedtak offentliggjøres:

1. Proposisjoner og meldinger
Utenriksdepartementet,
 utenrikssaker


 St.prp. nr. 76 (2005-2006)
Om samtykke til ratifikasjon av UNESCOs konvensjon av 20.
 oktober 2005 om å verne og fremme et mangfold av kulturuttrykk


 St.prp. nr. 77 (2005-2006)
Om samtykke til inngåelse av en rammeavtale av 8. juni 2005
 mellom Norge og Amerikas Forente Stater om forhåndslagring og
 forsterkning av Norge


 St.meld. nr. 23 (2005-2006)
Om gjennomføring av europapolitikken

Arbeids- og
 inkluderingsdepartementet


 Ot.prp. nr. 91 (2005-2006)
Om lov om endringer i arbeidsmiljøloven og
 diskrimineringsloven (arbeidstid mv.)


 Ot.prp. nr. 92 (2005-2006)
Om lov om endringer i lov 4. juni 1993 nr. 58 om
 allmenngjøring av tariffavtaler mv. og lov 24. juni 1988 nr. 64 om
 utlendingers adgang til riket og deres opphold her
 (utlendingsloven)

Fiskeri- og kystdepartementet


 St.meld. nr. 22 (2005-2006)
Om dei fiskeriavtalane Noreg har inngått med andre land for
 2006 og fisket etter avtalane i 2004 og 2005

Kommunal- og regionaldepartementet


 St.meld. nr. 21 (2005-2006)
Hjarte for heile landet
Om distrikts- og regionalpolitikken

 (Pressemelding)

Samferdselsdepartementet


 St.prp. nr. 78 (2005-2006)
Om utbygging og finansiering av E18 Langåker – Bommestad i
 Vestfold

 (Pressemelding)

2. Sanksjoner og
 ikrafttredelser
Arbeids- og
 inkluderingsdepartementet

Sanksjon av Lagtingets vedtak 16.
 juni 2006 til lov om lønnsnemndbehandling av arbeidstvisten mellom
 Akademikerne og staten v/Fornyings- og administrasjonsdepartementet
 i forbindelse med tariffrevisjonen 2006.

Besl. O. nr. 76 (2005-2006) 
 Lov nr. 18

Sanksjon av Lagtingets vedtak 16.
 juni 2006 til lov om lønnsnemndbehandling av arbeidstvisten i
 finansnæringen i forbindelse med tariffrevisjonen 2006.

Besl. O. nr. 77 (2005-2006) 
 Lov nr. 19

Sanksjon av Lagtingets vedtak 13.
 juni 2006 til lov om arbeids- og velferdsforvaltningen (arbeids- og
 velferdsforvaltningsloven).

Loven trer i kraft 1. juli
 2006.

Besl. O. nr. 59 (2005-2006) 
 Lov nr. 20

Barne- og
 likestillingsdepartementet

Sanksjon av Lagtingets vedtak 13.
 juni 2006 til lov om endringer i folketrygdloven (utvidelse av
 fedrekvoten).

Besl. O. nr. 66 (2005-2006) 
 Lov nr. 21

Finansdepartementet

Sanksjon av Lagtingets vedtak 16.
 juni 2006 til lov om endring i lov 19. juni
 1964 nr. 14 om avgift på arv og visse
 gaver.

Besl. O. nr. 82 (2005-2006) 
 Lov nr. 22

Sanksjon av Lagtingets vedtak 16.
 juni 2006 til lov om endringar i lov 19. juni 1969 nr. 66 om
 merverdiavgift.

Besl. O. nr. 83 (2005-2006) 
 Lov nr. 23

Sanksjon av Lagtingets vedtak 16.
 juni 2006 til lov om endring i lov 16. januar 1970 nr. 1 om
 folkeregistrering.

Besl. O. nr. 84 (2005-2006) 
 Lov nr. 24

Sanksjon av Lagtingets vedtak 16.
 juni 2006 til lov om endringar i lov 6. juni 1975 nr. 29 om
 eigedomsskatt til kommunane.

Besl. O. nr. 85 (2005-2006) 
 Lov nr. 25

Sanksjon av Lagtingets vedtak 16.
 juni 2006 til lov om endring i lov 12. desember 1975 nr. 59 om
 dokumentavgift.

Besl. O. nr. 86 (2005-2006) 
 Lov nr. 26

Sanksjon av Lagtingets vedtak 16.
 juni 2006 til lov om endringar i lov 13. juni 1980 nr. 24 om
 ligningsforvaltning (ligningsloven).

Besl. O. nr. 87 (2005-2006) 
 Lov nr. 27

Sanksjon av Lagtingets vedtak 16.
 juni 2006 til lov om endringar i lov 28. februar 1997 nr. 19 om
 folketrygd (folketrygdloven).

Besl. O. nr. 88 (2005-2006) 
 Lov nr. 28

Sanksjon av Lagtingets vedtak 16.
 juni 2006 til lov om endringar i lov 26. mars 1999 nr. 14 om skatt
 av formue og inntekt (skatteloven).

Besl. O. nr. 89 (2005-2006) 
 Lov nr. 29

Sanksjon av Lagtingets vedtak 16.
 juni 2006 til lov om endring i lov 24. mars 2000 nr. 16 om
 foretakspensjon (foretakspensjonsloven).

Besl. O. nr. 90 (2005-2006) 
 Lov nr. 30

Sanksjon av Lagtingets vedtak 16.
 juni 2006 til lov om endringar i lov 24. november 2000 nr. 81 om
 innskuddspensjon i arbeidsforhold (innskuddspensjonsloven).

Besl. O. nr. 91 (2005-2006) 
 Lov nr. 31

Sanksjon av Lagtingets vedtak 16.
 juni 2006 til lov om endring i lov 10. juni 2005 nr. 44 om
 forsikringsselskaper, pensjonsforetak og deres virksomhet mv.
 (forsikringsloven).

Besl. O. nr. 92 (2005-2006) Lov nr.
 32

Justis- og politidepartementet

Sanksjon av Lagtingets vedtak 13.
 juni 2006 til lov om endringer i lov 19. mars 1965 nr. 3 om
 fritaking for militærtjeneste av overbevisningsgrunner
 (tjenestetidsreduksjon og våpenfrihetsprinsippet).

Loven trer i kraft 1. juli
 2006.

Besl. O. nr. 65 (2005-2006) 
 Lov nr. 33

(Se også pkt. 4 Delegasjon av
 myndighet og pkt. 3 Forskrifter)

Kommunal- og regionaldepartementet

Sanksjon av Lagtingets vedtak 13.
 juni 2006 til lov om endringar i lov 26. mars 1999 nr. 17 om
 husleieavtaler (husleieloven) o.a.

Besl. O. nr. 73 (2005-2006) 
 Lov nr. 34

Lov 6. juni 2003 nr. 39 om
 burettslag (burettslagslova) §§ 2-13, 5-20, 5-21 fjerde ledd, 5-23
 annet ledd, kapittel 6, §§ 13-5, 14-5 annet ledd, 14-6 annet ledd,
 14-8 sjette ledd, 14-9, 14-12 nr. 3 og 14-12 nr. 8, trer i kraft 1.
 juli 2006.

Nærings- og handelsdepartementet

Sanksjon av Lagtingets vedtak 4.
 april 2006 til lov om oppheving av lov 29. november 1991 nr. 78 om
 Statens Bankinvesteringsfond.

Besl. O. nr. 42 (2005-2006) Lov nr.
 35

3. Forskrifter
Arbeids- og
 inkluderingsdepartementet

Fastsettelse av forskrift om
 endring av forskrift 31. august 2001 nr. 1016 om helse-, miljø- og
 sikkerhet i petroleumsvirksomheten (rammeforskriften) med
 tilhørende vedlegg.

Fastsettelse av forskrift om
 endring av midlertidig forskrift 19. desember 2003 nr. 1595 om
 sikkerhet og arbeidsmiljø for enkelte petroleumsanlegg på land og
 tilknyttede rørledningssystemer.
Forskriftene trer i kraft 1. juli 2006.

Helse- og omsorgsdepartementet

Fastsettelse av forskrift om
 endringer i forskrift 17. oktober 2003 nr. 1246 om innsamling og
 behandling av helseopplysninger i Reseptbasert
 legemiddelregister.

Justis- og politidepartementet

Opphevelse av forskrift 21.
 november 2003 nr. 1381 om tjenestetid for personer som er
 fritatt for militærtjeneste av overbevisningsgrunner etter lov av
 19. mars 1965 nr. 3.

(Se også pkt. 2 Sanksjoner og
 ikrafttredelser og pkt. 4 Delegasjon av myndighet)

4. Delegasjon av myndighet
Justis- og politidepartementet

Delegasjon av Kongens myndighet
 etter loven del II til å fastsette overgangsbestemmelser til
 Justis- og politidepartementet.

Delegasjon av Kongens myndighet
 etter loven § 11 sjette ledd til å fastsette nærmere bestemmelser
 om tjenestetid til Justis- og politidepartementet.
(Se også pkt. 2 Sanksjoner og ikrafttredelser og pkt. 3
 Forskrifter)

5. Styrer, utvalg
Barne- og
 likestillingsdepartementet

Følgende medlemmer oppnevnes til
 Likelønnskommisjonen som skal gjennomgå lønnsforskjellene mellom
 kvinner og menn:

Leder: Anne Enger Lahnstein,
 fylkesmann i Østfold, Trøgstad

Medlemmer:
Tom Colbjørnsen, professor, Bergen
Oddbjørn Raaum, seniorforsker, Oslo
Hege Brækhus, professor, Tromsø
Torgeir Aarvaag Stokke, forskningsleder, Oslo
Hege Torp, forsker II, Oslo
Erling Barth, forskningsdirektør, Oslo
Anne-Jorunn Berg, professor, Bodø
(Pressemelding)

Kommunal- og regionaldepartementet

Følgende medlemmer og personlige
 varamedlemmer oppnevnes til Husbankens hovedstyre for perioden 1.
 juli 2006 – 30. juni 2010:

Kristian Wibe, Steinkjer, leder
 (ny)
Barbro Lill Hætta, Harstad, nestleder
Heming Olaussen, Re
Liv Røssland, Bergen (ny)
Ingjerd Schou, Spydeberg (ny)

Personlige varamedlemmer:
Eva Margrete Lian, Hof (ny)
Elisabeth Nilsen, Porsgrunn (ny)
Line Gare Paulsen, Oslo (ny)
Kristian Dahlberg, Trondheim (ny)
Øyvind Hilmarsen, Tromsø (ny)

 (Pressemelding)

6. Klagesaker m.v.
Olje- og energidepartementet

Klage fra journalist Rune Ytreberg
 over Olje- og energidepartementets avslag 4. mai 2006 på begjæring
 om innsyn i tre dokumenter fra Statoil ASA i forbindelse med 19.
 konsesjonsrunde. Klagen tas ikke til følge.

Klage fra journalist Rune Ytreberg
 over Olje- og energidepartementets avslag 5. mai 2006 på begjæring
 om innsyn i dokument fra Statoil ASA ”PL 128 – Søknad om
 produksjonstillatelse for Norne og Urd for 2006” med vedlegg.
 Klagen tas ikke til følge.

Klage fra journalist Rune Ytreberg
 over Olje- og energidepartementets avslag 8. mai 2006 på begjæring
 om innsyn i rapport om konsekvenser av en mulig tidlig nedstengning
 av Statfjord A. Klagen tas ikke til følge.

Klage fra journalist Rune Ytreberg
 over Olje- og energidepartementets avslag 10. mai 2006 på begjæring
 om innsyn i diverse dokumenter om den helhetlige forvaltningsplanen
 for Barentshavet og havområdene utenfor Lofoten. Klagen tas ikke
 til følge.

Klage fra journalist Rune Ytreberg
 over Olje- og energidepartementets avslag 18. mai 2006 på begjæring
 om innsyn i dokumenter utarbeidet som ledd i forberedelsen av den
 helhetlige forvaltningsplanen for Barentshavet og havområdene
 utenfor Lofoten. Klagen tas ikke til følge.

7. Utnevnelser m.v.
Statsministerens kontor

Ekspedisjonssjef Hans Henrik Scheel
 utnevnes til ekspedisjonssjef ved Statsministerens kontor med
 tiltredelse fra det tidspunkt Statsministerens kontor bestemmer.
(Pressemelding)

Utenriksdepartementet,
 utenrikssaker

Seniorrådgiver Anne Lene Dale
 Sandsten utnevnes til avdelingsdirektør i Utenriksdepartementet med
 tiltredelse fra det tidspunkt departementet bestemmer.

Avdelingsdirektør Elin Østebø
 Johansen utnevnes til ekspedisjonssjef i Utenriksdepartementet, med
 tiltredelse fra det tidspunkt departementet bestemmer.

Ambassadør i Kampala og Kigali,
 Bjørg Schonhowd Leite utnevnes tillike til ambassadør i Bujumbura,
 Burundi.

Forsvarsdepartementet

Generalmajor Harald Sunde utnevnes
 til generalløytnant i Hæren og beordres til tjeneste som sjef for
 Militærmisjonen i Brüssel med tiltredelse fra det tidspunkt
 Forsvarsdepartementet bestemmer.

Helse- og omsorgsdepartementet

Seniorrådgiver Mette Bakkeli
 utnevnes til underdirektør i Helse- og omsorgsdepartementet med
 tiltredelse fra det tidspunkt departementet bestemmer.

Seniorrådgiver Anne-Mette
 Ullahammer utnevnes til underdirektør i Helse- og
 omsorgsdepartementet med tiltredelse fra det tidspunkt
 departementet bestemmer.

Justis- og politidepartementet

Forlenget åremålsbeskikkelse av
 direktør Ingelin Killengreen som direktør for Politidirektoratet i
 tre år med virkning fra 1. september 2006.

Kunnskapsdepartementet

Prosjektleder Hanne Yssen
 konstitueres til avdelingsdirektør i Kunnskapsdepartementet med
 tiltredelse fra det tidspunkt departementet bestemmer.

8. Andre saker
Utenriksdepartementet,
 utenrikssaker

Godkjennelse av ikraftsettelse av
 overenskomst av 20. februar 2006 mellom Norge og Danmark sammen med
 Grønlands landsstyre om avgrensning av kontinentalsokkelen og
 fiskerisonene i området mellom Grønland og Svalbard.

Inngåelse av en avtale mellom Norge
 og Russland om forlengelse til 1. juli 2007 av avtalen av 11.
 januar 1978 om en midlertidig praktisk ordning for fisket i et
 tilstøtende område i Barentshavet (Gråsoneavtalen).

Tiltredelse av Den internasjonale
 konvensjon om normer for opplæring, sertifikater og vakthold for
 personell på fiskefartøyer av 7. juni 1995.

Anerkjennelse av Republikken
 Montenegro som selvstendig stat.

Ratifikasjon av en frihandelsavtale
 mellom EFTA-statene og Republikken Korea og en bilateral
 landbruksavtale mellom Kongeriket Norge og Republikken Korea, begge
 av 15. desember 2005.

Undertegning av en frihandelsavtale
 mellom EFTA-statene og SACU med tilhørende vedlegg, og en bilateral
 landbruksavtale mellom Norge og SACU.

Godkjenning av Tiltak 1 av 20. juni
 2003 om oppretting av et sekretariat under Antarktistraktaten av 1.
 desember 1959.

Undertegning av en avtale mellom
 Norge, EU og Island om en overleveringsprosedyre mellom
 EU-medlemsstatene og Island og Norge.

Norge meddeler at de
 forfatningsrettslige krav er oppfylt for at EØS-komiteens
 beslutning nr. 146/2005 om direktiv 2003/54/EF
 (elektrisitetsdirektiv II), direktiv 2003/55/EF
 (gassmarkedsdirektiv II), forordning 1228/2003 (grensehandel) og
 kommisjonsbeslutning 2003/796/EF (europeisk gruppe av
 reguleringsmyndigheter) kan bli bindende for Norge.

Arbeids- og
 inkluderingsdepartementet

Troskapsløfte i frivillig seremoni
 for nye statsborgere.

Finansdepartementet

Skatteavtale mellom Norge og Egypt
 undertegnes.