"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 9. april 1999.
 Det ble fattet følgende vedtak:

1.Proposisjoner og meldinger
Utenriksdepartementet, utenrikssaker
linkdoc032005-030050#docSt prp nr 56
 (1998-99)Om humanitær bistand i forbindelse med krisen i
 Kosovo 
Finans- og tolldepartementet
Ot prp nr 47 (1998-99) Om lov
 om foretakspensjon 
Fiskeridepartementet
linkdoc008005-030005#docSt prp nr 55
 (1998-99)Forslag om tilleggsbevilgning på kap 1070
 Elektroniske navigasjonshjelpemidler 
Landbruksdepartementet
linkdoc020005-030007#docSt prp nr 54
 (1998-99)Om reindriftsavtalen 1999-2000, om dekning av
 kostnader vedrørende radioaktivitet i reinkjøtt, og om endringer i
 statsbudsjettet for 1999 
2.Forskrifter
Utenriksdepartementet, utenrikssaker

Midlertidig opphevelse av forskrift av 10. april
 1992 nr 213 om gjennomføring av De Forente Nasjoners Sikkerhetsråds
 resolusjon nr 748 av 31. mars 1992 om økonomiske sanksjoner mot
 Libya.

Samferdselsdepartementet

Endring av forskrift 2. juni 1960 nr 1 første
 ledd, gitt med hjemmel i oreigningsloven. Endringen trer i kraft 1.
 juli 1999.

3.Styrer, utvalg
Justis- og politidepartementet

Følgende medlemmer oppnevnes av et utvalg
 (”Tvistemålsutvalget”):

Leder: høyesterettsdommer Tore Schei,
 Oslo byrettsdommer Marianne Berg, Trondheim advokat Kristin Bjella,
 Oslo advokat Ingeborg Moen Borgerud, Asker høyesterettsadvokat Atle
 Helljesen, Stavanger professor dr juris Jo Hov, Oslo lagdommer Dag
 Bugge Nordén, Skien 
Miljøverndepartementet

Følgende medlemmer oppnevnes av et utvalg
 ”Kulturminneutvalg” for å utrede mål, strategier og virkemidler i
 kulturminnepolitikken:

Leder: Assisterende fylkesmann Reidun
 Wallevik, Skien Nestleder: Direktør Thore Desserud, Gran Personal-
 og organisasjonssjef Tore Berntsen, Søgne Generalsekretær Kristen
 Grieg Bjerke, Oslo Daglig leder Christian Sulheim, Vågå
 Museumsdirektør Ove Magnus Bore, Stavanger Gårdbruker Elin
 Schanche, Mosterøy Forsker Audhild Schanche, Kautokeino
 Fylkeskultursjef i Oppland Frode Sannum, Lillehammer Bedriftsleder
 Bjørg Johansen, Mosjøen Avdelingsleder Espen Hernes, Oslo
 Assisterende direktør Sissel Rønbeck, Oslo Underdirektør Tor
 Kubberud, Bærum Rådgiver Janne Willberg, Oslo Utbyggingssjef Anne
 Sigrid Hamran, Oslo Forskningssjef Elisabeth Seip, Oslo Domprost
 Knut Andresen, Trondheim 
Sosial- og helsedepartementet, sosialsaker

Følgende medlemmer oppnevnes til et utvalg som
 gjelder sykefravær og tilgangen til uførepensjon:

Fylkesrådmann
 Matz Sandman (leder), Bærum Sekretær Rita Lekang,
 Landsorganisasjonen i Norge, Oslo Fagsjef Geir Riise, Næringslivets
 Hovedorganisasjon, Oslo Rådgiver Finn Berge Haaland,
 Yrkesorganisasjonenes Sentralforbund, Ullensaker Rådgiver Grete
 Johansen, Akademikernes Fellesorganisasjon, Oslo Utredningssjef
 Terje Vigen, Akademikerne, Oslo Ass.direktør Ivar Jørgensen,
 Handels- og Servicenæringens Hovedorganisasjon, Oslo
 Spesialkonsulent Liv Overaae, Kommunenes Sentralforbund, Oppegård
 Avdelingsdirektør Ola Heen Strømmen, Rikstrygdeverket, Asker
 Avdelingsdirektør Elfriede Børsum, Sosial- og helsedepartementet,
 Asker Rådgiver Årstein Risan, Finansdepartementet, Oslo
 Avdelingsdirektør Finn Melbø, Arbeids- og
 administrasjonsdepartementet, Oslo Rådgiver Åse Rellsve, Arbeids-
 og administrasjonsdepartementet, Oslo Byråsjef Tone Kjeldsberg,
 Kommunal- og regionaldepartementet, Oslo Fylkeslege Liv Haugen,
 Trondheim Prof.dr.jur. Gudrun Holgersen, Universitetet i Bergen,
 Bergen Prof. Johanne Sundby, Universitetet i Oslo, Oslo Veterinær
 Kristin Sørheim, Tingvoll 

Representanter fra Funksjonshemmedes
 Fellesorganisasjon og Samarbeidsforum for Funksjonshemmedes
 Organisasjoner oppnevnes senere.

4.Klagesaker m.v.
Sosial- og helsedepartementet, sosialsaker

Klage fra Alcatel STK Pensjonskasse over Sosial-
 og helsedepartementets vedtak av 30. juli 1998 om ikke å dispensere
 fra regler om private tjenestepensjonsordninger. Klagen tas ikke
 til følge.

5.Utnevnelser m.v.
Utenriksdepartementet, utenrikssaker

Ambassadør Jon Atle Gaarder utnevnes til
 sendemann i Vilnius, med rang som ambassadør, med tiltredelse fra
 det tidspunkt Utenriksdepartementet bestemmer.

Ekspedisjonssjef Truls Hanevold utnevnes til
 sendemann i New Delhi, med rang som ambassadør, med tiltredelse fra
 det tidspunkt Utenriksdepartementet bestemmer.

Avdelingsdirektør Asbjørn Eidhammer utnevnes til
 sendemann i Lilongwe (Malawi), med rang som ambassadør, med
 tiltredelse fra det tidspunkt Utenriksdepartementet bestemmer.

Byråsjef Guro Katharina Helwig Vikør utnevnes
 til generalkonsul i Miami, med tiltredelse fra det tidspunkt
 Utenriksdepartementet bestemmer.

Finans- og tolldepartementet

Fungerende underdirektør Marit Rønning
 konstitueres til underdirektør i Finans- og tolldepartementet med
 tiltredelse fra det tidspunkt departementet bestemmer.

Justis- og politidepartementet

Dommere/konstituerte avdelingsledere Ellen
 Meinich Martens og Inga Merethe Vik utnevnes til
 dommere/avdelingsledere i Oslo Byrett med tiltredelse fra det
 tidspunkt Justis- og politidepartementet bestemmer.

6.Andre saker
Kulturdepartementet

Statsgaranti for utstillingen ”Sommeren med
 Edvard Munch og Arne Kavli” ved Blaafarveværket i perioden 22. mai
 – 30. oktober 1999.

Samferdselsdepartementet

Tildeling av konsesjon til Braathens ASA for
 drift av flyruter mellom Norge og USA v.v.

Lagt inn 9. april 1999 av Statens forvaltningstjeneste,
 ODIN-redaksjonen