"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 15. mars 1999.
 Det ble fattet følgende vedtak:

1.Utnevnelser m.v.
Statsministeren

Statsråd Ragnhild Queseth Haarstad meddeles
 etter søknad avskjed i nåde fra embetet som medlem av Kongens råd
 fra 16. mars 1999 kl. 1100.

Statsråd Aud Inger Aure meddeles etter søknad
 avskjed i nåde fra embetet som medlem av Kongens råd fra 15. mars
 1999 kl. 1400.

Fra 15. mars 1999 kl. 1400 overtar statsråd Odd
 Einar Dørum styret av Justis- og politidepartementet, statsråd Dag
 Jostein Fjærvoll styret av Samferdselsdepartementet og statsråd
 Eldbjørg Løwer styret av Forsvarsdepartementet.

Sykepleier Laila Dåvøy utnevnes til embetet som
 medlem av Kongens råd fra 15. mars 1999 kl. 1400 og overtar fra
 samme tidspunkt styret av Arbeids- og
 administrasjonsdepartementet.

Stortingsrepresentant Odd Roger Enoksen utnevnes
 til embetet som medlem av Kongens råd fra 16. mars 1999 kl. 1100 og
 overtar fra samme tidspunkt styret av Kommunal- og
 regionaldepartementet.

Statsråd Marit Arnstad innvilges permisjon fra
 26. mars 1999 kl. 1200.

For den tiden statsråd Marit Arnstad har
 permisjon overtar statsråd Anne Enger Lahnstein styret av Olje- og
 energidepartementet i tillegg til Kulturdepartementet.

Statsråd Peter Angelsen oppnevnes som Norges
 representant i Nordisk Ministerråd med den særlige oppgave å ha
 ansvaret for samordningen av nordiske samarbeidsspørsmål (nordisk
 samarbeidsminister).

Statssekretær Bjørn Johan Solbakken fortsetter
 som statssekretær i Justis- og politidepartementet, og
 statssekretærene Per N. Hagen og Johanne N. Gaup fortsetter som
 statssekretærer i Kommunal- og regionaldepartementet.

Statssekretærene Kjell Alvheim i Arbeids- og
 administrasjonsdepartementet, Ommund Heggheim i
 Forsvarsdepartementet, Åshild Anmarkrud i Justis- og
 politidepartementet og Torild Skogsholm i Samferdselsdepartementet
 gis avskjed i nåde fra 15. mars 1999 kl. 1400.

Lagt inn 15. mars 1999 av Statens forvaltningstjeneste,
 ODIN-redaksjonen