Statsråd ble holdt på Oslo slott 27. januar 2012. Følgende vedtak offentliggjøres:


1. Proposisjoner og meldinger

Arbeidsdepartementet


Prop. 58 L (2011-2012)
Lov om opphevelse av lov 24. juni 1988 nr. 64 om utlendingers adgang til riket og deres opphold her (opphør av overgangsordningene for arbeidstakere fra Bulgaria og Romania)
(Pressemelding)


2. Sanksjoner og ikrafttredelser m.v.

Arbeidsdepartementet


Sanksjon av Stortingets vedtak 17. januar 2012 til lov om arbeidstvister (arbeidstvistloven).
Lovvedtak 36 (2011-2012) Lov nr. 9
Loven trer i kraft 1. mars 2012
(Pressemelding)



Sanksjon av Stortingets vedtak 17. januar 2012 til lov om lønnsnemnd i arbeidstvister (lønnsnemndloven).
Lovvedtak 37 (2011-2012) Lov nr. 10
Loven trer i kraft 1. mars 2012


Justis- og beredskapsdepartementet


Endringene i utlendingsloven §§ 28 og 30, fastsatt i endringslov 20. januar 2012
nr. 5, settes ikke i kraft 1. februar 2012.


Olje- og energidepartementet


Sanksjon av Stortingets vedtak 9. januar 2012 til lov om endringer i energiloven og i enkelte andre lover.



Lovvedtak 34 (2011-2012) Lov nr. 11


3. Forskrifter

Arbeidsdepartementet


Fastsettelse av forskrifter om avgifter og tilskudd til folketrygden for 2012 for visse grupper medlemmer i trygden.


Justis- og beredskapsdepartementet


Fastsettelse av forskrift om endringer i forskrift 19. desember 2003 nr. 1660 om tap av retten til å føre motorvogn mv. (tapsforskriften).


4. Utnevnelser m.v.

Justis- og beredskapsdepartementet


Avdelingsleder/tingrettsdommer Christian Bommen utnevnes til tingrettsdommer ved Oslo tingrett med tiltredelse fra det tidspunkt Domstoladministrasjonen bestemmer.



Politiadvokat Iris Øsp Lydsdottir Storås utnevnes til statsadvokat ved Hedmark og Oppland statsadvokatembeter med tiltredelse fra det tidspunkt Justis- og beredskapsdepartementet bestemmer.



Advokat Stine Andreassen konstitueres som statsadvokat ved Hedmark og Oppland statsadvokatembeter inntil videre, dog ikke utover 31. desember 2012.



Konstituert statsadvokat Kirsti Elisabeth Guttormsen utnevnes til statsadvokat ved Oslo statsadvokatembeter med tiltredelse fra det tidspunkt Justis- og beredskapsdepartementet bestemmer.



Konstituert statsadvokat Carl Graff Hartmann utnevnes til statsadvokat ved Oslo statsadvokatembeter med tiltredelse fra det tidspunkt Justis- og beredskapsdepartementet bestemmer.


Nærings- og handelsdepartementet


Seniorrådgiver Terje Hernes Pettersen utnevnes til underdirektør i Nærings- og handelsdepartementet med tiltredelse fra det tidspunkt departementet bestemmer.


5. Andre saker

Utenriksdepartementet, utenrikssaker


Opphevelse fra 1. februar 2012 av utelukkelse av Myanmar fra den generelle norske tollpreferanseordningen for import fra utviklingsland (GSP).
(Pressemelding)



Miljøverndepartementet


I statsregnskapet for 2012 utgiftsføres uten bevilgning inntil kr 4 500 000 under
kap. 1427 Direktoratet for naturforvaltning, post 79 Kompensasjon ved flytting av oppdrettsanlegg.