Offisielt fra statsråd

Statsråd ble holdt på Oslo slott 3.
 desember 2004. Følgende vedtak offentliggjøres:

1. Sanksjoner og ikrafttredelser
Arbeids- og sosialdepartementet

Sanksjon av Stortingets vedtak av
 26. november 2004 til lov om lønnsnemndbehandling av arbeidstvisten
 mellom Oljearbeidernes Fellessammenslutning og Norges Rederiforbund
 i forbindelse med tariffrevisjonen 2004.
Besl. O nr. 10 (2004-2005) Lov nr. 75

2. Forskrifter
Utenriksdepartementet,
 utenrikssaker

Fastsettelse av forskrift om
 endring av forskrift 21. oktober 1927 angående bruk av statsflagget
 og handelsflagget (Flaggforskriften) §4.
(Pressemelding)

Nærings- og handelsdepartementet

Fastsettelse av forskrift om
 endringer i forskrift 30. juli 1992 nr. 593 om registrering av skip
 i ordinært skipsregister og forskrift 30. juli 1992 nr. 592 om
 registrering av skip i norsk internasjonalt skipsregister.

3. Styrer, utvalg
Helse- og omsorgsdepartementet

Følgende medlemmer oppnevnes til
 utvalg for utredning av depotordning av helsearkiv:

Leder: Avdelingsdirektør Ivar
 Fonnes, Bærum
Medlem: Sjeflege Ola Bergslien, Trondheim
Medlem: Avdelingsoverlege Anne-Birgitte Jacobsen, Oslo
Medlem: Seniorrådgiver Ingvar Engen, Kultur- og
 kirkedepartementet, Oslo
Medlem: Sjefsrådgiver Torbjørn Nystadnes, Trondheim
Medlem: Statsarkivar Solbjørg Ellingsen Fossheim, Tromsø
Medlem: Prosjektdirektør Gerd Vandeskog, Helse- og
 omsorgsdepartementet, Oslo
Medlem: Underdirektør Anne-Mette Spilling, Helse- og
 omsorgsdepartementet, Ski
(Pressemelding)

4. Klagesaker mv.
Helse- og omsorgsdepartementet

Klage fra Nobel Clinic over
 Helsedepartementets vedtak av 19. desember 2003 med avslag på
 søknad om godkjenning som sykehus. Klagen tas ikke til følge.

Nærings- og handelsdepartementet

Klage fra journalist Martine
 Røisland over Nærings- og handelsdepartementets vedtak av 12.
 november 2004 om ikke å gi innsyn i sak 2004/5549 dokument 1.
 Klagen tas ikke til følge.

5. Utnevnelser mv.
Utenriksdepartementet,
 utenrikssaker

Hjemmebasert ambassadør i
 Kingstown, St. Vincent og Grenadinene, Dag Haakon Mork Ulnes,
 utnevnes tillike til ambassadør i Kingston, Jamaica.

Arbeids- og sosialdepartementet

Konstituert medisinsk kyndige
 rettsmedlemmer Herina Bruins Brandtzæg og Arne Eikås utnevnes til
 medisinsk kyndige rettsmedlemmer i Trygderetten med tiltredelse fra
 det tidspunkt departementet bestemmer.

Justis- og politidepartementet

Rådmann Jan Egil Presthus utnevnes
 til sjef for Spesialenheten for politisaker med tiltredelse fra 1.
 januar 2005.
(Pressemelding)

Kommunal- og regionaldepartementet

Avdelingsdirektør Barbro Bakken
 utnevnes til ekspedisjonssjef i Kommunal- og regionaldepartementet
 med tiltredelse fra det tidspunkt departementet bestemmer.
(Pressemelding)

Utdannings- og
 forskningsdepartementet

Seniorrådgiver Ole-Jacob Skodvin
 utnevnes til avdelingsdirektør i Utdannings- og
 forskningsdepartementet med tiltredelse fra det tidspunkt
 departementet bestemmer.

6. Andre saker
Utenriksdepartementet,
 utenrikssaker

Norge deltar i EØS-komiteens
 beslutning om innlemmelse i EØS-avtalen av programmet for
 utdanningsorganisasjoner.

Norge meddeler at de
 forfatningsrettslige krav er oppfylt for at EØS-komiteens
 beslutning nr. 37/2004 om energieffektivitet i bygninger kan bli
 bindende for Norge.

Norge meddeler at de
 forfatningsrettslige krav er oppfylt for at EØS-komiteens
 beslutning nr. 137/2004 om et flerårig delprogram om tiltak på
 energiområdet (COOPENER) kan bli bindende for Norge.

Norge deltar, med forbehold om
 Stortingets samtykke, i EØS-komiteens beslutning om innlemmelse i
 EØS-avtalen av Europaparlaments- og rådsforordning (EF) nr.
 1592/2002 om felles regler for sivil luftfart og om opprettelse av
 et europeisk byrå for flysikkerhet (EASA).

Inngåelse av rammeavtale mellom
 Norge og Den europeiske union om Norges deltakelse i EUs sivile og
 militære krisehåndteringsoperasjoner.
(Pressemelding)

Utenriksdepartementet,
 utviklingssaker

Fastsettelse av endringer i
 vedtektene til Det norske fredskorpset.

Olje- og energidepartementet

Salten Kraftsamband Produksjon AS
 gis tillatelse til innføring av Tverrelva i
 Sulitjelmavassdraget.

Agder energi Produksjon AS gis
 tillatelse til å legge ned reguleringen av Kolstraumfjorden i
 Uldalsvassdraget i Aust-Agder.