Offisielt fra statsråd 4. august
 2006

Statsråd ble holdt på Oslo slott 4.
 august 2006. Følgende vedtak offentliggjøres:

1. Utnevnelser m.v.
Utenriksdepartementet,
 utenrikssaker

Ambassadør Hans Wilhelm Longva
 utnevnes til ambassadør i Damaskus, med tiltredelse fra det
 tidspunkt Utenriksdepartementet bestemmer.

Ambassaderåd Morten Paulsen
 utnevnes til generalkonsul i Hamburg, med tiltredelse fra det
 tidspunkt Utenriksdepartementet bestemmer.

Ambassadør i Damaskus, Hans Wilhelm
 Longva, utnevnes tillike til ambassadør i Beirut.

Forsvarsdepartementet

Oberst, midlertidig brigader,
 Barthold Henrik Todderud Hals utnevnes til brigader i Hæren med
 tiltredelse fra det tidspunkt Forsvarsdepartementet bestemmer.

Justis- og politidepartementet

Lagmann Ola Dahl utnevnes til
 lagmann med avdelingsansvar og lagdommer Siri Berg Paulsen utnevnes
 til lagmann ved Borgarting lagmannsrett med tiltredelse fra det
 tidspunkt Domstoladministrasjonen bestemmer.

Overingeniør Anbjørn Næss unevnes
 til jordskiftedommer ved Haugalandet og Sunnhordland jordskifterett
 med tiltredelse fra det tidspunkt Domstoladministrasjonen
 bestemmer.

Dommer/avdelingsleder Yngve
 Svendsen utnevnes til sorenskriver ved Kristiansand tingrett med
 tiltredelse fra det tidspunkt Domstoladministrasjonen
 bestemmer.

Dr. juris. Ulf Stridbeck
 konstitueres som førstestatsadvokat og statsadvokat Bjørn Feyling
 konstitueres som statsadvokat ved Riksadvokatembetet med
 tiltredelse fra det tidspunkt Justis- og politidepartementet
 bestemmer, dog ikke ut over 31. desember 2006.

Lagdommer Hilde Wiesener Haga
 konstitueres som ekstraordinær lagdommer ved Borgarting
 lagmannsrett fra 1. desember 2006 til og med 30. november 2008.

Sorenskriver Lidvard Faaberg
 konstitueres som ekstraordinær lagdommer ved Gulating lagmannsrett
 fra 1. september 2006 til og med 31. august 2008.

Professor dr. juris. Tone Sverdrup
 konstitueres som dommer i Høyesterett fra 10. august og så lenge
 Høyesterett bestemmer, dog ikke utover 31. desember 2006.

2. Andre saker
Utenriksdepartementet,
 utenrikssaker

På grunn av ekstraordinære
 humanitære behov som følge av krisen i Libanon og Det palestinske
 området, gis det adgang til å overskride bevilgning i
 statsbudsjettet for 2006 under kapittel 163 Nødhjelp, humanitær
 bistand og menneskerettigheter, post 71 Humanitær bistand og
 menneskerettigheter med inntil 200 mill. kroner.