Offisielt fra statsråd

Statsråd ble holdt på Oslo slott 5.
 august 2005. Følgende vedtak offentliggjøres:

1. Sanksjoner og
 ikrafttredelser
Justis- og politidepartementet

Ikraftsetting av lov 17. juni 2005
 nr. 87 om endringer i straffeprosessloven og politiloven
 (romavlytting og bruk av tvangsmidler for å forhindre alvorlig
 kriminalitet) gjelder fra 5. august 2005.

Ikrafttredelse av lov 15. juni 2001
 nr. 52 om lov om endring i politiloven (begrenset politimyndighet
 til militære mannskaper på den norsk-russiske grense).
Det vedtas endring i alminnelig tjenesteinstruks for politiet
 (politiinstruksen)
22. juni 1990 § 1-1 tredje ledd.
Det vedtas instruks om tildeling av begrenset politimyndighet
 til militære grensevakter.
Det vedtas instruks om samarbeid om grenseoppsynet på
 landegrensen mellom Norge og Russland.

2. Styrer, utvalg
Arbeids- og sosialdepartementet

Følgende medlemmer oppnevnes til et
 utvalg som skal vurdere folketrygdens uførepensjon:

Pensjonist Oluf Arntsen,
 Kristiansand, leder
Professor Alf Erling Risa, Bergen
Seniorforsker Knut Røed, Oppegård
Professor Gudrun Holgersen, Bergen
Styreleder Astrid Nøkleby Heiberg, Oslo
Regionsdirektør Merethe Storødegård, Stjørdal
Fylkesleder Dagfinn Bjørgen, Trondheim
Allmennlege Anette Fosse, Mo i Rana
Styreleder Arnt Holte, Oslo
Seniorrådgiver Erling Berg, Oslo
Seniorrådgiver Ann Viljugrein, Oslo
(Pressemelding)

3. Klagesaker m.v.
Samferdselsdepartementet

Klage fra Trond N. Hansen over
 Samferdselsdepartementets vedtak av 30. mars 2005 om å avslå søknad
 om dispensasjon fra kravet om at løyvehaver skal stille økonomisk
 garanti. Klagen tas ikke til følge.

4. Utnevnelser m.v.
Utenriksdepartementet,
 utenrikssaker

Assisterende utenriksråd Bjørn
 Skogmo utnevnes til ambassadør i Paris, med tiltredelse fra det
 tidspunkt Utenriksdepartementet bestemmer.

Ambassadør i Canberra, Lars Albert
 Wensell, utnevnes tillike til ambassadør i Rarotonga,
 Cookøyene.

Hjemmebasert ambassadør i
 Kingstown, Kingston, Basseterre, Port of Spain og Bridgetown, Dag
 Haakon Mork Ulnes, utnevnes tillike til ambassadør i St. George’s
 (Grenada).

Avdelingsdirektør Knut Solem
 utnevnes til ambassadør i Mexico, med tiltredelse fra det tidspunkt
 Utenriksdepartementet bestemmer.

Avdelingsdirektør Bjørg Schonhowd
 Leite utnevnes til ambassadør i Kampala, med tiltredelse fra det
 tidspunkt Utenriksdepartementet bestemmer.

Seniorrådgiver Fridtjov Thorkildsen
 utnevnes til ambassadør i Khartoum, med tiltredelse fra det
 tidspunkt Utenriksdepartementet bestemmer.

Arbeids- og sosialdepartementet

Departementsråd Tor Johan Saglie
 åremålsbeskikkes som direktør i interimsorganisasjonen for den nye
 arbeids- og velferdsetaten og deretter for etaten. Beskikkelsen
 gjelder for en periode på 6 år med tiltredelse fra det tidspunkt
 departementet bestemmer.
(Pressemelding)

Helse- og omsorgsdepartementet

Helse- og sosialråd Ole T. Andersen
 konstitueres som avdelingsdirektør i Helse- og omsorgsdepartementet
 for et tidsrom av inntil 2 år med tiltredelse fra det tidspunkt
 departementet bestemmer.

Justis- og politidepartementet

Advokat Marit Høye Thorvaldsen
 utnevnes til tingrettsdommer ved Kristiansand tingrett med
 tiltredelse fra det tidspunkt Domstoladministrasjonen
 bestemmer.

Visepolitimester Marie Benedicte
 Bjørnland konstitueres som politimester i Vestfold politidistrikt
 med tiltredelse fra det tidspunkt Justis- og politidepartementet
 bestemmer, dog ikke utover 31. desember 2007.

Lensmann John Reidar Nilsen
 konstitueres som visepolitimester i Hordaland politidistrikt med
 tiltredelse fra det tidspunkt Justis- og politidepartementet
 bestemmer, dog ikke utover 22. mai 2007.

Miljøverndepartementet

Seniorrådgiver Kjersti Gram
 Andersen konstitueres som avdelingsdirektør i
 Miljøverndepartementet for 1 år med tiltredelse fra det tidspunkt
 departementet bestemmer.

Nærings- og handelsdepartementet

Seniorrådgiver Kim Høyer Holum
 utnevnes til avdelingsdirektør i Nærings- og handelsdepartementet
 med tiltredelse fra det tidspunkt departementet bestemmer.

5. Andre saker
Utenriksdepartementet,
 utenrikssaker

Inngåelse av memorandum mellom
 Norge, Afghanistan og De forente nasjoners høykommissær for
 flyktninger (UNHCR).

Undertegning av avtale mellom
 regjeringen i Kongeriket Norge og regjeringen i Det forente
 kongeriket Storbritannia og Nord-Irland om samarbeid for å bekjempe
 spredning av masseødeleggelsesvåpen, leveringsmidler for slike
 våpen og relaterte varer via sjøveien.

Justis- og politidepartementet

Bevilgningen i statsbudsjettet for
 2005 under kapittel 440 Politidirektoratet – politi- og
 lensmannsetaten, post 01 Driftsutgifter, overskrides med inntil 31
 millioner kroner.