Statsråd ble holdt på Oslo slott 7. mars 2008. Følgende vedtak offentliggjøres:


1. Proposisjoner og meldinger

Barne- og likestillingsdepartementet


St.prp. nr. 43 (2007-2008)Om endringer i statsbudsjettet for 2008 under Barne- og likestillingsdepartementet mv.


Fornyings- og administrasjonsdepartementet


Ot.prp. nr. 35 (2007-2008)Om lov om endringar i lov om konkurranse mellom foretak og kontroll med foretakssammenslutninger (konkurranselova)


Justis- og politidepartementet


Ot.prp. nr. 34 (2007-2008)Om lov om endringer i straffeprosessloven mv. (overføring av kompetanse til å innkalle til soning og behandle søknader om soningsutsettelse)


Kultur- og kirkedepartementet


St.meld. nr. 14 (2007-2008)
Dataspill
(Pressemelding)


2. Sanksjoner og ikrafttredelser

Justis- og politidepartementet


Sanksjon av Lagtingets vedtak 28. februar 2008 til lov om endringer i straffeloven 20. mai 2005 nr. 28 mv. (skjerpende og formildende omstendigheter, folkemord, rikets selvstendighet, terrorhandlinger, ro, orden og sikkerhet, og offentlig myndighet).
Lovvedtaket del I kapittel 16 trer i kraft straks.
Besl. O. nr. 43 (2007-2008) Lov nr. 4



Sanksjon av Lagtingets vedtak 28. februar 2008 til lov om endringer i straffeprosessloven mv. (styrket stilling for fornærmede og etterlatte).
Loven trer i kraft 1. juli 2008.
Besl. O. nr. 42 (2007-2008). Lov nr. 5


3. Forskrifter

Helse- og omsorgsdepartementet


Fastsettelse av forskrift om krav til kvalitet og sikkerhet ved håndtering av humane celler og vev.


Landbruks- og matdepartementet


Fastsettelse av forskrift om sikkerhetsmekanisme ved import av landbruksvarer fra utviklingsland omfattet av ordningen for generelle tollpreferanser.


4. Utnevnelser m.v.

Utenriksdepartementet, utenrikssaker


Utnevning av ambassadør i Abidjan, Merete Lundemo, tillike til ambassadør i Freetown, Sierra Leone.



Utnevning av avdelingsdirektør Dag Stangnes til ministerråd ved ambassaden i Berlin, med tiltredelse fra det tidspunkt Utenriksdepartementet bestemmer


Justis- og politidepartementet


Konstituert visepolitimester John Reidar Nilsen utnevnes til visepolitimester i Hordaland politidistrikt.


Kunnskapsdepartementet


Redaktør Elisabeth Storaas Heggen utnevnes til avdelingsdirektør i Kunnskapsdepartementet med tiltredelse fra det tidspunkt departementet bestemmer.


Olje- og energidepartementet


Rådgiver Eirik Midtsundstad utnevnes til underdirektør i Olje- og energidepartementet.


5. Andre saker

Utenriksdepartementet, utenrikssaker


Norge deltar, med forbehold om Stortingets samtykke, i EØS-komiteens beslutning om innlemmelse i EØS-avtalen av direktiv 2006/126/EF av 20. desember 2006 (tredje førerkortdirektiv).



Inngåelse av avtale med Romania om politisamarbeid.



Godtakelse av erklæringen fra visse europeiske regjeringer om utnyttingsfasen for bærerakettene Ariane, Vega og Soyuz fra Guyana romsenter.