Offisielt fra statsråd 8. september 1995
Statsråd ble holdt
 på Oslo slott 8. september 1995. Det ble fattet følgende vedtak:
1. Styrer, utvalg

Utenriksdepartementet, handelssaker

Det opprettes 4 nye sakkyndige råd under
 Sjøfartsdirektoratet for henholdsvis passasjerskip, lasteskip,
 fiskefartøy og flyttbare innretninger samt et nytt felles
 ekspertutvalg.

Bemanningsrådet for skip, Bemanningsrådet for
 flyttbare boreplattformer og Sakkyndig råd til ettergransking av
 større sjøulykker nedlegges.

2. Klagesaker

Klage fra avisen Dagens Næringsliv over
 Utenriksdepartementets vedtak av 8. august 1995 m.v. om å nekte
 innsyn i 4 dokumenter om saker som berører samarbeidet mellom EU og
 Norge, EØS- samarbeidet m.v., tas ikke til følge.

3. Utnevnelser m.v.

Utenriksdepartementet, utenrikssaker

Sendemann i Lagos, ambassadør Fred Harald Nomme
 utnevnes tillike til sendemann i Porto Novo, Lome, Accra og
 Yaounde, med rang som ambassadør fra den tid Utenriksdepartementet
 bestemmer.

Ambassaderåd Kai Olaf Lie utnevnes til sendemann
 i Tallinn, med rang som ambassadør fra den tid
 Utenriksdepartementet bestemmer.

Leif W. Andersen utnevnes til ulønnet konsul i
 Salt Lake City, Utah, Amerikas Forente Stater.

Finans- og tolldepartementet

Konstituert underdirektør Helga Berit Fjell
 utnevnes til underdirektør i Finans- og tolldepartementet fra den
 tid departementet bestemmer.

Kirke-, utdannings- og forskningsdepartementet

Stiftskapellan Per-Otto Gullaksen konstitueres
 som byråsjef i Kirke-, utdannings- og forskningsdepartementet fram
 til 1. august 1996 med tiltredelse fra den tid departementet
 bestemmer.

4. Andre saker

Utenriksdepartementet, utenrikssaker

Undertegning av avtale mellom Kongeriket Norges
 regjering og Den russiske føderasjons regjering om bygging av
 boliger for tjenestegjørende i Den russiske føderasjons væpnede
 styrker som er trukket ut av de baltiske land.

Dekning av reise- og oppholdsutgifter for
 statsminister Gro Harlem Brundtland med ektefelle ved offisielt
 besøk i Kina, Indonesia og Singapore 13. - 21. september 1995.

Lagt inn 8 september 1995 av Statens forvaltningstjeneste,
 ODIN-redaksjonen