Offisielt fra statsråd 1. desember
 2006

Statsråd ble holdt på Oslo slott 1.
 desember 2006. Følgende vedtak offentliggjøres:

1. Proposisjoner og meldinger
Arbeids- og
 inkluderingsdepartementet

Ot.prp. nr. 12 (2006-2007)
Om lov om endringer i utlendingsloven (EØS-utvidelsen med
 Bulgaria og Romania)

Finansdepartementet


 St.prp. nr. 31 (2006-2007)
Ny saldering av statsbudsjettet 2006

 (Pressemelding)


 Ot.prp. nr. 11 (2006-2007)
Om lov om endringer i finanslovgivningen mv.
 (forvalterregistrering av aksjer, obligasjoner med fortrinnsrett,
 mv.)

 (Pressemelding)

Justis- og politidepartementet


 Ot.prp. nr. 13 (2006-2007)
Om lov om endringer i lov 17. desember 1982 nr. 86 om
 rettsgebyr
(Pressemelding)

St.prp. nr. 30 (2006-2007)
Om igangsettelse av første utbyggingstrinn for nytt digitalt
 nødnett
(Pressemelding)

2. Sanksjoner og
 ikrafttredelser
Arbeids- og
 inkluderingsdepartementet

Sanksjon av Lagtingets vedtak 23.
 november 2006 til lov om endringer i arbeidsmiljøloven (varsling).
Loven trer i kraft 1. januar 2007.
Besl. O. nr. 4 (2006-2007) Lov nr. 64
(Pressemelding)

Barne- og
 likestillingsdepartementet

Sanksjon av Lagtingets vedtak 26.
 oktober 2006 til lov om endringer i barnevernloven og
 sosialtjenesteloven mv. (saksbehandlingsregler for fylkesnemndene
 for barnevern og sosiale saker mv.).

Kapittel III § 4-4 fjerde ledd, §
 4-15 tredje ledd siste punktum, § 4-19 og § 4-21 annet ledd trer i
 kraft 1. januar 2007.

Besl. O. nr. 2 (2006-2007) 
 Lov nr. 65
(Se også pkt. 3 Forskrifter)

Kunnskapsdepartementet

Sanksjon av Lagtingets vedtak 26.
 oktober 2006 om endringer i lov 1. april
 2005 
 nr. 15 om universiteter og høyskoler.
Loven trer i kraft 1. januar 2007.
Besl. O. nr. 1 (2006-2007) Lov nr. 66

3. Forskrifter
Barne- og
 likestillingsdepartementet

Forskrift om overgangsbestemmelser
 til endringer i barnevernloven og sosialtjenesteloven mv. som trer
 i kraft 1. januar 2007 vedtas.
(Se også pkt. 2 Sanksjoner og ikrafttredelser)

Helse- og omsorgsdepartementet

Fastsettelse av forskrift om
 endringer i forskrift 20. desember 2002 nr. 1731 om internkontroll
 i sosial- og helsetjenesten og forskrift om endringer i forskrift
 4. desember 1992 nr. 915 til lov om sosiale tjenester mv.

Fastsettelse av endringer i
 kapittel 12 i forskrift 1999-12-22 nr. 1559 om legemidler.

Kultur- og kirkedepartementet

Fastsettelse av forskrift om
 endring i forskrift 22. september 2000 nr. 960 om
 oppstillingstillatelser for gevinstautomater og
 underholdningsautomater.

 (Pressemelding)

Miljøverndepartementet

Fastsettelse av forskrifter om
 utvidelse av Øvre Dividal nasjonalpark/Dieváidvuovddi álbmotmeahcci
 og vern av Øvre Dividal landskapsvernområde/Dieváidvuovddi
 suodjemeahcci.

 (Pressemelding)

4. Styrer, utvalg
Finansdepartementet

Følgende medlemmer oppnevnes til et
 utvalg som skal gå gjennom merverdiavgiftsregeleverket på kultur-
 og idrettsområdet samt frivillig sektor:

Professor i økonomi Arild Hervik,
 Molde (leder)
Avdelingsdirektør Tor Lande, Finansdepartementet, Bærum
Direktør Turid Hundstad, Kultur-og kirkedepartementet, Oslo
Direktør Trond Okkelmo, Norsk teater- og orkesterforening,
 Oslo
Administrasjonssjef Randi G. Hjelm-Hansen, Norges
 museumsforbund, Trondheim
Idrettspresident Karl-Arne Johannessen, Norges Idrettsforbund
 og Olympiske Komite, Oslo
Kommunikasjonsrådgiver Claes Lampi, Frivillighet Norge,
 Oppegård
Advokat Marianne Brockmann Bugge, Oslo
Seksjonssjef Ann Lisbet Brathaug, Statistisk sentralbyrå,
 Oslo
Ligningssjef Stein Østmo, Vadsø

Følgende medlemmer oppnevnes til et
 utvalg som skal vurdere særavgiftene:

Forskningsleder Brita Bye, Bærum
 (leder)
Førsteamanuensis Claire Armstrong, Tromsø
Utredningsleder Eystein Gjelsvik, LO, Ski
Advokat Øystein Arff Gulseth, Asker
Post.doc. Cathrine Hagem, Oslo
Utredningsdirektør Tor Hersoug, NHO, Oslo
Forsker Anne Borge Johannesen, Trondheim
Generalsekretær Anne Karin Kolstad, Actis, Oslo
Forsker Snorre Kverndokk, Oslo
Seksjonssjef Sissel Monsvold, Handels- og Servicenæringens
 Hovedorganisasjon, Oslo
Direktør Ivar Pettersen, Sandefjord
Styremedlem Erlend Randeberg, Naturvernforbundet,
 Stavanger

5. Klagesaker m.v.
Arbeids- og
 inkluderingsdepartementet

Klage fra journalist Tom Bakkeli på
 Arbeids- og inkluderingsdepartementets vedtak 14. september 2006 om
 avslag på begjæring om innsyn i de intervjuene Graver-kommisjonen
 foretok i UDI-granskningen. Klagen tas ikke til følge.

Kultur- og kirkedepartementet

Klage 16. mai 2006 fra Tromsø
 kommune over vedtak om avslag på søknad om tildeling av tilskudd
 til etablering av frivillighetssentral tas ikke til følge.

Klage 8. mai 2006 fra Nesna kommune
 over vedtak om avslag på søknad om tildeling av tilskudd til
 etablering av frivillighetssentral tas ikke til følge.

Klage 3. mai 2006 fra Meråker
 kommune over vedtak om avslag på søknad om tildeling av tilskudd
 til etablering av frivillighetssentral tas ikke til følge.

Klage 10. mai 2006 fra Vevelstad
 kommune over vedtak om avslag på søknad om tildeling av tilskudd
 til etablering av frivillighetssentral tas ikke til følge.

6. Utnevnelser m.v.
Statsministerens kontor

Statssekretær Lars Erik Flatø gis
 etter søknad avskjed i nåde fra embetet som statssekretær for
 statsminister Jens Stoltenberg.
(Pressemelding)

Stortingsrepresentant Karl Eirik
 Schjøtt-Pedersen utnevnes til statssekretær for statsminister Jens
 Stoltenberg.
(Pressemelding)

Konstituert statssekretær Hilde
 Singsaas utnevnes til statssekretær for statsminister Jens
 Stoltenberg.
(Pressemelding)

Statssekretær Krishna Chudsama gis
 etter søknad avskjed i nåde fra embetet som statssekretær for
 statsråd Karita Bekkemellem.
(Pressemelding)

Utenriksdepartementet,
 utenrikssaker

Ambassaderåd John Petter Opdahl
 utnevnes til avdelingsdirektør i Utenriksdepartementet med
 tiltredelse fra det tidspunkt departementet bestemmer.

Arbeids- og
 inkluderingsdepartementet

Seniorrådgiver Eli Mette Jarbo
 utnevnes til avdelingsdirektør i Arbeids- og
 inkluderingsdepartementet med tiltredelse fra det tidspunkt
 departementet bestemmer.

Forsvarsdepartementet

Brigader Jon Berge Lilland utnevnes
 til generalmajor i Hæren og beordres til tjeneste som sjef for
 Hærens styrker med tiltredelse fra det tidspunkt
 Forsvarsdepartementet bestemmer.
(Pressemelding)

Justis- og politidepartementet

Professor dr. juris Henry John
 Mæland oppnevnes til setteriksadvokat.

Konstituert førstestatsadvokat Anne
 Gro Aanensen Kleven utnevnes til dommer/avdelingsleder ved
 Kristiansand tingrett med tiltredelse fra det tidspunkt
 Domstoladministrasjonen bestemmer.

7. Andre saker
Utenriksdepartementet,
 utenrikssaker

Norge deltar, med forbehold om
 Stortingets samtykke, i EØS-komiteens beslutning om innlemmelse i
 EØS-avtalen av forordning 1419/2006 av 25. september 2006 om
 sjøtransport.

Norge deltar, med forbehold om
 Stortingets samtykke, i EØS-komiteens beslutning om innlemmelse i
 EØS-avtalen av direktiv 2006/43/EF av 17. mai 2006 om lovbestemt
 revisjon av årsregnskaper og konsoliderte regnskaper.

Norge deltar, med forbehold om
 Stortingets samtykke, i EØS-komiteens beslutning om innlemmelse i
 EØS-avtalen av direktiv 2006/70/EF av 1. august 2006 om
 gjennomføringstiltak for tredje hvitvaskingsdirektiv.

Norge deltar i EØS-komiteens
 beslutning om innlemmelse i EØS-avtalen av forordning (EF) nr.
 1628/2006 av 24. oktober 2006 om anvendelse av traktatens artikkel
 87 og 88 på nasjonal regional investeringsstøtte.

Finansdepartementet

Ikraftsettelse av en skatteavtale
 mellom Norge og Australia til unngåelse av dobbeltbeskatning og
 forebyggelse av skatteunndragelse med hensyn til skatter av
 inntekt, undertegnet i Canberra den 8. august 2006.