Offisielt fra statsråd 11. januar 2002

Statsråd ble holdt på Oslo slott
 11. januar 2002. Følgende vedtak offentliggjøres:

1. Proposisjoner og meldinger
Olje- og energidepartementet

St.prp. nr. 35
 (2001-2002)
Utbygging, anlegg og drift av Snøhvit LNG
(Pressemelding)

2. Sanksjoner og ikrafttredelser
Kultur- og kirkedepartementet

Sanksjon av Stortingets vedtak 11.
 desember 2001 til lov om avvikling av stiftelsen "Mindegaven til
 Norge 1914 fra det norske utflytterfolk i Nord-Amerika" og
 overføring av stiftelsens kapital til stiftelsen "Norsk
 Utvandrermuseum".
Besl. O. nr. 3 Lov nr. 1

3. Forskrifter
Justis- og politidepartementet

Fastsettelse av forskrift om
 oppheving av 15 forskrifter til kinoloven 1913 etter
 forskriftsgjennomgåelse i Justis- og politidepartementet.

Samferdselsdepartementet

Endring av forskrift 30. mars 1984
 om persontransport med motorvogn mot vederlag på Svalbard.
 Endringen trer i kraft straks.

Forskrift etter vegloven om
 endringer i forskrift av 24. november 1995 nr. 893 om innkreving av
 bompenger i visse tilfeller – gjennomføring av Rådsdirektiv
 93/89/EØF. Forskriften trer i kraft straks.

4. Styrer, utvalg
Finansdepartementet

Følgende medlemmer oppnevnes til et
 utvalg som skal vurdere forslag til løsninger som gjør at
 merverdiavgiftsregelverket virker nøytralt for kommunenes
 beslutninger:

Professor Jørn Rattsø, Trondheim,
 leder
Forsker Brita Bye, Bærum
Underdirektør Trond Christensen, Ski
Spesialrådgiver Trine Beate Groven, Asker
Rådgiver Liv Kristine Hammer, Oslo
Statsautorisert revisor Tor S. Kildal, Oslo
Avdelingsdirektør Tor Lande, Oslo
Statsautorisert revisor Gerd Leira, Ålesund
Prosjektleder Torill Lønningdal, Re
Ekspedisjonssjef Tom Rådahl, Oslo
Rådgiver Ole Jørgen Wilberg, Asker
(Pressemelding)

Følgende medlemmer oppnevnes til et
 skatteutvalg:

Leder:
Administrerende direktør Arne Skauge, Bærum
Medlemmer:
Konserndirektør Marianne Andreassen, Oslo
Professor Kåre Petter Hagen, Bergen
Advokat Marianne Iversen, Oslo
Finansdirektør Finn Berg Jacobsen, Oslo
Forskningssjef Karen Helene Midelfart Knarvik, Bergen
Seniorrådgiver Camilla Ongre, Bærum
Ekspedisjonssjef Hans Henrik Scheel, Bærum
Administrerende direktør Jan Syversen, Oslo
Professor Peter Birch Sørensen, København
Avdelingsdirektør Mette Wikborg, Oslo

Justis- og politidepartementet

Følgende medlemmer oppnevnes til et
 utvalg som skal utrede lovtiltak mot datakriminalitet
 (Datakrimutvalget):

Leder: Sorenskriver Stein
 Schjølberg, Moss
Førstestatsadvokat Inger Marie Sunde, Oslo
Seniorrådgiver Christina Christensen, Oslo
Førstekonsulent Marius Stub, Oslo
Forbrukerombud Bjørn Erik Thon, Oslo
Rådgiver Beate S. Dagslett, Oslo
Advokat Benedict de Vibe, Oslo
Teknologidirektør Berit Svendsen, Oslo
(Pressemelding)

5. Klagesaker m.v.
Nærings- og handelsdepartementet

Klage fra advokatfirmaet Vogt &
 Wiig AS over Nærings- og handelsdepartementets vedtak av 19.
 desember 2001, om ikke å gi innsyn i opplysninger i vedlegg 2 til
 sak nr. 2001/1411 med hjemmel i offentlighetsloven § 5a første
 ledd, jf. forvaltningsloven § 13 første ledd nr. 2 tas ikke til
 følge. Øvrige opplysninger unntas med hjemmel i offentlighetsloven
 § 5a andre ledd.

6. Utnevnelser m.v.
Utenriksdepartementet, utenrikssaker

Ekspedisjonssjef Bjørn Skogmo
 utnevnes til assisterende utenriksråd med tiltredelse fra det
 tidspunkt Utenriksdepartementet bestemmer.

Sendemann i Canberra, Wellington,
 Nuku’alofa og Rarotonga, ambassadør Ove Thorsheim, utnevnes tillike
 til sendemann i Suva, med rang som ambassadør.

Avdelingsdirektør Rolf Einar Fife
 utnevnes til ekspedisjonssjef i Utenriksdepartementet med
 tiltredelse fra det tidspunkt departementet bestemmer.

Ministerråd Ole Terje Horpestad
 utnevnes til avdelingsdirektør i Utenriksdepartementet med
 tiltredelse fra det tidspunkt departementet bestemmer.

Engasjert ambassaderåd Reidun Roald
 beskikkes som spesialutsending (ambassaderåd) ved ambassaden i
 Managua for et tidsrom av inntil to år, med tiltredelse fra det
 tidspunkt Utenriksdepartementet bestemmer.

Finansdepartementet

Avdelingsdirektør Nina Bjerkedal
 konstitueres som ekspedisjonssjef i Finansdepartementet med
 tiltredelse fra det tidspunkt departementet bestemmer.

Konstituert lovrådgiver Erik Mæhlen
 Larsen og konstituert lovrådgiver Rino S. Lystad utnevnes til
 lovrådgivere i Finansdepartementet med tiltredelse fra det
 tidspunkt departementet bestemmer.

Justis- og politidepartementet

Direktør Rakel Surlien og
 konstituert lagdommer Hedda Remen utnevnes til lagdommere i
 Borgarting lagmannsrett med tiltredelse fra det tidspunkt Justis-
 og politidepartementet bestemmer.

Assisterende fylkesmann Reidun
 Wallevik utnevnes til lagdommer i Agder lagmannsrett med
 tiltredelse fra det tidspunkt Justis- og politidepartementet
 bestemmer.

Konstituert tingrettsdommer Harald
 Tore Roaldsen utnevnes til tingrettsdommer ved Nord-Troms tingrett
 med tiltredelse fra det tidspunkt Justis- og politidepartementet
 bestemmer.

Kultur- og kirkedepartementet

Sokneprest Tormod Wasbø utnevnes
 til sokneprest i Sandnes prestegjeld og prost i Sandnes prosti i
 Stavanger bispedømme med tiltredelse fra det tidspunkt
 departementet bestemmer.

7. Andre saker
Utenriksdepartementet, utenrikssaker

Ratifikasjon av Frihandelsavtale
 med tilhørende vedlegg og protokoller mellom EFTA-statene og
 Republikken Kroatia av 21. juni 2001.

Ratifikasjon av Frihandelsavtale
 med tilhørende vedlegg og protokoller mellom EFTA-statene og Det
 hasjimittiske kongeriket Jordan av 21. juni 2001.

Utenriksdepartementet gis fullmakt
 til å inngå folkerettslige avtaler knyttet til de norske militære
 bidrag til koalisjonsoperasjoner og humanitære støtteoperasjoner i
 eller rundt Afghanistan.

Forsvarsdepartementet gis fullmakt
 til å inngå avtale om Den internasjonale sikkerhetsstyrken for
 Afghanistan (ISAF).

Kommunal- og regionaldepartementet

Endring av kommunenavnet Borre i
 Vestfold fylke til Horten kommune, med virkning fra 1. juni 2002.
(Pressemelding)

Miljøverndepartementet

Godkjenning av fylkesplan for
 Buskerud 2001-2004.