Offisielt fra statsråd

Statsråd ble holdt på Oslo slott 6.
 februar 2004. Følgende vedtak offentliggjøres:

1. Proposisjoner og meldinger
Justis- og politidepartementet

Ot.prp. nr. 33
 (2003-2004)
Om lov om endringer i tvistemålsloven (bevisopptak utenfor
 rettssak).
(Pressemelding)

Kommunal- og regionaldepartementet

St.meld. nr. 23
 (2003-2004)
Om boligpolitikken
(Pressemelding)

2. Delegasjon av myndighet
Landbruksdepartementet

Delegasjon etter lov 20. desember
 1974 nr. 73 om dyrevern: Den myndighet som i loven ligger til
 ”departementet”, delegeres til Fiskeridepartementet så langt det
 gjelder sjøpattedyr, fisk og krepsdyr.

Den myndighet som i lovens § 22
 ligger til Kongen, delegeres til Fiskeridepartementet så langt
 gjelder sjøpattedyr, fisk og krepsdyr.

Den myndighet som i lovens § 27
 ligger til Kongen, delegeres til Landbruksdepartementet så langt
 gjelder terrestriske dyr.

Den myndighet som i lovens § 27
 ligger til Kongen, delegeres til Fiskeridepartementet så langt
 gjelder sjøpattedyr, fisk og krepsdyr.

Kongelig resolusjon 21. februar
 2003 hvor Kongens myndighet etter lov
20. desember 1974 nr. 73 § 26, annet ledd delegeres til
 Landbruksdepartementet, oppheves.

3. Utnevnelser m.v.
Utenriksdepartementet,
 utenrikssaker

Sendemann i Abidjan, ambassadør
 Odd-Egil Andhøy, utnevnes tillike til ambassadør i Accra,
 Ghana.

Olje- og energidepartementet

Prosjektleder William Frank
 Christensen utnevnes til underdirektør i Olje- og
 energidepartementet.
(Pressemelding)

Førstekonsulent Sverre Brimsøe
 Bjelland konstitueres som underdirektør i Olje- og
 energidepartementet for et tidsrom av inntil 3 år.
(Pressemelding)

4. Andre saker
Utenriksdepartementet,
 utenrikssaker

Undertegning og ratifikasjon av
 overenskomst mellom Danmark, Estland, Finland, Island, Latvia,
 Litauen, Norge og Sverige om Den nordiske investeringsbank.

Undertegning av endringsprotokoller
 til konvensjon av 29. juli 1960 om erstatningsansvar på
 atomenergiens område og tilleggskonvensjon av 31. januar 1963.

Inngåelse av avtale med Italia om
 gjensidig bistand i tollsaker.

Olje- og energidepartementet

Kjela kraftverk gis tillatelse til
 planendring med fastsettelse av nytt manøvrerings- reglement for
 reguleringen av Tokke-Vinje-vassdraget i Telemark.

BKK Produksjon AS gis tillatelse
 til planendring for Kløvtveit kraftverk i Gulen og Masfjorden
 kommuner.