Offisielt fra statsråd

Statsråd ble holdt på Oslo slott
 18. februar 2000. Det ble fattet følgende vedtak:

Sanksjoner og ikrafttredelser

Arbeids- og administrasjonsdepartementet

Sanksjon av Stortingets vedtak 20.
 desember 1999 til lov om omdanning av deler av Statsbyggs
 eiendomsvirksomhet til aksjeselskap.

Besl. O. nr. 38 Lov nr. 11

Utnevnelser m.v.

Utenriksdepartementet, utenrikssaker

Sendemann i Caracas, ambassadør Dag
 Haakon Mork Ulnes utnevnes tillike til sendemann i Santa Fe de
 Bogotá (Colombia), med rang som ambassadør.

Sendemann i Kingston, St. Johns’s,
 Castries, Basseterre, Port of Spain, Bridgetown, Kingstown og
 Nassau, ambassadør Brit Løvseth, utnevnes tillike til sendemann i
 St. George’s (Grenada) og Port-au-Prince (Haiti), med rang som
 ambassadør.

Sendemann i Tunis, ambassadør
 Willum Steen, utnevnes tillike til sendemann i Tripoli og Alger,
 med rang som ambassadør.

Rådgiver Bård Hopland utnevnes til
 avdelingsdirektør i Utenriksdepartementet med tiltredelse fra det
 tidspunkt departementet bestemmer.

Rådgiver Inge Herman Rydland
 beskikkes som spesialutsending (ambassaderåd) ved ambassaden i
 Addis Abeba, for et tidsrom av inntil to år med mulighet for
 forlengelse, med tiltredelse fra det tidspunkt
 Utenriksdepartementet bestemmer.

Finansdepartementet

Konstituert underdirektør Peter
 Reine utnevnes til underdirektør i Finansdepartementet med
 tiltredelse fra det tidspunkt departementet bestemmer.

Justis- og politidepartementet

Direktør Ellinor Houm utnevnes til
 direktør for Kriminalomsorgens Region Øst, Oslo, med tiltredelse
 fra det tidspunkt Justis- og politidepartementet bestemmer.

Direktør Bjørn Krogsrud utnevnes
 til direktør for Kriminalomsorgens Region Nordøst, Lillestrøm med
 tiltredelse fra det tidspunkt Justis- og politidepartementet
 bestemmer.

Direktør Eystein Hildring Eriksen
 utnevnes til direktør for Kriminalomsorgens Region Sør, Tønsberg,
 med tiltredelse fra det tidspunkt Justis- og politidepartementet
 bestemmer.

Direktør Per Sigurd Våge utnevnes
 til direktør for Kriminalomsorgens Region Vest, Bergen, med
 tiltredelse fra det tidspunkt Justis- og politidepartementet
 bestemmer.

Kontorsjef Gudmund Idsø utnevnes
 til direktør for Kriminalomsorgens Region

Sørvest, Sandnes, med tiltredelse
 fra det tidspunkt Justis- og politidepartementet bestemmer.

Direktør Asbjørn Roald utnevnes til
 direktør for Kriminalomsorgens Region Nord, Trondheim, med
 tiltredelse fra det tidspunkt Justis- og politidepartementet
 bestemmer.

Sorenskriver Oddne Hansen utnevnes
 til herredsrettsdommer ved Romsdal sorenskriverembete med
 tiltredelse fra det tidspunkt Justis- og politidepartementet
 bestemmer.

Rådgiver Wenche Bjørland utnevnes
 til underdirektør i Justis- og politidepartementet med tiltredelse
 fra det tidspunkt departementet bestemmer.

Andre saker

Utenriksdepartementet,
 utenrikssaker

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens protokoll 31 om EFTA-landenes deltakelse i EUs
 handlingsprogram for sjeldne sykdommer innenfor rammen av innsatsen
 for folkehelsen (1999-2003).

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens protokoll 31 om EFTA-landenes deltakelse i programmet
 for fremming av europeiske utdanningsløp som ledd i yrkesrettet
 vekselopplæring, herunder læretid (European Pathways).

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens vedlegg XVII ved innlemmelse av europaparlaments- og
 rådsdirektiv 98/71/EF om rettslig beskyttelse av industrielle
 mønstre.

Reise- og oppholdsutgifter for
 DD.MM. Kong Harald V og Dronning Sonjas offisielle besøk til
 Frankrike 1. – 3. mars 2000.

Arbeids- og
 administrasjonsdepartementet

Ny utredningsinstruks fastsettes og
 trer i kraft 1. mars 2000. Erstatter tidligere instruks fastsatt
 ved kongelig resolusjon 16. desember 1994.