Offisielt fra statsråd
VEDLEGG

Statsråd ble holdt på Oslo slott
 24. mars 2000. Det ble fattet følgende vedtak:

Sanksjoner og ikrafttredelser

Finansdepartementet

Sanksjon av Stortingets vedtak 7.
 mars 2000 til lov om foretakspensjon.

Besl. O. nr. 55 Lov nr. 16

Delegasjon av myndighet

Forsvarsdepartementet

Delegasjon av Kongens myndighet
 etter § 3 i lov om aldersgrense for yrkesbefal til
 Forsvarsdepartementet.

Utnevnelser m.v.

Statsministerens kontor

Følgende utnevnes til
 statssekretærer:

Avdelingsleder Norvald Mo,
 Statsministerens kontor

Seniorrådgiver Hege Marie Norheim,
 Statsministerens kontor

Ass. fylkesmann Reidun Wallevik,
 Arbeids- og administrasjonsdepartementet

Underdirektør Vidar Ovesen,
 Finansdepartementet

Seksjonsoverlege Øystein Mæland,
 Justis- og politidepartementet

Rektor Randi Øverland, Kirke-,
 utdannings- og forskningsdepartementet fra 27. mars 2000

Nyhetsredaktør Roger Ingebrigtsen,
 Kulturdepartementet

Bonde Sveinung Valle,
 Landbruksdepartementet

Direktør Stein Lier-Hansen,
 Miljøverndepartementet

Høgskoledirektør Olav Soleng,
 Nærings- og handelsdepartementet

Ordfører Tore Hagebakken, Sosial-
 og helsedepartementet, sosialsaker

Direktør Sigrun Møgedal,
 Utenriksdepartementet, bistandssaker fra 27. mars 2000.

Konstituert ekspedisjonssjef Bente
 Angell-Hansen utnevnes til ekspedisjonssjef ved Statsministerens
 kontor.

Utenriksdepartementet,
 utenrikssaker

Sendemann i Baku, ambassadør Olav
 Berstad, utnevnes tillike til sendemann i Tbilisi (Republikken
 Georgia), med rang som ambassadør.

Konstituert ministerråd ved
 OSSE-delegasjonen i Wien, Helge Ystgaard, utnevnes til ministerråd
 samme sted, med tiltredelse fra det tidspunkt Utenriksdepartementet
 bestemmer.

Barne- og familiedepartementet

Anne Lise Ryel åremålsbeskikkes som
 likestillingsombud for en periode på 6 år fra 16. juni 2000.

Finansdepartementet

Rådgiver Erik Vassnes utnevnes til
 underdirektør i Finansdepartementet med tiltredelse fra det
 tidspunkt departementet bestemmer.

Rådgiver Kjetil Berner konstitueres
 som underdirektør i Finansdepartementet med tiltredelse fra det
 tidspunkt departementet bestemmer.

Forsvarsdepartementet

Generalmajor Per-Oscar Jacobsen
 beordres til stillingen som Deputy Commander Interim Combined Air
 Operations Centre 9, High Wycombe, England, med tiltredelse fra det
 tidspunkt Forsvarsdepartementet bestemmer.

Brigader Odd Frøise Tangen utnevnes
 til generalmajor i Hæren og beordres i stillingen som
 Generalinspektør for Heimevernet med tiltredelse fra det tidspunkt
 Forsvarsdepartementet bestemmer.

Justis- og politidepartementet

Forlenget konstitusjon av
 konstituert avdelingsdirektør Jan Kato Fremstad som
 avdelingsdirektør i Justis- og politidepartementet fram til 1. juli
 2001.

Kirke-, utdannings- og
 forskningsdepartementet

Sokneprest Olav Rune Ertzeid
 utnevnes til sokneprest i Tokke prestegjeld og prost i
 Vest-Telemark prosti i Agder bispedømme med tiltredelse fra det
 tidspunkt Kirke-, utdannings- og forskningsdepartementet
 bestemmer.

Stiftskapellan David Carl Jacob
 Gjerp utnevnes til sokneprest i Domkirken prestegjeld og domprost i
 Tønsberg domprosti i Tunsberg bispedømme med tiltredelse fra det
 tidspunkt Kirke-, utdannings- og forskningsdepartementet
 bestemmer.

Kommunal- og
 regionaldepartementet

Midlertidig beskikkelse av advokat
 Hanne Inger Bjurstrøm som nestformann i Arbeidsretten fra det
 tidspunkt Kommunal- og regionaldepartementet bestemmer og fram til
 åremålsperiodens utløp 31. august 2002.

Sosial- og helsedepartementet,
 sosialsaker

Underdirektør Tone Westlie utnevnes
 til avdelingsdirektør i Sosial- og helsedepartementet med virkning
 fra det tidspunkt departementet bestemmer.

Prosjektleder Morten Randmæl
 utnevnes til underdirektør i Sosial- og helsedepartementet med
 virkning fra det tidspunkt departementet bestemmer.

Andre saker

Statsministerens kontor

Statsråd Jørgen Hårek Kosmo
 oppnevnes som Norges representant i Nordisk Ministerråd med den
 særlige oppgave å ha ansvaret for samordningen av nordiske
 samarbeidsspørsmål.

For de statssekretærer som er
 ansatt i staten holdes stillingene åpne for dem så lenge de er
 statssekretærer.

Utenriksdepartementet,
 utenrikssaker

Norge meddeler de andre
 avtaleparter i henhold til EØS-avtalens artikkel 103 nr. 1 at de
 forfatningsrettslige krav er oppfylt for at EØS-komiteens
 beslutning nr. 83/1999 kan bli bindende for Norge.

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens Protokoll 31 om EFTA/EØS-statenes deltakelse i annen
 fase av EUs handlingsprogram på utdanningsområdet, Sokrates
 (2000-2006).

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens protokoll 31 om EFTA/EØS-statenes deltakelse i EUs
 femårige handlingsprogram for katastrofeberedskap.

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens Protokoll 31 om EFTA/EØS-statenes deltakelse i EUs
 flerårige program "Daphne" (2000-2003) om tiltak for å stoppe vold
 mot barn, unge og kvinner.