OFFISIELT FRA STATSRÅD
22. november 1996

Statsråd ble holdt på Oslo slott 22. november
 1996. Det ble fattet følgende vedtak:

1.Proposisjoner og meldinger
Utenriksdepartementet
St prp nr 23 (1996-97)Om samtykke til godkjenning av
 EØS-komitéens beslutning nr. 42/96 og 43/96 av 28. juni 1996 om
 endring av vedlegg XVIII til EØS-avtalen 
Utenriksdepartementet, bistandssaker
St prp nr 24 (1996-97)Om samtykke til at Noreg deltek i
 den 7. påfyllinga i Det afrikanske utviklingsfond, AfDF 
Fiskeridepartementet
Ot prp nr 15 (1996-97)Om lov om oppheving av lov av 28.
 april 1972 nr. 22 om Statens Fiskarbank (Integrering av Statens
 Fiskarbank i Statens nærings- og distriktutviklingsfond) 
St prp nr 1 Tillegg nr 5 (1996-97)Løyvingar ved
 integrering av Statens Fiskarbank i Statens nærings- og
 distriktsutviklingsfond, andre endringer under Fiskeri-
 departementet og ny rammeavtale med Redningsselskapet 
Justis- og politidepartementet
Ot prp nr 14 (1996-97)Om lov om endring i lov 17.
 desember 1982 nr 86 om rettsgebyr 
2.Sanksjoner og ikrafttredelser
Samferdselsdepartementet

Lov om statens postselskap Besl O nr 9 Lov nr 65
 Loven trer i kraft straks.

Lov om statens jernbanetrafikkselskap Besl O nr
 10 Lov nr 66 Loven trer i kraft straks.

Lov om endringer i andre lover som følge av lov
 om statens postselskap og lov om statens jernbanetrafikkselskap
 m.m. Besl O nr 11 Lov nr 67 Loven trer i kraft fra l. desember
 1996.(Se pkt 4 nedenfor)

3.Forskrifter
Justis- og politidepartementet

Forskrift om endring i forskrift 14. februar
 1986 nr 351 til offentlighetsloven - opphevelse av unntaket fra
 offentlighet for journalen i Finans- og tolldepartementets
 skattelovavdeling - fastsettes.

Kommunal- og arbeidsdepartementet

Forskrift om endring i forskrift 25. august 1995
 om forplantningsskader og arbeidsmiljø (nr 768) endres. Endringene
 trer i kraft straks.

Forskrift om midlertidig område med forbud mot
 oppankring og fiske med bunntrål og snurrevad over hver av de åtte
 undervannsinnretningene på feltene Rimfaks, Gullveig og Gullfaks
 Sør, fastsettes.

Kulturdepartementet

Forskrift om lokalfjernsyn på NRK2s bakkesendere
 fastsettes.

4.Delegasjon av myndighet
Samferdselsdepartementet

Delegasjon etter lov om statens postselskap og
 lov om statens jernbanetrafikkselskap delegeres til
 Administrasjonsdepartementet.
Kongens myndighet etter jernbaneloven § 8 delegeres til
 Samferdselsdepartementet.
Som følge av oppsplittingen av NSB i statens
 jernbanetrafikkselskap og Jernbaneverket delegeres myndigheten til
 styret for Jernbaneverket.
Samferdselsdepartementet får den myndighet som etter
 postbankloven § 8 7-1 første ledd tilligger departementet. (Se pkt
 2 ovenfor)

5.Styrer, utvalg
Nærings- og energidepartementet, næringssaker

Følgende oppnevnes til styret for Statens
 nærings- og distriktsutviklingsfond fra og med 1. januar 1997 til
 og med ordinært foretaksmøte våren 1997:

Konsernsjef Frode Alhaug, Moelv, leder
Husmor Agnes Reiten, Torvikbukt, nestleder
Direktør Arvid Jensen, Hammerfest
Administrerende direktør Lars Thulin, Oslo

6.Utnevnelser mv
Utenriksdepartementet

Sendemann i Canberra, ambassadør Kjell-Martin
 Frederiksen utnevnes tillike til sendemann i Wellington, med rang
 som ambassadør.

Ambassadør Rolf Trolle Andersen utnevnes til
 sendemann i Aten, med rang som ambassadør, med tiltredelse fra det
 tidspunkt Utenriksdepartementet bestemmer.

Ministerråd Anders Nikolai Helseth utnevnes til
 sendemann i Kiev, med rang som ambassadør med tiltredelse fra det
 tidspunkt Utenriksdepartementet bestemmer.

Utenriksdepartementet, bistandssaker

Direktør Tove Strand Gerhardsen beskikkes som
 direktør i Direktoratet for utviklingshjelp, for et tidsrom av seks
 år med tiltredelse fra det tidspunkt Utenriksdepartementet
 bestemmer.

Administrasjonsdepartementet

Underdirektør Svein-Erik Skamo utnevnes til
 underdirektør i Administrasjonsdepartementet med tiltredelse fra
 det tidspunkt departementet bestemmer.

Justis- og politidepartementet

Konstituert politimester Finn Torgeir Rud
 utnevnes til politimester i Hardanger med tiltredelse fra det
 tidspunkt Justis- og politidepartementet bestemmer.

7.Andre saker
Statsministeren

Justering av ansvarsfordelingen mellom
 utenriksministeren og statsråden for næringssaker og mellom
 statsråden for energisaker og statsråden for næringssaker.
 Endringene gjennomføres fra 22. november 1996 kl. 1200.

Utenriksdepartementet

Endringer i opprinnelsesreglene i
 frihandelsavtaler Norge er part i med sikte på etablering av et
 system for europeisk kumulasjon.

Dekning av reise- og oppholdsutgifter for
 utenriksminister Bjørn Tore Godal med ektefelle ved offisielt besøk
 til København 29. november 1996.

Justis- og politidepartementet

Sammenslåing til en driftsenhet av:

Vadsø politikammer og lensmannen i Nord-Varanger.
Sarpsborg politikammer og lensmennene i Skjeberg, Tune og
 Varteig.
Gudbrandsdal politikammer og lensmannen i Fåberg.
Vardø politikammer og lensmannen i Vardø.
Risør politistasjon og lensmannen i Risør.
Lensmannen i Våle og lensmannen i Ramnes.

Iverksettelsen gjennomføres fra det tidspunkt
 departementet bestemmer.

Lagt inn 25 november 1996 av Statens forvaltningstjeneste,
 ODIN-redaksjonen