"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 22. oktober
 1999. Det ble fattet følgende vedtak:

1.Sanksjoner og ikrafttredelser
Kommunal- og regionaldepartementet

Lov av 29. januar 1999 nr. 5 og lov av 16. april
 1999 nr. 18 (om endringer i lov om kommuner og fylkeskommuner) samt
 lov av 29. januar 1999 nr. 6 (om interkommunale selskaper) trer i
 kraft fra 1. januar 2000.

2.Styrer, utvalg
Utenriksdepartementet, utviklingssaker

Tidligere ekspedisjonssjef Kjell Halvorsen
 fritas fra sine verv som stedfortredende medlem av de respektive
 Råd for Den afrikanske utviklingsbank, Den asiatiske utviklingsbank
 og Den inter-amerikanske utviklingsbank.

Ekspedisjonssjef Åge Grutle oppnevnes som nytt
 norsk stedfortredende medlem av de respektive Råd.

Arbeids- og administrasjonsdepartementet

Følgende medlemmer oppnevnes til statens
 forhandlingsutvalg for statlige støttetiltak for fiskerinæringen
 for 2000:

Ekspedisjonssjef Magnor Nerheim, Fiskeridepartementet,
 leder Underdirektør Roger Nordhagen, Arbeids- og
 administrasjonsdepartementet Konsulent Turid Mette Lien,
 Finansdepartementet 
Finans- og tolldepartementet

Følgende medlemmer oppnevnes av et utvalg som
 skal utrede petroleumsbeskatningen:

Leder: Avdelingsdirektør
 Nina Bjerkedal, Oslo Medlemmer: Førsteamanuensis Diderik Lund, Oslo
 Advokat Jan Syversen, Oslo Seniorøkonom Eirik Wærness, Stavanger
 Rådgiver Karine Berg, Oslo Avdelingsdirektør Morten Evjenth
 Lindbäck, Oslo Forsker Karine Nyborg, Oslo 
3.Klagesaker m.v.
Finans- og tolldepartementet

Klage fra Arendals Dampskibsselskabs
 Pensjonskasse over Finans- og tolldepartementets vedtak 12. mai
 1999 på søknad om dispensasjon fra kravet til ansvarlig kapital.
 Klagen tas ikke til følge.

4.Utnevnelser m.v.
Statsministeren

Fylkesarbeidssjef Jostein Solberg utnevnes til
 statssekretær i Arbeids- og administrasjonsdepartementet med
 tiltredelse 25. oktober 1999 kl. 0800.

Utenriksdepartementet, utenrikssaker

Sendemann i New Delhi, ambassadør Truls Hanevold
 utnevnes tillike til sendemann i Thimpu (Bhutan), med rang som
 ambassadør.

Byråsjef Anne Rikter-Svendsen utnevnes til
 underdirektør i Utenriksdepartementet med tiltredelse fra det
 tidspunkt departementet bestemmer.

Forsvarsdepartementet

Kommandørkaptein Tor Vestlie utnevnes til
 kommandør i Sjøforsvaret med tiltredelse fra det tidspunkt
 Forsvarsdepartementet bestemmer.

Kirke-, utdannings- og forskningsdepartementet

Avdelingsdirektør Grete Ek Ulland utnevnes til
 ekspedisjonssjef i Kirke-, utdannings- og forskningsdepartementet
 med tiltredelse fra det tidspunkt departementet bestemmer.

5.Andre saker
Utenriksdepartementet, utenrikssaker

Norge deltar, med forbehold om Stortingets
 samtykke, i EØS-komiteens beslutning om endring av EØS-avtalens
 vedlegg XIII til også å omfatte rådsforordning (EF) nr. 323/1999 om
 endring av forordning (EØF) nr. 2299/89 om regler for bruk av
 EDB-baserte reservasjonssystemer (CRS).

Norge deltar, med forbehold om Stortingets
 samtykke, i EØS-komiteens beslutning om endring av EØS-avtalens
 vedlegg XIII ved innlemmelse av rådsforordning (EF) nr. 925/1999 om
 registering og bruk i Fellesskapet av visse typer ombygde sivile
 subsoniske jetfly med fornyet sertifikat som angir samsvar med
 normene i del II kapittel 3 i bind 1 av vedlegg 16 til konvensjonen
 om internasjonal sivil luftfart, 3. utgave (juli 1993).

Utenriksdepartementet, utviklingssaker

Undertegning av en avtale mellom Kongeriket
 Norges Regjering og Republikken Senegals Regjering om
 restrukturering av Republikken Senegals gjeld.

Kommunal- og regionaldepartementet

Omdisponerig av midler til mottak av flyktninger
 fra Kosovo til humanitære tiltak og gjenoppbygging i
 Balkan-regionen.

Olje- og energidepartementet

Tildeling av utvinningstillatelse i tilknytning
 til Ormen Lange-feltet.

Valsøyfjord Kraftverk AS gis tillatelse til å
 erverve fallrettighetene i Grytåavassdraget og overføring av
 reguleringskonsesjonen for Englivatn i Halsa kommune.

Samferdselsdepartementet

Tildeling av konsesjon til flyselskapet Aeroflot
 Russian International Airlines for drift av flyruter mellom
 Russland og Norge v.v.

Tildeling av konsesjon til flyselskapet Iran Air
 for drift av flyrute mellom Iran og Norge v.v.

Lagt inn 22. oktober 1999 av Statens forvaltningstjeneste,
 ODIN-redaksjonen