Offisielt fra statsråd

Statsråd ble holdt på Oslo slott
 23. januar 2004. Følgende vedtak offentliggjøres:

1. Proposisjoner og meldinger
Justis- og politidepartementet

Ot.prp. nr. 32
 (2003-2004)
Om lov om endring i straffelova (avgrensa rett til offentleg
 framsyning av grove valdsskildringar utanfor næring).
(Pressemelding)

2. Sanksjoner og ikrafttredelser
Justis- og politidepartementet

Ikrafttredelse av lov 19. desember
 2003 nr. 127 om endringer i patentloven og planteforedlerloven
 (gjennomføring av EUs patentdirektiv i norsk rett mv.). Loven trer
 i kraft 1. februar 2004.

Fastsettelse av forskrift om
 endringer i patentforskriften (gjennomføring av EUs patentdirektiv
 mv.).

3. Delegasjon av myndighet
Landbruksdepartementet

Delegasjon etter lov 20. desember
 1974 om dyrevern: Den myndighet som i lovens § 30 a er lagt til
 Kongen, delegeres til Landbruksdepartementet for avgifter og gebyr
 relatert til terrestrikse dyr.

Den myndighet som i lovens § 30 a
 er lagt til Kongen, delegeres til Fiskeridepartementet for avgifter
 og gebyr relatert til sjøpattedyr, fisk og krepsdyr.

Delegasjon etter lov 15. juni 2004
 nr. 75 om veterinærer og annet dyrehelsepersonell: Den myndighet
 som i lovens § 37 a er lagt til Kongen, delegeres
 Landbruksdepartementet.

Delegasjon etter lov av 4. desember
 1992 nr. 130 om husdyravl: Den myndighet som i lovens § 6 a er lagt
 til Kongen, delegeres til Landbruksdepartementet.

Delegasjonene trer i kraft
 straks.

4. Klagesaker m.v.
Utdannings- og
 forskningsdepartementet

Klage fra Kristen Videregående
 skole i Trøndelag over Utdannings- og forskningsdepartementets
 vedtak 31. mars 2003 om å avslå søknaden om godkjenning av
 allmennfaglig påbyggingskurs. Klagen tas ikke til følge.

5. Utnevnelser m.v.
Utenriksdepartementet,
 utenrikssaker

Ambassadør i Dar es Salaam, Jorunn
 Mæhlum utnevnes tillike til ambassadør i Antananarivo,
 Madagaskar.

Finansdepartementet

Rådgiver Elin Foss Pedersen og
 seniorrådgiver Håkon Mundal utnevnes til underdirektører i
 Finansdepartementet med tiltredelse fra det tidspunkt departementet
 bestemmer.

Utdannings- og
 forskningsdepartementet

Rådgiver Live Haaland konstitueres
 som avdelingsdirektør i Utdannings- og forskningsdepartementet med
 tiltredelse fra det tidspunkt departementet bestemmer og med
 varighet frem til og med 28. februar 2005.

6. Andre saker
Statsministerens kontor

Statsråd Laila Dåvøy oppnevnes som
 settestatsråd for statsråd Kristin Clemet for å oppnevne
 styremedlemmer til styret i Nasjonalt organ for kvalitet i
 utdanningen (NOKUT).
(Pressemelding)

Utenriksdepartementet,
 utenrikssaker

Statsgaranti for kunstutstillingen
 Edvard Munch`s drawings på Musée d`Ixelles i Brüssel, Belgia i
 perioden 2. februar 2004 til og med 11. juni 2004.

Dekning av reise- og
 oppholdsutgifter for statsråd Børge Brende med ektefelle ved
 deltakelse på en internasjonal årlig konferanse i India om
 bærekraftig utvikling
5.-10. februar 2004.

Dekning av reise- og
 oppholdsutgifter for statsråd Kristin Clemet med ledsager ved
 offisielt besøk til Sør-Afrika 19.-21. februar 2004.

Kommunal- og regionaldepartementet

Sammenslutning av Ølen kommune og
 Vindafjord kommune i Rogaland fylke med virkning fra 1. januar
 2006. Navnet på den nye kommunen skal være Vindafjord kommune.
(
 Pressemelding)