Offisielt fra statsråd

Statsråd ble holdt på Oslo slott 3.
 mars 2006. Følgende vedtak offentliggjøres:

1. Proposisjoner og meldinger
Arbeids- og
 inkluderingsdepartementet


 St.prp. nr. 42 (2005-2006)
 Tilleggsbevilgning til NAV-reformen i 2006
(Pressemelding)

Finansdepartementet


 Ot.prp. nr. 44 (2005-2006)
 Om lov om endringer i lov 18. juni 1993 nr. 109 om
 autorisasjon av regnskapsførere (regnskapsførerloven), lov 15.
 januar 1999 nr. 2 om revisjon og revisorer (revisorloven), lov 10.
 juni 1988 nr. 40 om finansieringsvirksomhet og finansinstitusjoner
 (finansieringsvirksomhetsloven) og enkelte andre lover
(Pressemelding)

Helse- og omsorgsdepartementet


 Ot.prp. nr. 42 (2005-2006)
 Om lov om endringer i lov 19. juni 1931 nr. 18 om
 Aktieselskapet Vinmonopolet

Justis- og politidepartementet


 St.prp. nr. 41 (2005-2006)
 Om tilleggsbevilgning på statsbudsjettet for 2006 i
 forbindelse med nye undersøkelser av fiskefartøyet ”Westerns”
 forlis 6. februar 1981

Kunnskapsdepartementet


 Ot.prp. nr. 43 (2005-2006)
 Om lov om endringer i friskoleloven og fagskoleloven
Pressemelding

2. Grunnlovsendringer, sanksjoner og
 ikrafttredelser
Arbeids- og
 inkluderingsdepartementet

Sanksjon av Lagtingets vedtak 2.
 mars 2006 til lov om lønnsnemndbehandling av arbeidstvisten i
 Lufttransport AS i forbindelse med tariffrevisjonen 2005.
Besl. O. nr. 36 (2005-2006) Lov nr. 5

Justis- og politidepartementet

Kunngjøring av Stortingets vedtak
 2. februar 2006 om endringer i Grunnloven §§ 3, 6, 12, 14, 26, 41,
 50, 60, 63, 68, 75, 87, 93, 110 og 110a (retting av språklige
 feil).

Kunngjøring av Stortingets vedtak
 2. februar 2006 om endring av Grunnloven § 100 (ytringsfrihet).

3. Forskrifter
Fornyings- og
 administrasjonsdepartementet

Fastsettelse av forskrift om
 endring av forskrift om gjennomføring av EØS-avtalens vedlegg til
 Protokoll 3 om nærmere regler for anvendelsen av
 EF-traktatens artikkel 93 (prosedyreforordningen)
 (FOR-2003-02-21-198) og forskrift om gjennomføring av EØS-regler om
 unntak fra notifikasjonsplikt for enkelte former for offentlig
 støtte (FOR-2003-12-05-1429).

4. Styrer, utvalg
Fornyings- og
 administrasjonsdepartementet

Oppnemning av ei Partilovnemnd
 etter kapittel 5 i partilova (lov 17.6.2005 nr. 102) fram til 31.
 desember 2011:

Leiar:
Lagdommar Ørnulf Røhnebæk, Bærum

Nøytral medlem:
Seksjonssjef Paul Inge Severeide, Kongsvinger

Medlem med politisk bakgrunn:
Rekneskapssjef Liv Zazzera, Hafrsfjord, Framstegspartiet
Einingsleiar Mali Grete Aksnes, Norheimsund, Senterpartiet
Kontorsjef Karl Erik Høegh, Brevik, Det norske Arbeidarparti
(Pressemelding)

Kultur- og kirkedepartementet

Følgende medlemmer oppnevnes til
 Kringkastingsrådet for perioden 1. januar 2006 – 31. desember
 2009:

Leder: Kjellaug Nakkim, Moss
Varamedlem: Mona Trandum, Grue (ny)

Nestleder: Steinar Ness, Gaular
 (ny)
Varamedlem: Helge Østbye, Bergen (ny)

Medlem: Paul Leer-Salvesen,
 Kristiansand
Varamedlem: Shahzad Rana, Oslo (ny)

Medlem: Kristin Jensen, Trondheim
 (ny)
Varamedlem: Rita Lekang, Bodø (ny)

Medlem: Roger Ingebrigtsen, Tromsø
 (ny)
Varamedlem: Thomas Berland, Bergen (ny)

Medlem: Shabana Rehman, Oslo (ny)
Varamedlem: Kine Hellebust, Balsfjord


 (Pressemelding)

5. Klagesaker m.v.
Miljøverndepartementet

Klagen fra Norges Naturvernforbund
 og Natur og Ungdom over Miljøverndepartementets vedtak av 15. mars
 2005 om særskilt utslippstillatelse for CO2 og kvotetildeling til
 CO2-Norway. Klagen tas ikke til følge.

6. Utnevnelser m.v.
Utenriksdepartementet,
 utenrikssaker

Ambassadør i Bangkok og Phnom Pehn,
 Merete Fjeld Brattested utnevnes tillike til ambassadør i Yangon,
 Myanmar.

Ambassadør Aud Lise Norheim
 utnevnes til avdelingsdirektør i Utenriksdepartementet, med
 tiltredelse fra det tidspunkt departementet bestemmer.

Debattredaktør Torgeir Larsen
 utnevnes til avdelingsdirektør i Utenriksdepartementet, med
 tiltredelse fra det tidspunkt departementet bestemmer.

Forsvarsdepartementet

Oberst Jon Ragnar Krogstad utnevnes
 til brigader i Luftforsvaret med tiltredelse fra det tidspunkt
 Forsvarsdepartementet bestemmer.
(Pressemelding)

Helse- og omsorgsdepartementet

Kommuneoverlege Pål Iden utnevnes
 til fylkeslege i Telemark med tiltredelse fra det tidspunkt Helse-
 og omsorgsdepartementet bestemmer.

Seniorrådgiver Cecilie Mo Batalden
 utnevnes til avdelingsdirektør i Helse- og omsorgsdepartementet med
 tiltredelse fra det tidspunkt departementet bestemmer.

Justis- og politidepartementet

Avdelingsdirektør Håkon Skulstad
 åremålsutnevnes til politimester i Østfinnmark politidistrikt med
 tiltredelse fra det tidspunkt Justis- og politidepartementet
 bestemmer.

Konstituert lagmann/avdelingsleder
 Anders Bøhn utnevnes til lagmann ved Borgarting lagmannsrett med
 tiltredelse fra det tidspunkt Domstoladministrasjonen
 bestemmer.

Tingrettsdommer Carl August
 Heilmann og advokat Harald Georg Nyhus utnevnes til lagdommere ved
 Borgarting lagmannsrett med tiltredelse fra det tidspunkt
 Domstoladministrasjonen bestemmer.

Tingrettsdommer/avdelingsleder
 Bernt Bahr utnevnes til sorenskriver ved Nedre Romerike tingrett
 med tiltredelse fra det tidspunkt Domstoladministrasjonen
 bestemmer.

Advokat Bjørnar Kyrre Leistad
 utnevnes til sorenskriver ved Alta tingrett med tiltredelse fra det
 tidspunkt Domstoladministrasjonen bestemmer.

Advokat Lisa Elin Bech utnevnes til
 tingrettsdommer ved Namdal tingrett med tiltredelse fra det
 tidspunkt Domstoladministrasjonen bestemmer.

Ekstraordinær lagdommer Steinar
 Thomassen konstitueres som ekstraordinær lagdommer ved Agder
 lagmannsrett fra 1. mars 2006 til og med 29. februar 2008.

Konstituert ekstraordinær lagdommer
 Einar Rege konstitueres som ekstraordinær lagdommer ved Hålogaland
 lagmannsrett fra 1. februar 2006 til og med 30. desember 2007.

Pensjonert tingrettsdommer Anders
 Stilloff konstitueres som ekstraordinær lagdommer ved Hålogaland
 lagmannsrett fra 1. mars 2006 til og med 29. februar 2008.

Lagdommer Svein Dahl konstitueres
 som ekstraordinær lagdommer ved Borgarting lagmannsrett fra 1. mars
 2006 til og med 29. februar 2008.

Konstituert sorenskriver Martin
 Tenold konstitueres som sorenskriver, og konstituert
 tingrettsdommer Erik Elstad konstitueres som tingrettsdommere ved
 Bergen tingrett fra 1. februar 2006 til og med 31. august 2006.

Forlenget konstitusjon av
 førstestatsadvokat Tor-Geir Myhrer som lovrådgiver i Justis- og
 politidepartementet fram til 31. desember 2006.

Forlenget konstitusjon av
 konstituert sorenskriver Christian Fredrik Rafen Wyller som
 sorenskriver i Ryfylke tingrett til og med 31. oktober 2007, dog
 ikke ut over sammenslåing av nåværende Stavanger tingrett, Ryfylke
 tingrett og Stavanger byfogdembete.

7. Andre saker
Utenriksdepartementet,
 utenrikssaker

Norge deltar, med forbehold om
 Stortingets samtykke, i EØS-komiteens beslutning om innlemmelse i
 EØS-avtalen av europaparlaments- og rådsbeslutning nr. 2004/387 om
 samvirkende felleseuropeiske offentlige elektroniske tjenester til
 offentlige myndigheter, virksomheter og borgere.

Norge deltar i EØS-komiteens
 beslutning om innlemmelse i EØS-avtalen av europaparlaments- og
 rådsbeslutningene 1336/97/EF og 1376/2002/EF, samt
 rådsforordningene (EF) nr. 2236/95 og (EF) nr. 1655/1999
 (eTEN-programmet).

Miljøverndepartementet

Miljøverndepartementets vedtak av
 15. mars 2005 om særskilt tillatelse til kvotepliktige utslipp av
 CO2 og tildeling av klimakvoter til gasskraftverket på Kårstø
 stadfestes med den endring at Naturkraft AS tildeles 675 000
 klimakvoter for 2007.