Statsråd ble holdt på Oslo slott 2. oktober 2015. Følgende vedtak offentliggjøres:

1. Proposisjoner og meldinger

Kommunal- og moderniseringsdepartementetProp. 2 L (2015-2016)
Endringar i lov om statens tjenestemenn m.m. og lov om Statens pensjonskasse mv. (utfasing av statens ventelønnsordning og vartpengeordninga)
(Nyhetssak)

Meld. St. 5 (2015-2016) 
Sametingets virksomhet 2014

Nærings- og fiskeridepartementet, Nordisk samarbeidsministerMeld. St. 6 (2015-2016)
Nordisk samarbeid
(Nyhetssak)

2. Forskrifter

Helse- og omsorgsdepartementetFastsettelse av forskrift om endring i forskrift 16. desember 2011 nr. 1255 om rett til helse- og omsorgstjenester for personer uten fast opphold i riket.

3. Styrer, utvalg

Arbeids- og sosialdepartementetFølgende medlemmer oppnevnes til et utvalg som skal utrede etterlatteytelsene i folketrygden:

Direktør Ann-Helén Bay, Bærum (leder)
Professor Kjell Vaage, Bergen
Professor Gudrun Holgersen, Bergen
Professor Ann-Charlotte Ståhlberg, Stockholm
Professor Torberg Falch, Trondheim

(Nyhetssak)

FinansdepartementetFølgende medlemmer oppnevnes til et utvalg til å utrede ny revisor- og regnskapsførerlovgivning:

Professor Johan Giertsen, Bergen (leder)
Seksjonssjef Kjersti Elvestad, Oslo
Daglig leder Hege Skogland Mokleiv, Haugesund
Leder fag Hanne Opsahl, Lier
Seksjonssjef Monica Sivertsen, Oslo
Statsautorisert revisor Unn Helen Aarvold, Oslo
Avdelingsdirektør Alexander Behringer, Bærum
Administrerende direktør Per Hanstad, Oslo
Statsautorisert revisor Geir-Atle Monsen, Oslo
Statsautorisert revisor Odd Kristian Stavaas, Trondheim
Fagsjef Iman Winkelman, Lørenskog

(Nyhetssak)

Helse- og omsorgsdepartementetFølgende medlemmer oppnevnes til et utvalg for utredning av ny organisering av det statlige eierskapet til spesialisthelsetjenesten:

Lege Stener Kvinnsland, Bergen (leder)
Rådmann Trude Andresen, Lier
Klinikkdirektør Per S. Bleikelia, Hønefoss
Turistsjef Sylvia K. Brustad, Hamar
Leder brukerutvalget UNN Cathrin Carlyle, Tromsø
Tidligere regjeringsadvokat Sven Ole Fagernæs, Oslo
Lege Hege Gjessing, Oslo
Lege Christian Grimsgaard, Oslo
Spesialrådgiver Jon J. Gåsvatn, Sarpsborg
Prosjektdirektør Lars Haukaas, Oslo
Seniorforsker Jorid Kalseth, Trondheim
Departementsråd Per V. Okkels, København
Daglig leder Brit K.S. Rugland, Stavanger
Konserndirektør Bente G. H. Slaatten, Nesbru
Lege Hanne Thürmer, Notodden
Professor Karina Aase, Stavanger

(Nyhetssak) 

4. Utnevnelser m.v.

Barne-, likestillings- og inkluderingsdepartementetAvdelingsdirektør Emma Christine Jensen Stenseth utnevnes til avdelingsdirektør i Barne-, likestillings- og inkluderingsdepartementet med tiltredelse fra det tidspunkt departementet bestemmer.

ForsvarsdepartementetBeordring av generalmajor Odin Johannessen som Generalinspektør i Hæren med tiltredelse fra det tidspunkt Forsvarsdepartementet bestemmer.
(Nyhetssak)

Justis- og beredskapsdepartementetHøyesterettsjustitiarius Tore Schei innvilges avskjed i nåde etter søknad med virkning fra og med 1. mars 2016.

Fagdirektør Øystein Mortensen konstitueres som ekspedisjonssjef i Justis- og beredskapsdepartementet for tre år med tiltredelse fra det tidspunkt departementet bestemmer.
(Nyhetssak)

Kommunal- og moderniseringsdepartementetKonstitusjon av fylkesmann Lodve Solholm i det midlertidige embetet som fylkesmann i Møre og Romsdal, med varighet fram til en eventuell endring i strukturen for embetene som berører Fylkesmannen i Møre og Romsdal (dog senest til 31. desember 2018), og med tiltredelse 5. oktober 2015.
(Nyhetssak)