"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 18. juli 1997.
 Det ble fattet følgende vedtak:

1.Proposisjoner og meldinger
Justis- og politidepartementet
linkdoc012005-050015#docOt prp nr 85
 (1996-97)Om lov om endringer i straffeprosessloven m m
 (oppholdsforbud)
(Se også pkt 6 nedenfor) 
2.Forskrifter
Barne- og familiedepartementet

Forskrift om vedtekter for Kompetansesenter for
 likestilling fastsettes.

Endring i forskrift om Forbrukerombudsmannens og
 Markedsrådets virksomhet vedrørende utnevning av stedfortreder for
 Forbrukerombudet, samt visse endringer i begrepsbruken
 fastsettes.

Kulturdepartementet

Endring av § 2 pkt 5 i forskrift av 30. januar
 1992 om Sametinget og andre samiske rettsforhold i samsvar med et
 framlagt forslag. Endringene trer i kraft straks.

Olje- og energidepartementet

Endring av forskrift til lov om
 petroleumsvirksomhet fastsettes.

Samferdselsdepartementet

Forskrift om fortrinnsrett og ventelønn for
 ansatte i Norges Statsbaner BA.

Forskrift om fortrinnsrett og ventelønn for
 ansatte i Posten Norge BA.

3.Styrer, utvalg
Landbruksdepartementet

Oppnevnelse av norske medlemmer samt leder for
 en blandet norsk-svensk reinbeitekommisjon med følgende
 sammensetning:

Fylkesmann Åshild Hauan (leder av norsk delegasjon), Bodø
Sorenskriver Ingrid Røstad Fløtten, Vadsø
Rådgiver Ole K. Sara, Alta
Førstekonsulent Ing-Lill Pavall, Fauske
Reineier Olav Mathis Eira, Lavangen.
Kjeld Mortensen, Danmark, oppnevnes som nøytral formann for
 kommisjonen.
Miljøverndepartementet

Det oppnevnes et utvalg med følgende
 sammensetning som skal gjennomgå den totale situasjonen for de
 ville laksebestandene og foreslå framtidige forvaltningsstrategier
 og tiltak:

Riksadvokat Georg Fredrik Rieber-Mohn, Ringerike,leder
Kontorsjef Arne Eggereide, Trondheim, Direktoratet for
 naturforvaltning
Førstekonsulent Britt Leikvoll, Bergen,
 Fiskeridirektoratet
Veterinærinspektør Inger Eithun, Oslo, Statens
 dyrehelsetilsyn
Overingeniør Jan Henning L'Abée-Lund, Oslo, Norges vassdrags-
 og energiverk
Regnskapsfører Marianne Balto Henriksen, Tana, Sametinget
Fagsjef Bjørnulf Kristiansen, Ski, Norges Bondelag
Fysioterapeut Elsebeth Stamer Wahl, Drammen, Norske
 Lakseelver
Verkstedsarbeider Arne Jørrestol, Agdenes, Norges Grunneigar-
 og Sjølaksefiskarlag
Sjefssekretær Børre Pettersen, Røyken, Norges Jeger- og
 Fiskerforbund
Administrerende direktør Torild Lohne, Fusa, Norske
 Fiskeoppdretteres Forening
Fisker Øyvind Mårvik, Flatanger, Norges Fiskarlag
Miljørådgiver Elise Førde, Bærum, Energiforsyningens
 Fellesorganisasjon
Professor Bror Jonsson, Rælingen, Norsk institutt for
 naturforskning
4.Klagesaker mv
Miljøverndepartementet

Klage fra Nettavisen på Miljøverndepartementets
 avslag av 2. juni 1997 på begjæring om innsyn i dokumenter under
 henvisning til lov om offentlighet i forvaltningen. Klagen tas ikke
 til følge.

Nærings- og handelsdepartementet

Klage over Nærings- og energidepartementets
 vedtak om å gi tillatelse til å ekspropriere rett til undersøkelser
 på gnr 73 bnr 5, gnr 74 bnr 1-8, 10-12 og 17 i Tromsø kommune.
 Klagen tas ikke til følge.

Sosial- og helsedepartementet, sosialsaker

Klage fra Bjørn Gange over avslag på søknad om
 tillatelse til å besitte destillasjonsapparat. Klagen tas ikke til
 følge.

5.Utnevnelser mv
Utenriksdepartementet

Ambassadør Reginald Norby utnevnes til sendemann
 i Helsingfors med rang som ambassadør, med tiltredelse fra det
 tidspunkt Utenriksdepartementet bestemmer.

Sendemann i Pretoria, ambassadør Per Øystein
 Grimstad, utnevnes tillike til sendemann i Maseru og Mbabane.

Generalkonsul Per Anton Tollefsen utnevnes til
 generalkonsul i St. Petersburg, med tiltredelse fra det tidspunkt
 Utenriksdepartementet bestemmer.

Generalkonsul Janne Julsrud utnevnes til
 avdelingsdirektør i Utenriksdepartementet med tiltredelse fra det
 tidspunkt departementet bestemmer.

Byråsjef Henrik Ofstad utnevnes til ambassaderåd
 ved ambassaden i Haag, med tiltredelse fra det tidspunkt
 Utenriksdepartementet bestemmer.

Byråsjef Lars Roar Fure utnevnes til konsul ved
 generalkonsulatet i New York, med tiltredelse fra det tidspunkt
 Utenriksdepartementet bestemmer.

Ambassaderåd Jan Gerhard Lassen utnevnes til
 underdirektør i Utenriksdepartementet med tiltredelse fra det
 tidspunkt departementet bestemmer.

Underdirektør Jens Eikaas utnevnes til
 avdelingsdirektør i Utenriksdepartementet, med tiltredelse fra det
 tidspunkt departementet bestemmer.

Rådgiver Svein Rønning utnevnes til byråsjef i
 Utenriksdepartementet fra det tidspunkt departementet
 bestemmer.

Avdelingsdirektør Kåre Stormark beskikkes som
 spesialutsending (ministerråd) ved ambassaden i Harare, med
 tiltredelse fra det tidspunkt Utenriksdepartementet bestemmer.

Ambassaderåd ved ambassaden i Haag, Knut Harald
 Christensen, stilles til rådighet for Utenriksdepartementet for
 spesialoppdrag.

Lars Helboe Pedersen utnevnes til ulønnet konsul
 i Århus, Danmark.

Wolfgang Heinz Porsche utnevnes til ulønnet
 konsul i Salzburg, Østerrike.

Finans- og tolldepartementet

Fungerende avdelingsdirektør Hilde Olsen
 konstitueres som avdelingsdirektør i Finans- og tolldepartementet
 fram til 1. august 1998 og med tiltredelse fra det tidspunkt
 departementet bestemmer.

Forsvarsdepartementet

Generalmajor Sverre Georg Øverland beordres til
 stillingen som sjef for Vernepliktsverket med tiltredelse fra det
 tidspunkt Forsvarsdepartementet bestemmer.

Oberst I Rolf Thomsen utnevnes til generalmajor
 i Hæren og beordres til tjeneste som sjef for Distriktskommando
 Sør- og Vestlandet med tiltredelse fra det tidspunkt
 Forsvarsdepartementet bestemmer.

Oberstløytnant Gunnar Eugen Gustavsen utnevnes
 til oberst II i Hærens transportkorps med tiltredelse fra det
 tidspunkt Forsvarsdepartementet bestemmer.

Oberstløytnant Ove Weisæth utnevnes til oberst
 II i Ingeniørvåpnet med tiltredelse fra det tidspunkt
 Forsvarsdepartementet bestemmer.

Oberstløytnant Anders Thorheim utnevnes til
 oberst II i Luftforsvaret med tiltredelse fra det tidspunkt
 Forsvarsdepartementet bestemmer.

Justis- og politidepartementet

Lagdommer Kjell Hallvard Jakobsen utnevnes til
 sorenskriver ved Eidsvoll sorenskriverembete med tiltredelse fra
 det tidspunkt Justis- og politidepartementet bestemmer.

Konstituert statsadvokat Erik Førde utnevnes til
 statsadvokat ved Oslo statsadvokatembeter med tiltredelse fra det
 tidspunkt Justis- og politidepartementet bestemmer.

Konstituert førstestatsadvokat Lars Stoltenberg
 utnevnes til førstestatsadvokat ved Den sentrale enhet for
 etterforskning og påtale av økonomisk kriminalitet og
 miljøkriminalitet (ØKOKRIM) med tiltredelse fra det tidspunkt
 Justis- og politidepartementet bestemmer.

Konstituert politimester Kjell-Otto Lilleberg
 konstitueres som politimester i Nordmøre i inntil 6 år med
 tiltredelse fra det tidspunkt Justis- og politidepartementet
 bestemmer.

Politistasjonssjef Ottar Lien konstitueres som
 politimester i Vardø med tiltredelse fra det tidspunkt Justis- og
 politidepartementet bestemmer og fram til 1. mai 1999.

Miljøverndepartementet

Rådgiver Kurt Ellingsen utnevnes til
 avdelingsdirektør i Miljøverndepartementet med tiltredelse fra det
 tidspunkt departementet bestemmer.

Nærings- og energidepartementet

Underdirektør Randi Marie Vesseltun utnevnes til
 avdelingsdirektør i Nærings- og handelsdepartementet med
 tiltredelse fra det tidspunkt departementet bestemmer.

Rådgiver Jan Fredrik Lockert utnevnes til
 underdirektør i Nærings- og handelsdepartementet med tiltredelse
 fra det tidspunkt departementet bestemmer.

Planleggings- og samordningsdepartementet

Viseadministrerende direktør Alf J. Raaum
 beskikkes som administrerende direktør for Statens Pensjonskasse
 for en periode på seks år fra det tidspunkt Planleggings- og
 samordnings- departementet bestemmer.

Samferdselsdepartementet

Konstituert avdelingsdirektør Torbjørn Lothe
 utnevnes til avdelingsdirektør i Samferdselsdepartementet fra det
 tidspunkt departementet bestemmer.

Sosial- og helsedepartementet, helsesaker

Konstituert fylkeslege Trond Lutnæs utnevnes til
 fylkeslege i Hedmark med tiltredelse fra det tidspunkt
 departementet bestemmer.

6.Andre saker
Utenriksdepartementet

Ratifikasjon av konvensjon av 29. mai 1993 om
 vern av barn og samarbeid ved internasjonale adopsjoner.

Ratifikasjon av Europarådsavtale 31. januar 1995
 om ulovlig håndtering av og handel med narkotika og psykotrope
 stoffer til sjøs.

Norge deltar, med forbehold om Stortingets
 samtykke, i EØS-komitéens beslutning av 17. juli 1997 om endring av
 EØS-avtalen vedlegg XVII (innlemmelse av rådsforordning (EF)

nr 1610/96 om innføring av et supplerende
 beskyttelsessertifikat for plantevernmidler).

Fullmakt til Utenriksdepartementet til å yte et
 tilskudd på USD 2 millioner til UNRWA.

Barne- og familiedepartementet

Endring i § 9, tredje ledd, i instruks for
 Barneombudet og dets råd vedrørende utnevning av Barneombudets
 stedfortreder.

Justis- og politidepartementet

Provisorisk anordning om oppholdsforbud.

Endring av Regjeringsadvokatens instruks.
 Fullmakt til Justis- og politidepartementet til oppnevning av
 Regjeringsadvokaten som agent i saker for Den europeiske
 menneskerettsdomstol- og kommisjon.

Kirke-, utdannings- og forskningsdepartementet

Fastsetting av øvre aldersgrense for
 behovsprøving mot forsørgere sin inntekt og formue ved tildeling av
 støtte fra Statens lånekasse for utdanning.

Olje- og energidepartementet

Sunnfjord Energi A/S
Tillatelse til regulering og utbygging for Mo kraftverk og
 Refsdal minikraftverk, Gilelva i Jølstravassdraget.

Tillatelse for Glommens og Laagens
 Brukseierforening til regulering av Aursunden.

Lagt inn 18 juli 1997 av Statens forvaltningstjeneste,
 ODIN-redaksjonen