"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 11. april 1997.
 Det ble fattet følgende vedtak:

1.Proposisjoner og meldinger
Finans- og tolldepartementet
St prp nr 50 (1996-97)Om samtykke til at Noreg sluttar
 seg til avtalen om ei ny låneordning (NAB) for Det internasjonale
 valutafondet (IMF) 
Miljøverndepartementet
St meld nr 35 (1996-97)Om rovviltforvalting 
Sosial- og helsedepartementet, helsesaker
linkdoc030005-050008#docOt prp nr 46
 (1996-97)Om lov om endring i lov 3. juni 1977 nr 57 om sterilisering. 
2.Sanksjoner og ikrafttredelser
Kirke-, utdannings- og forskningsdepartementet

Ikrafttredelse av lov 28. juni 1996 nr 54 om
 studentsamskipnader. Loven trer i kraft straks.

3.Forskrifter
Kommunal- og arbeidsdepartementet

Forskrift om midlertidig område med forbud mot
 oppankring og fiske med bunnredskap på Njordfeltet fastsettes.

4.Styrer, utvalg
Finans- og tolldepartementet

Førsteamanuensis dr juris Finn Arnesen oppnevnes
 som nytt medlem til klagenemnda for petroleumsskatt for en periode
 på 4 år eller inntil ny oppnevning finner sted.

5.Utnevnelser m v
Utenriksdepartementet

Ambassaderåd Ingunn Klepsvik utnevnes til
 sendemann i Managua, med rang som ambassadør, med tiltredelse fra
 det tidspunkt Utenriksdepartementet bestemmer.

Byråsjef Ole Terje Horpestad utnevnes til
 ambassaderåd ved ambassaden i Moskva, med tiltredelse fra det
 tidspunkt Utenriksdepartementet bestemmer.

Forsvarsdepartementet

Oberstløytnant Aage Fjereide utnevnes til oberst
 II i Luftforsvaret med tiltredelse fra det tidspunkt
 Forsvarsdepartementet bestemmer.

Landbruksdepartementet

Departementskonstituert avdelingsdirektør Rolf
 Ivar Gran utnevnes til avdelingsdirektør i Landbruksdepartementet
 med tiltredelse fra det tidspunkt departementet bestemmer.

Førstekonsulent Tore Solheim beskikkes som
 jordskiftedommer ved Sør-Trøndelag jordskifterett, med tiltredelse
 fra det tidspunkt departementet bestemmer.

6.Andre saker
Utenriksdepartementet

Undertegning av avtale mellom regjeringen i
 Kongeriket Norge og regjeringen i Den sosialistiske republikken
 Vietnam om handel og økonomisk samarbeid.

Godkjennelse av forhandlingsresultatet i WTO om
 liberalisering av handel med informasjonsteknologiprodukter.

Fullmakt for Utenriksdepartementet til å meddele
 Stortinget de overenskomster som er inngått med fremmede makter i
 1995.

Finans- og tolldepartementet

Undertegning av en overenskomst mellom
 Kongeriket Norge og Republikken Argentina til unngåelse av
 dobbeltbeskatning og forebyggelse av skatteunndragelse med hensyn
 til skatter av inntekt og formue.

Samferdselsdepartementet

Ekspropriasjon av grunn og rettigheter for
 gjennomføring av reguleringsplan for trafikktorg/parkeringshus Oslo
 S sjøsiden, Oslo kommune, og tillatelse til
 forhåndstiltredelse.

Lagt inn 11 april 1997 av Statens forvaltningstjeneste,
 ODIN-redaksjonen