Offisielt fra statsråd

Statsråd ble holdt på Oslo slott
 21. januar 2005. Følgende vedtak offentliggjøres:

1. Proposisjoner og meldinger
Fiskeri- og kystdepartementet


 St.meld. nr. 14 (2004-2005)
På den sikre siden – sjøsikkerhet og oljevernberedskap
(Pressemelding)

Kultur- og kirkedepartementet


 Ot.prp. nr. 43 (2004-2005)
Om lov om endring i lov 13. juni 1969 nr. 25 om
 trudomssamfunn og ymist anna
(Pressemelding)

2. Sanksjoner og ikrafttredelser
Barne- og familiedepartementet

Sanksjon av Lagtingets vedtak 14.
 desember 2004 til lov om endringar i lov 16. juni 1972 nr. 47 om
 kontroll med markedsføring og avtalevilkår (markedsføringsloven).
 Loven trer i kraft 1. februar 2005.
Besl. O. nr. 26 (2004-2005) Lov nr. 7

3. Styrer, utvalg
Barne- og familiedepartementet

Følgende oppnevnes som leder,
 nestledere og medlemmer til Markedsrådets utvalg for
 forbrukertvister (Forbrukertvistutvalget):

Leder: Amanuensis Trygve Bergsåker,
 Øvre Eiker

Nestledere:
Stipendiat Irene Dahl, Tromsø
Advokat Espen Bergh, Oslo (ny)

Medlemmer:
Stipendiat Torunn Elise Kvisberg, Lillehammer (ny)
Advokat André Fimreite, Oslo (ny)
Advokat Harald Sverdrup, Bærum
Trafikksjef Heidi Lohne, Lier (ny)
Advokat Cathrine Møller Faaberg, Oslo (ny)
Advokat Jan Hesselroth, Oslo
Advokatfullmektig Alexander Heiberg, Oslo (ny)
Administrerende direktør Gunn Karin Hygen, Trondheim (ny)

Funksjonstiden løper ut 31.
 desember 2008.
(Pressemelding)

4. Klagesaker m.v.
Olje- og energidepartementet

Klage fra journalist Alf Ole Ask
 over Olje- og energidepartementets avslag 24. desember 2004 på
 begjæring om innsyn i brev 15. november 2004 til Justis- og
 politidepartementet. Klagen tas ikke til følge.

5. Utnevnelser m.v.
Utenriksdepartementet,
 utenrikssaker

Ambassadør i Riyadh, Jan
 Bugge-Mahrt, utnevnes tillike til ambassadør i Muscat, Oman.

Ambassadør i Caracas, Martin Tore
 Bjørndal, utnevnes tillike til ambassadør i Santa Fe de Bogotá,
 Colombia.

Forsvarsdepartementet

Brigader Espen Amundsen utnevnes
 til generalmajor i Luftforsvaret og beordres til stilling som sjef
 for Fellesstaben i Forsvarsstaben med tiltredelse fra det tidspunkt
 Forsvarsdepartementet bestemmer.
(Pressemelding)

Brigader Trond Ragnarsøn Karlsen
 utnevnes til generalmajor i Luftforsvaret og beordres til
 stillingen som sjef for Personell- og økonomistaben i
 Forsvarsstaben med tiltredelse fra det tidspunkt
 Forsvarsdepartementet bestemmer.
(Pressemelding)

Brigader Tom Henry Knutsen utnevnes
 til generalmajor i Luftforsvaret og beordres til stillingen som
 sjef for Forsvarets skolesenter med tiltredelse fra det tidspunkt
 Forsvarsdepartementet bestemmer.
(Pressemelding)

Kommandør Arne Røksund utnevnes til
 flaggkommandør i Sjøforsvaret og beordres til stillingen som sjef
 for Forsvarets stabsskole med tiltredelse fra det tidspunkt
 Forsvarsdepartementet bestemmer.
(Pressemelding)

Kultur- og kirkedepartementet

Kapellan Herborg Finnset Heiene
 utnevnes til domprost i Tromsø domprosti i Nord-Hålogaland
 bispedømme med tiltredelse fra det tidspunkt Kultur- og
 kirkedepartementet bestemmer.
(Pressemelding)

Prost Anne Hilde Laland utnevnes
 til prost i Østre Aker prosti i Oslo bispedømme med tiltredelse fra
 det tidspunkt Kultur- og kirkedepartementet bestemmer.
(Pressemelding)

Konstituert avdelingsdirektør
 Christina Smith-Erichsen utnevnes til avdelingsdirektør i Kultur-
 og kirkedepartementet med tiltredelse fra det tidspunkt
 departementet bestemmer.

6. Andre saker
Utenriksdepartementet,
 utenrikssaker

Undertegning, med forbehold om
 ratifikasjon, av tilleggsprotokoll om biomedisinsk forskning til
 Europarådets konvensjon av 19. november 1996 om
 menneske-rettighetene og menneskets verdighet i forbindelse med
 anvendelse av biologi og medisin.

For å dekke ekstraordinære utgifter
 i forbindelse med flodbølgekatastrofen iSør-Asia overskrides
 bevilgningene i statsbudsjettet for 2005 under kap. 100
 Utenriksdepartementet, post 01 Driftsutgifter, overskrides med
 inntil kr 1 000 000, kap. 101 Utenriksstasjonene, post 01
 Driftsutgifter, overskrides med inntil kr 4 300 000, kap.
 102 Særavtale i utenrikstjenesten, post 01 Driftsutgifter,
 overskrides med inntil kr 800 000. I statsregnskapet for 2005
 utgiftsføres uten bevilgning inntil kr 15 000 000 under
 kap. 101 Utenriksstasjonene, post 21 Spesielle driftsutgifter
 (ny).

Forsvarsdepartementet

For å dekke ekstraordinære utgifter
 i forbindelse med flodbølgekatastrofen i Sør-Asia overskrides
 bevilgningene i statsbudsjettet for 2005 under
 Forsvarsdepartementets kap. 1792 Norske styrker i utlandet, post 01
 Driftsutgifter med inntil kr 11 100 000.
(Pressemelding)

Helse- og omsorgsdepartementet

For å dekke ekstraordinære utgifter
 i forbindelse med flodbølgekatastrofen i Sør-Asia overskrides
 bevilgningene i statsbudsjettet for 2005 under kap. 702 Helse- og
 sosialberedskap, post 01 Driftsutgifter med kr 3 400 000, kap.
 720 Sosial- og helsedirektoratet, post 01 Driftsutgifter med kr
 1 000 000, kap. 732 Regionale helseforetak, post 71
 Tilskudd til Helse Øst RHF med kr 8 900 000, post 72
 Tilskudd til Helse Sør RHF med kr 3 200 000, post 73
 Tilskudd til Helse Vest RHF med kr 1 200 000 og post 74
 Tilskudd til Helse Midt-Norge RHF med kr 800 000, kap. 761
 Tilskudd forvaltet av Sosial- og helsedirektoratet, post 71
 Tilskudd til frivillig arbeid med kr 500 000.

Justis- og politidepartementet

For å dekke ekstraordinære utgifter
 i forbindelse med flodbølgekatastrofen i Sør-Asia overskrides
 bevilgningene i statsbudsjettet for 2005 under kap. 440
 Politidirektoratet – politi- og lensmannsetaten, post 01
 Driftsutgifter overskrides med inntil kr 21 300 000. I
 statsregnskapet for 2005 utgiftsføres uten bevilgning inntil kr. 8
 000 000 under kap. 461 Særskilte ulykkeskommisjoner, post 01
 Driftsutgifter.

Kommunal- og regionaldepartementet

For å dekke ekstraordinære utgifter
 i forbindelse med flodbølgekatastrofen i Sør-Asia overskrides
 bevilgningene i statsbudsjettet for 2005 under kap. 520
 Utlendingsdirektoratet, post 01 Driftsutgifter med kr 300 000,
 kap. 521 Bosetting av flyktninger og tiltak for innvandrere, post
 73 Tilskudd til innvandrerorganisasjoner og annen frivillig
 virksomhet med kr 1 000 000.

Kultur- og kirkedepartementet

For å dekke ekstraordinære utgifter
 i forbindelse med flodbølgekatastrofen i Sør-Asia overskrides
 bevilgningene i statsbudsjettet for 2005 under kap. 310 Tilskudd
 til trossamfunn m.m. og private kirkebygg, post 76 Tilskudd til råd
 for tro og livssyn med kr 460 000, kap. 340 Kirkelig
 administrasjon, post 01 Driftsutgifter med kr 200 000, post 71
 Tilskudd til kirkelige formål med kr 2 500 000, post 72
 Tilskudd til kirkelig virksomhet i kommunene med kr 400 000,
 kap. 341 Presteskapet, post 01 Driftsutgifter med kr
 400 000.

Olje- og energidepartementet

Tilslutning til plan for utbygging
 og drift og plan for anlegg og drift av Njord gasseksport.
(Pressemelding)