OFFISIELT FRA STATSRÅD 25. august 1995

Statsråd ble holdt på Oslo slott 25. august
 1995. Det ble fattet følgende vedtak:

1. Proposisjoner og meldinger

Utenriksdepartementet

St prp nr 76 (1994-95) Om opphør av utbetaling av
 lønn til tidligere byråsjef Erik Knutstad i
 Utenriksdepartementet

Finans- og tolldepartementet

St prp nr 75 (1994-95) Om samtykke til å sette i
 kraft en overenskomst mellom Kongeriket Norge og Den Sosialistiske
 Republikk Vietnams Regjering til unngåelse av dobbeltbeskatning og
 forebyggelse av skatteunndragelse med hensyn til skatter av
 inntekt, undertegnet i Oslo den 1. juni 1995

Justis- og politidepartementet

Ot prp nr 74 (1994-95) Om lov om opphevelse av lov
 av 8. juni 1984 nr 61 om fast granskingskommisjon ved
 dykkerulykker

2. Sanksjoner og ikrafttredelser

Barne- og familiedepartementet

Lov om pakkereiser (pakkereiseloven). Besl O nr 65 Lov nr 57
 Loven 
trer i kraft1. januar 1996, med unntak av lovens § 3-1
 som 
trer i kraftfra 1. april 1996. 

Miljøverndepartemtet

Lov om endringer i lov av 9. juni 1903 nr. 7 om
 Statskontrol med Skibes Sjødygtighed m.v. Besl O nr 70 Lov nr 58
 Loven 
 trer i kraft straks.

Lov om endring i lov av 19. juni 1970 nr. 63 om
 naturvern og i lov av 29. mai 1981 nr. 38 om viltet. Besl O nr 68
 Lov nr 59 Loven 
 trer i kraft straks.

3. Forskrifter

Fiskeridepartementet

Forskrift om endring av forskrift av 12.
 desember 1986 nr 2185 om tildeling av tillatelse til å drive fiske
 med trål fastsettes. Forskriften 
 trer i kraft straks.

Kommunal- og arbeidsdepartementet

Forskrift om forplantningsskader og arbeidsmiljø
 fastsettes. Forskriften 
 trer i kraft straks.

Kulturdepartementet

Forskrift om konsesjonsområder for lokalfjernsyn
 fastsettes. Forskriften 
 trer i kraft fra 1. januar 1996.

4. Styrer, utvalg

Nærings- og energidepartementet

Følgende oppnevnes som medlemmer og
 varamedlemmer til Meklingsnemnda for arbeidstakeroppfinnelser fra
 1. september 1995:

Byrettsdommer Gunnar Knoph (formann)
Avdelingsdirektør Lisbeth Wolther (fast patentrettskyndig
 medlem og varamedlem for formannen)
Byrettsdommer Peter Vogt (varamann for fast patentrettskyndig
 medlem)

Oppnevningen av formannen gjelder til og med 31.
 august 1996, for de øvrige til og med 31. august 2000.

5. Klagesaker

Utenriksdepartementet, handelssak

Klage fra Norsk Regnskap Pluss AS over
 Utenriksdepartementets vedtak av 31. mars 1995 om avslag på søknad
 om refusjon for å sikre sysselsetting av norske sjøfolk, tas ikke
 til følge.

Nærings- og energidepartementet

Klage over vedtak om utregningsgrunnlaget for
 statlig tilskudd ved skipsbyggingsoppdrag, tas ikke til følge.

Samferdselsdepartementet

Klage fra Stavanger og Omegn Trafikkselskap A/S
 over Samferdselsdepartementets vedtak om avslag på søknad om
 overføring av konsesjon på persontransport i rute på strekningen
 Stavanger - Kristiansand v.v., tas ikke til følge.

Klage fra Stavanger og Omegn Trafikkselskap A/S
 over Samferdselsdepartementets vedtak om avslag på søknad om
 overdraging av konsesjon på persontransport i rute på strekningen
 Stavanger - Brunkeberg over Suleskar v.v., tas ikke til følge.

6. Utnevnelser

Finans- og tolldepartementet

Personaldirektør Frida Nokken beskikkes som
 toll- og avgiftsdirektør for en periode på 6 år med tiltredelse fra
 det tidspunkt Finans- og tolldepartementet bestemmer.

Konstituert underdirektør Martin Skancke
 konstitueres som avdelingsdirektør i Finans- og tolldepartementet
 fra den tid departementet bestemmer.

Rådgiver Sigrid Russwurm konstitueres som
 underdirektør i Finans- og tolldepartementet fra den tid
 departementet bestemmer.

Forsvarsdepartementet

Kontreadmiral Hans Petter Sem beordres til
 tjeneste som Executive Assistant to Chief of Staff for North
 Atlantic Cooperation Council/Partnership for Peace Cooperation ved
 Supreme Headquarters Allied Powers Europe fra den tid
 Forsvarsdepartementet bestemmer.

Kontreadmiral Rino Paus beordres til tjeneste
 som Commander Naval Force Headquarter North/Forsvarskommando
 Sør-Norge fra den tid Forsvarsdepartementet bestemmer.

Kommandør I Knut-Magnus Aam utnevnes til
 kontreadmiral i Sjøforsvaret og beordres til tjeneste som sjef for
 Vestlandet Sjøforsvarsdistrikt fra den tid Forsvarsdepartementet
 bestemmer.

Kommandør II Trygve Eriksen utnevnes til
 kommandør I i Sjøforsvaret fra den tid Forsvarsdepartementet
 bestemmer.

Justis- og politidepartementet

Dommer Inger Myhr utnevnes til sorenskriver ved
 Ytre Follo sorenskriverembete fra den tid Justis- og
 politidepartementet bestemmer.

Konstituert lagdommer Vincent Galtung utnevnes
 til lagdommer ved Borgarting lagmannsrett fra den tid Justis- og
 politidepartementet bestemmer.

Konstituert lagdommer Agnar Arthur Nilsen jr
 utnevnes til lagdommer ved Borgarting lagmannsrett fra den tid
 Justis- og politidepartementet bestemmer.

Sorenskriver Arne Fanebust utnevnes til
 justitiarius i Bergen byrett fra den tid Justis- og
 politidepartementet bestemmer.

Kulturdepartementet

Konstituert underdirektør Bengt Olav Hermansen
 utnevnes til underdirektør i Kulturdepartementet fra den tid
 departementet bestemmer.

Konstituert byråsjef Olav Guntvedt utnevnes til
 byråsjef i Kulturdepartementet fra den tid departementet
 bestemmer.

Konstituert byråsjef Arnt Helge Hermansen
 utnevnes til byråsjef i Kulturdepartementet fra den tid
 departementet bestemmer.

Landbruksdepartementet

Konstituert byråsjef Dag Lenvik utnevnes til
 byråsjef i Landbruksdepartementet med virkning fra 1. september
 1995.

Seksjonsleder Per Kåre Sky beskikkes som
 fylkesjordskiftesjef i Hordaland fra den tid Landbruksdepartementet
 bestemmer.

7. Andre saker

Utenriksdepartementet, utenrikssaker

Dekning av utgifter til reise- og opphold for
 statsminister Gro Harlem Brundtland og ektefelle ved deltagelse på
 nordisk statsministermøte på Grønland 14. - 16. august 1995.

Forsvarsdepartementet

Vederlagsfri overdragelse av bygningen ved
 Forsvarets stasjon Karasjok til Karasjok kommune.

Nærings- og energidepartementet

Albuskjellfeltet - oppgivelse og retildeling av
 areal.

Godkjenning av planene for utbygging og drift av
 15/9-15 My og Loke Trias i Sleipnerområdet.

Lagt inn 25 august 1995 av Statens forvaltningstjeneste,
 ODIN-redaksjonen