Statsråd ble holdt på Oslo slott 12. april 2013. Følgende vedtak offentliggjøres:


1. Proposisjoner og meldinger

Barne-, likestillings- og inkluderingsdepartementet


Prop. 112 L (2012-2013)Endringer i lov om merking av forbruksvarer mv.
(gjennomføring av miljømerkeforordningen)


Finansdepartementet


Meld. St. 27 (2012-2013)Forvaltningen av Statens pensjonsfond 2012


Helse- og omsorgsdepartementet


Prop. 118 L (2012-2013)Endringer i pasient- og brukerrettighetsloven mv. (rett til nødvendig helsehjelp og pasientrettighetsdirektivet m.m.)


Justis- og beredskapsdepartementet


Prop. 116 L (2012-2013)Endringer i forvaltningsloven
(Pressemelding)



Prop. 114 L (2012-2013)Endringer i politiregisterloven mv.


Kommunal- og regionaldepartementet


Prop. 109 L (2012-2013)Endringar i inndelingslova
(Pressemelding)


Nærings- og handelsdepartementet


Prop. 119 S (2012-2013)Endringer i statsbudsjettet 2013 under Nærings- og handelsdepartementet
(Cermaq ASA – statlig deltakelse i fortrinnsrettsemisjon)
(Pressemelding)



Prop. 115 L (2012-2013)
Lov om stillingsvern mv. for arbeidstakere på skip
(skipsarbeidsloven)



Meld. St. 28 (2012-2013)
Unike idear, store verdiar
- om immaterielle verdiar og rettar
(Pressemelding)


Olje- og energidepartementet


Prop. 113 L (2012-2013)
Endringer i energiloven
(Pressemelding)


Samferdselsdepartementet


Meld. St. 26 (2012-2013)Nasjonal transportplan 2014-2023
(Pressemelding)



Prop. 117 S (2012-2013)E39 Rogfast i Rogaland – førehandsinnkrevjing av bompengar
(Pressemelding)


2. Sanksjoner og ikrafttredelser

Nærings- og handelsdepartementet


Sanksjon av Stortingets vedtak 12. februar 2013 til lov om det frie varebytte i EØS (EØS-vareloven).
Lovvedtak 36 (2012-2013). Lov nr. 13.
(Se pkt. 3 Forskrifter)


3. Forskrifter

Justis- og beredskapsdepartementet


Fastsettelse av forskrift om endringer i forskrift 16. mars 2007 nr. 277 om Finnmarkskommisjonen og Utmarksdomstolen for Finnmark.


Kulturdepartementet


Fastsetting av forskrift om endring i forskrift 24. juni 2011 nr. 644 om fordeling av overskudd fra utbetalingsautomater oppstilt i bingohaller.



Fastsetting av forskrift om endring i forskrift 21. desember 2000 nr. 1366 om lotteritilsynet og lotteriregisteret m.m.


Nærings- og handelsdepartementet


Fastsettelse av forskrift om oppheving av forskrift 17. november 1995 nr. 892 om gjennomføring i norsk rett av EØS-avtalens vedlegg II, kap XIX (rådsforordning (EØF) nr. 339/93) om kontroll av samsvar med reglene om produktsikkerhet ved innførsel av produkter fra land utenfor EØS-området.
(Se pkt. 2 Sanksjoner og ikrafttredelser)


4. Styrer, utvalg

Justis- og beredskapsdepartementet


Rådmann Anne-Birgitte Sveri oppnevnes som varamedlem av Tilsynsutvalget for dommere for perioden 1. juni 2013 til og med 31. mai 2017.



Advokat Trine Løland Gundersen, Lillesand, gjenoppnevnes som varamedlem av Kommisjonen for gjenopptakelse av straffesaker for perioden 1. juni 2013 til og med 31. mai 2016.


5. Klagesaker mv.

Kulturdepartementet


Klage fra FilmCamp AS over Kulturdepartementets vedtak 29. november 2012 om tilbakebetaling av tilskudd for 2011. Klagen tas ikke til følge.


6. Utnevnelser mv.

Utenriksdepartementet, utenrikssaker


Ambassadør i Khartoum, Morten von Hanno Aasland, utnevnes tillike til ambassadør i Ndjamena, Republikken Tsjad.



Ambassadør i Rabat, Fred Harald Nomme, utnevnes tillike til ambassadør i Nouakchott, Mauritania.



Ambassadør i Abuja, Rolf Kristian Ree, utnevnes tillike til ambassadør i Yaoundé, Republikken Kamerun.



Ambassadør i Abuja, Rolf Kristian Ree, utnevnes tillike til ambassadør i Lomé, Republikken Togo.



Seniorrådgiver Heidi Olufsen utnevnes til generalkonsul i St. Petersburg, med tiltredelse fra det tidspunkt Utenriksdepartementet bestemmer.


Fiskeri- og kystdepartementet


Kystdirektør Kirsti Lovise Slotsvik åremålsbeskikkes som kystdirektør i Kystverket for en ny periode på 6 år med tiltredelse fra det tidspunkt Fiskeri- og kystdepartementet bestemmer.
(Pressemelding)


Forsvarsdepartementet


Beordring av generalmajor Rune Jakobsen som generalinspektør for Hæren med tiltredelse fra det tidspunkt Forsvarsdepartementet bestemmer.
(Pressemelding)


Kommunal- og regionaldepartementet


Seniorrådgiver Siri Halvorsen utnevnes til avdelingsdirektør i Kommunal- og regionaldepartementet med tiltredelse fra det tidspunkt departementet bestemmer.


Nærings- og handelsdepartementet


Seniorrådgiver Tone Evje utnevnes til underdirektør i Nærings- og handelsdepartementet med tiltredelse fra det tidspunkt departementet bestemmer.


7.Andre saker

Utenriksdepartementet, utenrikssaker


Ratifikasjon av FN-konvensjonen av 13. desember 2006 om rettighetene til mennesker med nedsatt funksjonsevne.


Finansdepartementet


Ikraftsettelse av en endringsprotokoll til skatteavtalen mellom Norge og Jamaica av 30. september 1992, undertegnet i Brussel den 4. desember 2012.



Ikraftsettelse av en avtale om utveksling av opplysninger i skattesaker mellom Norge og Panama, undertegnet i London den 12. november 2012.



Undertegning av avtale mellom Kongeriket Norge og Amerikas Forente Stater om forbedret internasjonal overholdelse av skattelovgivningen og gjennomføring av FATCA.


Olje- og energidepartementet


Tillatelse til anlegg og drift av Varg gasseksport.