Offisielt fra statsråd 17. mars
 2006

Statsråd ble holdt på Oslo slott
 17. mars 2006. Følgende vedtak offentliggjøres:

1. Proposisjoner og meldinger
Utenriksdepartementet,
 utenrikssaker


 St.prp. nr. 45 (2005-2006)
Om samtykke til tiltredelse av Den internasjonale konvensjon
 om normer for opplæring, sertifikater og vakthold for personell på
 fiskefartøyer av 7. juni 1995

Helse- og omsorgsdepartementet


 Ot.prp. nr. 45 (2005-2006)
Om lov om endringer i lov 9. februar 1973 nr. 6 om
 transplantasjon, sykehusobduksjon og avgivelse av lik m.m.
 (forlenging av mellombels forbod mot xenotransplantasjon)

Justis- og politidepartementet


 St.prp. nr. 44 (2005-2006)
Om tilleggsbevilgninger i 2006 knyttet til etablering av en
 ny krisestøtteenhet som skal bidra med støttefunksjoner til
 departementene og Regjeringens kriseråd i deres
 krisehåndtering.

2. Forskrifter
Kultur- og kirkedepartementet

Fastsettelse av forskrift om
 endring i forskrift 22. september 2000 nr. 960 om
 oppstillingstillatelser for gevinstautomater og
 underholdningsautomater.

3. Klagesaker m.v.
Nærings- og handelsdepartementet

Klage fra journalist Thomas Vermes,
 Nationen, på Nærings- og handelsdepartementets vedtak av 7., 9. og
 28. februar 2006 om ikke å gi innsyn i sak 2006/00065, dokumentene
 11, 14, 15, 19, 34 og 36. Klagen tas ikke til følge.

4. Utnevnelser m.v.
Utenriksdepartementet,
 utenrikssaker

Avdelingsdirektør Sissel Birgitte
 Breie utnevnes til hjemmebasert ambassadør for land i Vest-Afrika
 med tiltredelse fra det tidspunkt departementet bestemmer.

Ambassadør i Caracas, Santa Fe de
 Bogota, Port-au-Prince og Quito, Martin Tore Bjørndal, utnevnes
 tillike til ambassadør i Santo Domingo, Den Dominikanske
 Republikk.

Arbeids- og
 inkluderingsdepartementet

Assisterende direktør Manuela
 Ramin-Osmundsen åremålsbeskikkes som direktør i
 Utlendingsdirektoratet for 6 år med tiltredelse fra det tidspunkt
 Arbeids- og inkluderingsdepartementet bestemmer.

 (Pressemelding)

Barne- og
 likestillingsdepartementet

Cand. jur. Anne-Lise Ryel oppnevnes
 til setteombud for Likestillings- og diskrimineringsombudet for å
 behandle klage fra Renè Stub-Christiansen mot Juridisk rådgivning
 for kvinner.

Fornyings- og
 administrasjonsdepartementet

Rådmann Kari Nordheim-Larsen
 åremålsutnevnes til fylkesmann i Telemark for en periode på 6 år
 med tiltredelse fra det tidspunkt Fornyings- og
 administrasjonsdepartementet bestemmer.
(Pressemelding)

Utnemning av forskingsleiar
 Inger-Anne Ravlum til avdelingsdirektør i Fornyings- og
 administrasjonsdepartementet med tiltreding frå det tidspunktet
 departementet bestemmer.

Justis- og politidepartementet

Konstituert førstestatsadvokat
 Morten Holmboe og konstituert førstestatsadvokat Harald Strand
 utnevnes til førstestatsadvokater ved Riksadvokatembetet med
 tiltredelse fra det tidspunkt Justis- og politidepartementet
 bestemmer.

Konstituert sorenskriver Finn
 Kløvstad, advokat Anita Brenden-Veisal og konstituert
 tingrettsdommer Åsne Julsrud Jalling utnevnes til tingrettsdommere
 ved Drammen tingrett med tiltredelse fra det tidspunkt
 Domstoladministrasjonen bestemmer.

Kommunal- og regionaldepartementet

Avdelingsdirektør Anne Nafstad
 Lyftingsmo utnevnes til ekspedisjonssjef i Kommunal- og
 regionaldepartementet med tiltredelse fra det tidspunkt
 departementet bestemmer.

Landbruks- og matdepartementet

Avdelingsdirektør Guri Tveito
 utnevnes til ekspedisjonssjef i Landbruks- og matdepartementet med
 tiltredelse fra det tidspunkt departementet bestemmer.

Samferdselsdepartementet

Utnemning av avdelingsdirektør
 Ottar Ostnes til ekspedisjonssjef i Samferdselsdepartementet.

 (Pressemelding)

5. Andre saker
Olje- og energidepartementet

Trondheim Energiverk Kraft AS gis
 tillatelse til bygging av nytt Leirfossene kraftverk i Nidelva i
 Trondheim kommune.