Offisielt fra statsråd

Statsråd ble holdt på Oslo slott 8.
 april 2005. Følgende vedtak offentliggjøres:

1. Proposisjoner og meldinger
Barne- og familiedepartementet


 Ot.prp. nr. 72 (2004-2005)
Om lov om barnehager (barnehageloven)


 Ot.prp. nr. 73 (2004-2005)
Om lov om endringar i lov 6. juni 1891 nr. 2 om Guld-, Sølv-
 og Platinavarers Finhed og Stempling mv.


 St.meld. nr. 28 (2004-2005)
Om evaluering av maksimalpris i barnehager

Finansdepartementet


 St.meld. nr. 26 (2004-2005)
Kredittmeldinga 2004
(Pressemelding)

Forsvarsdepartementet


 St.meld. nr. 29 (2004-2005)
 Om merforbruket på forsvarsbudsjettet i 2004
(Pressemelding)

Kommunal- og regionaldepartementet


 St.meld. nr. 25 (2004-2005)
 Om regionalpolitikken
(Pressemelding)

Samferdselsdepartementet


 St.prp. nr. 50 (2004-2005)
Om utbygging av E18 Bjørvikaprosjektet i Oslo
(Pressemelding)

Utdannings- og
 forskningsdepartementet


 St.meld. nr. 27 (2004-2005)
Om opplæringen innenfor kriminalomsorgen
”Enda en vår”

2. Sanksjoner og ikrafttredelser
Justis- og politidepartementet

Sanksjon av Lagtingets vedtak 17.
 mars 2005 til lov om endringer i straffeloven og
 straffeprosessloven og om samtykke til ratifikasjon av Europarådets
 konvensjon 8. november 2001 om bekjempelse av kriminalitet som
 knytter seg til informasjons- og kommunikasjonsteknologi (lovtiltak
 mot datakriminalitet).
Besl. O. nr. 48 (2004-2005) Lov nr. 16

Kultur- og kirkedepartementet

Delvis ikraftsetting av vedtak 17.
 juni 2003 til lov om endringer i pengespill- og
 lotterilovgivningen. Endringene i lov 28. august 1992 nr. 103 om
 pengespill mv. § 1 tredje ledd trer i kraft 1. mai 2005. Endringen
 i lov 24. februar 1995 nr. 11 om lotterier mv. § 5 og § 7 trer i
 kraft fra 1. mai 2005.
(Se også pkt. 3 Forskrifter og pkt. 5 Andre saker)

3. Forskrifter
Justis- og politidepartementet

Fastsettelse av forskrift om
 endring i forskrift 21. november 1980 nr. 14 til lov om pant.

Kultur- og kirkedepartementet

Fastsettelse av forskrift om
 endringer i forskrift 24. februar 1995 nr. 185 til lov om lotterier
 mv.
(Se også pkt. 2 Sanksjoner og ikrafttredelser og pkt. 5 Andre
 saker)

Miljøverndepartementet

Fastsettelse av forskrift om
 fredning av Slevdalsvannet naturreservat i Farsund kommune i
 Vest-Agder fylke.
(Pressemelding)

4. Utnevnelser m.v.
Forsvarsdepartementet

Underdirektør Rolf Kjos utnevnes
 til avdelingsdirektør i Forsvarsdepartementet med tiltredelse fra
 det tidspunkt Forsvarsdepartementet bestemmer.

Kontreadmiral Jan Reksten utnevnes
 til viseadmiral i Sjøforsvaret og beordres til stillingen som sjef
 for Fellesoperativt hovedkvarter med tiltredelse fra det tidspunkt
 Forsvarsdepartementet bestemmer.
(Pressemelding)

Kommandørkaptein Anders Lekven
 utnevnes til kommandør i Sjøforsvaret og beordres til stillingen
 som stabssjef for Kysteskadren med tiltredelse fra det tidspunkt
 Forsvarsdepartementet bestemmer.
(Pressemelding)

Kommunal- og regionaldepartementet

Underdirektør Martha Rubiano
 Skretteberg utnevnes til avdelingsdirektør i Kommunal- og
 regionaldepartementet med tiltredelse fra det tidspunkt
 departementet bestemmer.

Kultur- og kirkedepartementet

Rådgiver Kari Olaug Sandbugten
 utnevnes til underdirektør i Kultur- og kirkedepartementet med
 tiltredelse fra det tidspunkt departementet bestemmer.

5. Andre saker
Utenriksdepartementet,
 utenrikssaker

Undertegning, med forbehold om
 Stortingets samtykke, av en samarbeidsavtale mellom Norge og
 Eurojust for å styrke bekjempelsen av alvorlige former for
 internasjonal kriminalitet.

Norge underretter, med forbehold om
 Stortingets samtykke, om godtakelse av vedtak om videreutvikling av
 Schengen-regelverket (rådsforordning (EF) nr. 2252/2004 om
 standarder for sikkerhetselementer og biometriske identifikatorer i
 pass og reisedokumenter som medlemsstatene utsteder).

Norge meddeler at de
 forfatningsrettslige krav er oppfylt for at EØS-komiteens
 beslutning nr. 79/2004 om tilsyn med foretakssammenslutninger
 (fusjonsforordningen) kan bli bindende for Norge.

Dekning av reise- og
 oppholdsutgifter for statsråd Ansgar Gabrielsen med ektefelle ved
 besøk til Kina 18.-24. april 2005.

Kultur- og kirkedepartementet

Endringer i vedtekter for Norsk
 Tipping AS fastsettes.
Endringer i instruks for styret i Norsk Tipping AS
 fastsettes.
(Se også pkt. 2 Sanksjoner og ikrafttredelser og pkt. 3
 Forskrifter)