Offisielt fra statsråd

Statsråd ble holdt på Oslo slott
 22. oktober 2004. Følgende vedtak offentliggjøres:

1. Proposisjoner og meldinger
Utenriksdepartementet,
 utenrikssaker

St.prp. nr. 4 (2004-2005)
Om samtykke til ratifikasjon av protokoll nr. 14 til
 Konvensjonen om beskyttelse av menneskerettighetene og de
 grunnleggende friheter om endring av konvensjonens kontrollsystem,
 av 13. mai 2004

Helse- og omsorgsdepartementet

Ot.prp. nr. 5 (2004-2005)
Lov om endringer i lov 28. februar 1997 nr. 19 om folketrygd
 (folketrygdloven) m.m.

2. Styrer, utvalg
Justis- og politidepartementet

Følgende medlemmer og varamedlemmer
 oppnevnes og gjenoppnevnes til Innstillingssrådet for dommere for
 perioden 1. november 2004 til og med 31. oktober 2008:

Lagmann Erik Melander, Oslo
Personlig varamedlem: Lagdommer Fridtjof Mohr, Hamar
Rådgiver Bernt Bull, Oslo
Personlig varamedlem: Sykepleier Rigmor Kofoed-Larsen,
 Lillehammer
Advokat Per Norvald Sperre, Ålesund
Personlig varamedlem: Advokat Helge Aarseth, Molde (ny)

Følgende medlemmer og varamedlemmer
 gjenoppnevnes til Tilsynsutvalget for dommere for perioden 1.
 november 2004 til og med 31. oktober 2008:

Sorenskriver Jon Høyland,
 Hafrsfjord
Personlig varamedlem: Førstebyfogd Eva Nygaard Ottesen, Oslo
Advokat Trine Buttingsrud Mathiesen, Jevnaker
Personlig varamedlem: Advokat Frode Sulland, Oslo

3. Utnevnelser m.v.
Statsministerens kontor

Seniorrådgiver Fredrik Solvang
 utnevnes til underdirektør ved Statsministerens kontor.

Justis- og politidepartementet

Leder av fylkesnemnda for sosiale
 saker, Peter Mathias Sellæg, utnevnes til tingrettsdommer ved
 Salten tingrett med tiltredelse fra det tidspunkt
 Domstoladministrasjonen bestemmer.

Advokat Robert Versland utnevnes
 til tingrettsdommer ved Lister tingrett med tiltredelse fra det
 tidspunkt Domstoladministrasjonen bestemmer.

Lagmann/avdelingsleder Martin
 Tenold utnevnes til sorenskriver ved Bergen tingrett med
 tiltredelse fra det tidspunkt Domstoladministrasjonen
 bestemmer.

Advokat Ivar Sølberg utnevnes til
 lagdommer ved Frostating lagmannsrett med tiltredelse fra det
 tidspunkt Domstoladministrasjonen bestemmer.

Advokat Lillian Skranefjell
 utnevnes til tingrettsdommer ved Kristiansand tingrett med
 tiltredelse fra det tidspunkt Domstoladministrasjonen
 bestemmer.

Tingrettsdommer Ronny Bølgen
 utnevnes til tingrettsdommer ved Midhordland tingrett med
 tiltredelse fra det tidspunkt Domstoladministrasjonen
 bestemmer.

Politiinspektør Sigbjørn Bjerkem
 konstitueres som politimester i Nord-Trøndelag for den periode
 Trond Prytz har permisjon for å tjenestegjøre som statssekretær i
 Justis- og politidepartementet, dog ikke utover 31. desember
 2007.

Kommunal- og regionaldepartementet

Nemndleder Birgitte Ege utnevnes
 til avdelingsdirektør i Kommunal- og regionaldepartementet med
 tiltredelse fra det tidspunkt departementet bestemmer.

4. Andre saker
Utenriksdepartementet,
 utenrikssaker

Norge deltar i EØS-komiteens
 beslutning om endring av EØS-avtalens vedlegg XIII ved innlemmelse
 av Europaparlaments- og rådsforordning 789/2004/EF om overføring av
 laste- og passasjerskip mellom registre innen fellesskapet og om
 opphevelse av rådsforordning 613/91/EØF.

Norge deltar, med forbehold om
 Stortingets samtykke, i EØS-komiteens beslutning om innlemmelse i
 EØS-avtalen av kommisjonsdirektiv 2004/72/EF til utfylling av
 markedsmisbruksdirektivet.

Landbruks- og matdepartementet

Odelsfrigjøring på gnr. 19 bnr. 1 i
 Lillesand kommune, Aust-Agder, med hjemmel i odelsloven § 30.

Det settes som vilkår for
 odelsfrigjøringen at eiendommen skal nyttes til makeskifte i
 forbindelse med veijordskifte i området som pågår for Aust-Agder
 jordskifterett.