Offisielt fra statsråd 15. september 2000

Statsråd ble holdt på Oslo slott
 15. september 2000. Følgende vedtak offentliggjøres:

Sanksjoner og ikrafttredelser
Justis- og politidepartementet

Sanksjon av Stortingets vedtak 16.
 juni 2000 til lov om endring i utlendingsloven som følge av
 Schengen-samarbeidet.
Besl. O. nr. 105 Lov nr. 78

Delegasjon av myndighet
Samferdselsdepartementet

Delegering av myndighet til
 Samferdselsdepartementet til å gi forskrift etter luftfartsloven §
 16-1 første ledd vedrørende rådsdirektiv 92/14/EØF av 2. mars 1992
 – med senere endringer – om begrensning av operasjoner med fly
 (støykrav m.m.)

Utnevnelser m.v.
Utenriksdepartementet, utenrikssaker

Sendemann i Madrid, ambassadør
 Kjell-Martin Frederiksen utnevnes tillike til sendemann i Andorra,
 med rang som ambassadør.


Rådgiver Liv Kristensen utnevnes til ambassaderåd og
 beordring til tjeneste ved Norges faste delegasjon til Europarådet,
 Strasbourg, med tiltredelse fra det tidspunkt Utenriksdepartementet
 bestemmer.


Rådgiver Katja Christina Nordgaard utnevnes til ministerråd
 og beordring til tjeneste ved ambassaden i Pretoria, med
 tiltredelse fra det tidspunkt Utenriksdepartementet bestemmer.

Finansdepartementet

Rådgiver Vibeke Trålim utnevnes til
 underdirektør i Finansdepartementet med tiltredelse fra det
 tidspunkt departementet bestemmer.

Forsvarsdepartementet

Underdirektør Gisle Norheim
 utnevnes til avdelingsdirektør i Forsvarsdepartementet med
 tiltredelse fra det tidspunkt departementet bestemmer.

Justis- og politidepartementet

Advokat Stein Arne Vedde utnevnes
 til sorenskriver ved Hallingdal sorenskriverembete med tiltredelse
 fra det tidspunkt Justis- og politidepartementet bestemmer.


Forlenget konstitusjon av konstituert statsadvokat Arild
 Dommersnes som statsadvokat ved Rogaland statsadvokatembeter fram
 til 1. januar 2002.

Kirke-, utdannings- og forskningsdepartementet

Sokneprest Knut Arne Aston Eikrem
 utnevnes til sokneprest i Vestre Moland prestegjeld og prost i
 Vest-Nedenes prosti i Agder bispedømme med tiltredelse fra det
 tidspunkt Kirke-, utdannings- og forskningsdepartementet
 bestemmer.


Avdelingsdirektør Per-Otto Gullaksen utnevnes til sokneprest
 i Domkirken prestegjeld og domprost i Fredrikstad domprosti i Borg
 bispedømme med tiltredelse fra det tidspunkt Kirke-, utdannings- og
 forskningsdepartementet bestemmer.

Stiftskapellan Anne Hilde Laland
 utnevnes til sokneprest i Sel prestegjeld og prost i
 Nord-Gudbrandsdal prosti i Hamar bispedømme med tiltredelse fra det
 tidspunkt Kirke-, utdannings- og forskningsdepartementet
 bestemmer.

Andre saker
Forsvarsdepartementet

Blåtind skyte- og øvingsfelt –
 utbygging i Akkaseterområdet – ervervelse av vegrett ved
 ekspropriasjon.

Justis- og politidepartementet

Bevilgningen på kap. 440, Politi-
 og lensmannsetaten, postene 01 og 21 overskrides med henholdsvis 14
 og 26 mill. kroner i forbindelse med behandling av asylsøknader fra
 kosovoalbanere og gjennomføring av returer mot tilsvarende
 innsparing under kap. 521, post 60 Integreringstilskudd.

Kirke-, utdannings- og forskningsdepartementet

Anke til Hålogaland lagmannsrett av
 21. mars 2000 over Alta herredsretts dom
 av 
 21. januar 2000 mot sokneprestene Olav Berg Lyngmo og Arne Thorsen
 opprettholdes.

(
 For saker som gjelder statsbudsjettet 2001 fremmet i dette
 statsråd, se 
 Offisielt fra statsråd –
 budsjettforslag 2001.)