Offisielt fra statsråd

Statsråd ble holdt på Oslo slott
 24. november 2000. Følgende vedtak offentliggjøres:

1. Proposisjoner og meldinger
Utenriksdepartementet, utenrikssaker

St.prp. nr. 12
 (2000-2001)
Om samtykke til at Norge deltar i EØS-komitébeslutning om
 innlemmelse av diversedirektivet (95/2/EF), fargestoffdirektivet
 (94/36/EF) og søtstoffdirektivet (94/35/EF) i EØS-avtalen.

Arbeids- og administrasjonsdepartementet

St.meld. nr. 11
 (2000-2001)
Om forholdet mellom embetsverket, departementenes politiske
 ledelse og andre samfunnsaktører.

Justis- og politidepartementet

Ot.prp. nr. 21
 (2000-2001)
Om lov om endringer i lov 9. juni 1961 nr. 1 om skytevåpen og
 ammunisjon mv.

Samferdselsdepartementet

St.prp. nr. 30
 (2000-2001)
Om delvis bompengefinansiert utbygging av deler av Ev 18 i
 Aust-Agder

(Pressemelding)

Ot.prp. nr. 22
 (2000-2001)
Om lov om endring i lov 11. juni 1993 nr. 101 om luftfart
 (EØS-tilpasning)

(Pressemelding)

2. Sanksjoner og ikrafttredelser
Finansdepartementet

Sanksjon og ikrafttredelse av
 Stortingets vedtak 31. oktober 2000 til lov om innskuddspensjon i
 arbeidsforhold (innskuddspensjonsloven). Loven trer i kraft 1.
 januar 2001.

Besl. O. nr. 3 Lov nr. 81

(Se også pkt. 4 Delegasjon av
 myndighet)

Olje- og energidepartementet

Sanksjon og ikrafttredelse av
 Stortingets vedtak 31. oktober 2000 til lov om vassdrag og
 grunnvann (vannressursloven). Loven trer i kraft 1. januar
 2001.

Besl. O. nr. 1 Lov nr. 82

3. Forskrifter
Kommunal- og regionaldepartementet

Fastsettelse av forskrift om
 opphevelse av forskrifter om avgift for godkjenning av trykkpåkjent
 utstyr mv.

Sosial- og helsedepartementet, helsesaker

Fastsettelse av forskrift om
 tvungent psykisk helsevern uten døgnopphold i institusjon.

Fastsettelse av forskrift om
 undersøkelse og behandling uten eget samtykke.

Fastsettelse av forskrift om bruk
 av tvangsmidler for å avverge skade i institusjoner for døgnopphold
 innenfor det psykiske helsevernet.

4 Delegasjon av myndighet
Finansdepartementet

Delegasjon av Kongens myndighet
 etter visse bestemmelser i innskuddspensjonsloven til
 Finansdepartementet.

(Se også pkt. 2 Sanksjoner og
 ikrafttredelser)

Delegasjon av Kongens myndighet
 etter visse bestemmelser i lov om foretakspensjon til
 Finansdepartementet.

5. Styrer, utvalg
Arbeids- og administrasjonsdepartementet

Følgende medlemmer oppnevnes til et
 utvalg som skal foreta en gjennomgang av norsk
 konkurranselovgivning og fremme forslag om nytt lovverk på
 området:

Professor Hans Petter Graver
 (leder), ARENA, Oslo
Førstestatsadvokat Morten Eriksen, Økokrim, Bærum
Juridisk direktør Elisabeth Roscher, Konkurransetilsynet,
 Oslo
Avdelingsdirektør Steinar Undrum, Arbeids- og
 administrasjonsdepartementet, Oslo
Kontorsjef Magne Eek, Forbrukerombudet, Oslo
Ekspedisjonssjef Eva Hildrum, Samferdselsdepartementet, Frogn
Førstekonsulent Margrethe Volden Slinde, Olje- og
 energidepartementet, Oslo
Ekspedisjonssjef Jan Bjørland, Finansdepartementet, Oslo
Fungerende ekspedisjonssjef Randi Wilhelmsen, Nærings- og
 handelsdepartementet, Oslo
Advokat Arnhild Dordi Gjønnes, Næringslivets
 Hovedorganisasjon, Oslo
Avdelingsleder Stein Reegård, Landsorganisasjonen i Norge,
 Bærum
Advokat Siri Teigum, advokatfirma Thommessen Krefting Greve
 Lund AS, Oslo
Advokat Helge Stemshaug, advokatfirma Bugge, Arentz-Hansen
 & Rasmussen, Oslo

6. Klagesaker m.v.
Landbruksdepartementet

Klage fra Steinar Aandstad over
 Landbruksdepartementets vedtak av 15. juni 2000 om omgjøring av
 fylkesmannens vedtak av 27. mars 2000 om innvilgelse av konsesjon
 til etablering av produksjon ut over konsesjonsfri grense. Klagen
 tas ikke til følge.

7. Utnevnelser m.v.
Utenriksdepartementet, utenrikssaker

Underdirektør Tom Tyrihjell
 utnevnes til ambassaderåd og beordring til tjeneste ved ambassaden
 i Santa Fe de Bogotá, med tiltredelse fra det tidspunkt
 Utenriksdepartementet bestemmer.

Spesialutsending (ambassaderåd) for
 fiskerisaker ved Norges delegasjon til Den europeiske union i
 Brussel, Dag Erling Stai, beskikkes som spesialutsending
 (ambassaderåd) for fiskerisaker ved Norges faste delegasjon i
 Genève, for et tidsrom av inntil to år, med tiltredelse fra det
 tidspunkt Utenriksdepartementet bestemmer.

Oberst Tore Hazel Bolstad beskikkes
 som forvarsattaché ved ambassaden i Stockholm, for et tidsrom av
 inntil tre år, med tiltredelse fra det tidspunkt
 Utenriksdepartementet bestemmer.

Kommandørkaptein Tor Egil Walter
 beskikkes som forsvarsattaché ved ambassaden i Riga, for et tidsrom
 av inntil tre år, med tiltredelse fra det tidspunkt
 Utenriksdepartementet bestemmer.

Finansdepartementet

Konstituert avdelingsdirektør Pål
 Ulla utnevnes til avdelingsdirektør i Finansdepartementet med
 tiltredelse fra det tidspunkt departementet bestemmer.

Forsvarsdepartementet

Oberstløytnant Geir Olav Kjøsnes
 utnevnes til oberst i Luftforsvaret med tiltredelse fra det
 tidspunkt Forsvarsdepartementet bestemmer.

Justis- og politidepartementet

Professor Henry John Mæland
 oppnevnes til setteriksadvokat for å behandle Erik Ramslands klage
 over Oslo statsadvokatembeters henleggelse av anmeldelse av
 assisterende riksadvokat Hans-Petter Jahre og statsadvokat Ingunn
 Fossgard for grov uforstand i tjenesten samt Jonas Kaasens klage
 over Oslo statsadvokatens henleggelse av anmeldelse av tidligere
 riksadvokat Georg Fredrik Rieber-Mohn og riksadvokat Tor-Aksel
 Busch for grov uforstand i tjenesten.

Lagmann Kjell Buer utnevnes til
 førstelagmann i Frostating lagmannsrett fra og med 1. april
 2001.

Forlenget konstitusjon av
 konstituert politimester Arild Aaserød som politimester i Vadsø
 fram til 1. januar 2002.

8. Andre saker
Utenriksdepartementet, utenrikssaker

Ratifikasjon av en avtale av 30.
 november 1999 om etablering av et rådgivende senter for WTOs
 regelverk.

Norge gir underretning til Det
 europeiske fellesskap om at de rettslige krav for ikrafttredelse av
 avtale mellom Norge og Det europeiske fellesskap om Norges
 deltakelse i arbeidet ved Det europeiske overvåkingssenter for
 narkotika og narkotikamisbruk er blitt oppfylt.

Undertegning av en frihandelsavtale
 mellom EFTA-statene og Mexico, og en bilateral landbruksavtale
 mellom Norge og Mexico.

Undertegning av en luftfartsavtale
 mellom Norge og Kasakhstan samt foretaking av noteveksling.

(Pressemelding)

 

Dekning av reise- og
 oppholdsutgifter for utenriksminister Thorbjørn Jagland med
 ektefelle ved offisielt besøk i Ukraina, 29. – 30. november
 2000.

Olje- og energidepartementet

Vest-Agder Energiverk Energi AS gis
 tillatelse til erverv av Høylandsfoss kraftverk i Fedavassdraget,
 Kvinesdal kommune, Vest-Agder.