Statsråd ble holdt på Oslo slott 29. mai 2020. Følgende vedtak offentliggjøres:

1. Proposisjoner og meldinger

Arbeids- og sosialdepartementetProp 120 S (2019-2020)
Pensjonar frå statskassa

Prop 125 L (2019-2020)
Endringer i permitteringslønnsloven (oppheving av midlertidig arbeidsgiverperiode innført som følge av utbrudd av covid-19)
(Nyhetssak)

FinansdepartementetProp. S 127 (2019-2020)
Endringer i statsbudsjettet 2020 under Kunnskapsdepartementet, Kulturdepartementet, Justis- og beredskapsdepartementet, Kommunal- og moderniseringsdepartementet, Arbeids- og sosialdepartementet, Helse- og omsorgsdepartementet, Barne- og familiedepartementet, Nærings- og fiskeridepartementet, Landbruks- og matdepartementet, Samferdselsdepartementet, Klima- og miljødepartementet, Finansdepartementet, Forsvarsdepartementet og Olje- og energidepartementet
(økonomiske tiltak i møte med virusutbruddet)
(Nyhetssak)

Prop. L 126 (2019-2020)
Endringer i skatteloven (økonomiske tiltak i møte med virusutbruddet)
(Nyhetssak)

Helse- og omsorgsdepartementetProp. 121 L (2019-2020)
Endringer i folketrygdloven (krav til direkte oppgjør)

Justis- og beredskapsdepartementetProp. 122 L (2019-2020)
Endringer i midlertidig lov om tilpasninger i prosessregelverket som følge av utbruddet av covid-19 mv. (forkynnelse mv.)
(Nyhetssak)

Prop. 124 L (2019-2020)
Midlertidig lov om innreiserestriksjoner for utlendinger av hensyn til folkehelsen.
(Nyhetssak)

KunnskapsdepartementetProp. 123 L (2019-2020)
Endringer i midlertidig lov om tilpasninger i introduksjonsloven for å avhjelpe konsekvenser av utbrudd av covid-19
(Nyhetssak)

2. Sanksjoner og ikrafttredelser

Helse- og omsorgsdepartementetSanksjon av Stortingets vedtak 19. mai 2020 til lov om endringar i pasientskadeloven (forskriftsheimel om meinerstatning mv.)
Lovvedtak 91 (2019-2020) Lov nr. 56
Endringslova trer i kraft straks. 

Justis- og beredskapsdepartementetSanksjon av Stortingets vedtak 12. mai 2020 til lov om endringer i utlendingsloven (utvidet adgang til utvisning m.m).
Lovvedtak 86 (2019-2020) Lov nr. 57
Loven trer i kraft 1. juni 2020.
(Nyhetssak)

Sanksjon av Stortingets vedtak 12. mai 2020 til lov om endringer i utlendingsloven (pålegg om DNA-testing, utestengelse av vertsfamilier fra au pair-ordningen mv.).
Lovvedtak 87 (2019-2020) Lov nr. 58
Loven trer i kraft 1. juli 2020.

Kunngjøring av Stortingets vedtak 14. mai 2020 om endringer i Grunnloven.

KulturdepartementetSanksjon av Stortingets vedtak av 12. mai 2020 til lov om redaksjonell uavhengighet og ansvar i redaktørstyrte journalistiske medier (medieansvarsloven).
Lovvedtak 88 (2019-2020) Lov nr. 59
Loven trer i kraft 1. juli 2020.

SamferdselsdepartementetSanksjon av Stortingets vedtak 28. april 2020 til lov om endring i luftfartsloven (akkreditering).
Lovvedtak 83 (2019-2020) Lov nr. 60
Loven trer i kraft straks.

3. Forskrifter

Arbeids- og sosialdepartementetMidlertidig forskrift om lønnskompensasjon til permitterte for å avhjelpe konsekvenser av covid-19 (lønnskompensasjonsforskriften) fastsettes.

Nærings- og fiskeridepartementetForskrift om endringer i forskrifter fastsatt med hjemmel i deltakerloven og havressurslova fastsettes.

4. Utnevnelser m.v.

Statsministerens kontorUtnevning av konsulent Tormod Cappelen Endresen til ekspedisjonssjef ved Statsministerens kontor med tiltredelse fra det tidspunkt Statsministerens kontor bestemmer.

UtenriksdepartementetUtnevning av ambassadør Kåre Reidar Aas til ambassadør i Tel Aviv, Israel med tiltredelse fra det tidspunkt Utenriksdepartementet bestemmer.

Utnevning av seniorrådgiver Olav Reinertsen til ambassadør i Sarajevo, Bosnia-Hercegovina med tiltredelse fra det tidspunkt Utenriksdepartementet bestemmer.

Utnevning av seniorrådgiver Ingunn Vatne til underdirektør i Utenriksdepartementet med tiltredelse fra det tidspunkt departementet bestemmer.

FinansdepartementetUtnevning av fagsjef Helge Brunvoll til avdelingsdirektør i Finansdepartementet med tiltredelse fra det tidspunkt departementet bestemmer.

ForsvarsdepartementetUtnevning av oberst Anders Jernberg til brigader i Hæren og beordring i stilling som sjef nasjonalt logistikkoperasjonssenter fra det tidspunkt Forsvarsdepartementet bestemmer.

Helse- og omsorgsdepartementetUtnevning av underdirektør Hege Christina Bredesen til avdelingsdirektør i Helse- og omsorgsdepartementet med tiltredelse fra det tidspunkt departementet bestemmer.

Justis- og beredskapsdepartementetKonstitusjon av konstituert statsadvokat Jorild Steindal som statsadvokat ved Nordland statsadvokatembeter fra 1. august 2020 og inntil videre, dog ikke utover 31. januar 2021.

KunnskapsdepartementetUtnevning av utredningsleder Marthe Nedreskår Larsen til avdelingsdirektør i Kunnskapsdepartementet med tiltredelse fra det tidspunkt departementet bestemmer.

5. Andre saker

Olje- og energidepartementetSagelva Minikraftverk AS gis tillatelse til regulering av Kvannvatn i Rana kommune.
(Nyhetssak)