Offisielt fra statsråd 8. september 2000

Statsråd ble holdt på Oslo slott 8.
 september 2000. Følgende vedtak offentliggjøres:

1. Proposisjoner og meldinger
Utenriksdepartementet, utenrikssaker

St.prp. nr. 86
 (1999-2000)
Om samtykke til godkjenning av avgjerd i EØS-komiteen nr.
 66/2000 av 31. juli 2000 om endring av vedlegg XI til EØS-avtala
 (telekommunikasjonstenester)

2. Sanksjoner og ikrafttredelser
Justis- og politidepartementet

Ikraftsetting av lov 25. juni 1999
 nr. 47 om endring av lov 10. februar 1967 om behandlingsmåten i
 forvaltningssaker (forvaltningsloven).

(Se også nedenfor pkt. 3
 Forskrifter)

Sosial- og helsedepartementet, helsesaker

Sanksjon av Stortingets vedtak 16.
 juni 2000 til lov om fylkeskommunale sykehusselskaper m.m.

Besl. O. nr. 98 Lov nr. 77

3. Forskrifter
Justis- og politidepartementet

Fastsettelse av ny forskrift om
 beregning av saksbehandlingsfrister i forvaltningen.

(Se også ovenfor pkt. 2 Sanksjoner
 og ikrafttredelser)

Kulturdepartementet

Fastsettelse av forskrift om
 tvisteløsning ved strid om anvendelsen av lov om standarder ved
 overføring av fjernsynssignaler.

4. Styrer, utvalg
Kommunal- og regionaldepartementet

Følgende nemndledere
 åremålsbeskikkes til Utlendingsnemnda for 4 år med tiltredelse fra
 det tidspunkt Kommunal- og regionaldepartementet bestemmer:

Rådgiver Bjørn Vagle
Avdelingsdirektør Jon Arne Jensen
Førstekonsulent Sonja Engen Siewert

Underdirektør Ketil Larsen
Underdirektør Astrid Lund-Andersen
Flyktningattachè og ambassaderåd Jens Petter Kjemperud
Administrasjonsleder og fylkesnemndleder Marianne Grimsø
Sekretær for Stortingets finanskomité Heide Lindsjørn
Avdelingsdirektør Erik Skedsmo
Underdirektør Trine H. Grythe
Seksjonssjef Birgitte Ege
Utreder i Høyesterett Per Omtvedt
Rådgiver Unni Mette Vårdal
Advokat Torill Myhren
Rådgiver Unni Westli
Rettsfullmektig Karstein Egeland
Juridisk rådgiver Einar Noreik

Seniorrådgiver Eli Fisknes og
 avdelingsdirektør Siri Johnsen åremålsbeskikkes til
 nemndlederfunksjon for 4 år med tiltredelse fra det tidspunkt
 Kommunal- og regionaldepartementet bestemmer.

5. Klagesaker m.v.
Sosial- og helsedepartementet, helsesaker

Klage fra Institutt for Kristen
 Oppseding og For Livsrett og Menneskeverd og klage fra For Livsrett
 og Menneskeverd om avslag på tilskudd til abortforebyggende tiltak.
 Klagene tas ikke til følge.

6. Utnevnelser m.v.
Barne- og familiedepartementet

Rådgiver Pino Kosiander utnevnes
 til underdirektør i Barne- og familiedepartementet med tiltredelse
 fra det tidspunkt departementet bestemmer.

Forsvarsdepartementet

Konstituert avdelingsdirektør Pål
 Bjørseth utnevnes til avdelingsdirektør i Forsvarsdepartementet med
 tiltredelse fra det tidspunkt departementet bestemmer.

Brigader Jan Erik Karlsen beordres
 midlertidig i stillingen som sjef for Distriktskommando Sør- og
 Vestlandet og tilståelse av midlertidig høyere grad som
 generalmajor i Hæren med tiltredelse fra det tidspunkt
 Forsvarsdepartementet bestemmer.

Sosial- og helsedepartementet, sosialsaker

Underdirektør Lisbeth Hårstad
 konstitueres som avdelingsdirektør i Sosial- og helsedepartementet
 med tiltredelse fra det tidspunkt departementet bestemmer og til
 31. august 2001.

7. Andre saker
Statsministerens kontor

Overføring av forvaltningsansvaret
 for statens eierinteresser i Telenor ASA og Telenor AS fra
 Samferdselsdepartementet til Nærings- og handelsdepartementet.

Utenriksdepartementet, utenrikssaker

Tiltredelse til den forlengede
 internasjonale kaffeavtale av 30. mars 1994.

Inngåelse av tilleggsoverenskomst
 til nordisk overenskomst av 12. juli 1957 om opphevelse av
 passkontrollen ved de internordiske grenser.

Dekning av reise- og
 oppholdsutgifter for statsråd Ellen Horn med ektefelle ved reise
 til Sydney 15. – 22. september 2000.

Arbeids- og administrasjonsdepartementet

Samtykke til overskridelse i
 statsbudsjettet for 2000 under kap. 1590 Arbeidsmarkedsetaten, post
 01 med 3,875 mill. kroner mot tilsvarende innsparing under kap.
 1591 Arbeidsmarkedstiltak, post 71.

Justis- og politidepartementet

Samtykke til fritak for
 taushetsplikt overfor Granskingskommisjonen for ny hovedflyplass
 for Østlandet og Gardermobanen.

Olje- og energidepartementet

Godkjennelse av plan for utbygging
 og drift av oljefeltet Glitne.