Offisielt fra statsråd

Statsråd ble holdt på Oslo slott 16. januar
 1998. Det ble fattet følgende vedtak:

1.Sanksjoner og ikrafttredelser
Finans- og tolldepartementet

Lov om Stortingets granskningskommisjon for
 bankkrisen
Besl O nr 21 Lov nr 6

Kirke-, utdannings- og forskningsdepartementet

Lov om endring i lov av 13. juni 1969 nr 24 om
 grunnskolen.
Besl O nr 13 Lov nr 7 Loven trer i kraft straks.

Samferdselsdepartementet

Lov om endring i vegtrafikkloven av 18. juni
 1965 nr 4
Besl O nr 9 Lov nr 8

2.Forskrifter
Sosial- og helsedepartementet, sosialsaker

Forskrift om oppheving av forskrifter om
 pensjonstrygd for skogsarbeidere og om pensjonstrygden for fiskere
 fastsettes.

Forskrift om videreføring av to forskrifter om
 folketrygd fastsettes.

3.Styrer, utvalg
Landbruksdepartementet

Følgende oppnevnes som leder og nestleder med
 personlige varamedlemmer av styret for Statens Landbruksbank og
 Landbrukets utviklingsfond:

Leder: Personalleder Gudmund
 Gjengaar, Trondheim (gjenoppnevnes) Personlig varamedlem: Direktør
 Asbjørn Rasch, Tromsø (gjenoppnevnes) Nestleder: Fylkesmann Mona
 Røkke, Tønsberg (gjenoppnevnes) Personlig varamedlem: Assisterende
 fylkesmann Reidun Wallevik, Skien 
4.Klagesaker m v
Justis- og politidepartementet

Klage fra Hjelpeorganisasjonen for Barn og Unge
 over Justis- og politidepartementets vedtak av 28. juli 1997 om
 avslag på søknad om godkjenning til å avholde lotteri gjennom
 oppstilling av utbetalingsautomater. Klagen tas ikke til følge.

5.Utnevnelser m v
Utenriksdepartementet, utenrikssaker

Sendemann i Pretoria, ambassadør Per Øystein
 Grimstad utnevnes tillike til sendemann i Windhoek med rang som
 ambassadør.

Ambassaderåd Bjørg Leite utnevnes til sendemann
 i Luanda med rang som ambassadør, med tiltredelse fra det tidspunkt
 Utenriksdepartementet bestemmer.

Ebbe Wikberg utnevnes til ulønnet konsul i
 Luleå, Sverige.

Finans- og tolldepartementet

Rådgiver Erik Storm utnevnes til underdirektør i
 Finans- og tolldepartementet med tiltredelse fra det tidspunkt
 departementet bestemmer.

Justis- og politidepartementet

Konstituert dommer Anne Marie Aarrestad utnevnes
 til dommer i Stavanger byrett med tiltredelse fra det tidspunkt
 Justis- og politidepartementet bestemmer.

Dommer Per Annstein Aarvik konstitueres som
 sorenskriver ved Karmsund sorenskriverembete for et tidsrom av
 inntil 1 år med tiltredelse fra det tidspunkt Justis- og
 politidepartementet bestemmer.

Kirke-, utdannings- og forskningsdepartementet

Sokneprest i Tana prestegjeld Stein Ovesen
 utnevnes til sokneprest i Vadsø prestegjeld og prost i Varanger
 prosti i Nord-Hålogaland bispedømme med tiltredelse fra det
 tidspunkt Kirke-, utdannings- og forskningsdepartementet
 bestemmer.

Olje- og energidepartementet

Underdirektør Villa Kulild utnevnes til
 avdelingsdirektør i Olje- og energidepartementet.

Lagt inn 16 januar 1998 av Statens forvaltningstjeneste,
 ODIN-redaksjonen