"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 8. oktober
 1999. Det ble fattet følgende vedtak:

1.Proposisjoner og meldinger
Finans- og tolldepartementet
linkdoc006005-030028#docSt.prp. nr. 3
 (1999-2000)Om samtykke til å setje i kraft ein tilleggsavtale
 til skatteavtalen mellom Noreg og Frankrike av 19. desember 1980
 med tilleggsavtalar av 14. november 1984 og 7. april 1995,
 underskriven i Oslo den 16. september 1999. 
Kulturdepartementet
linkdoc018005-050015#docOt.prp. nr. 2
 (1999-2000)Om lov om endringer i lov 4. desember 1992 nr. 127
 om kringkasting. (Endringer som følge av tillegg til EØS-avtalens
 fjernsynsdirektiv.) 
2.Forskrifter
Kommunal- og regionaldepartementet

Fastsettelse av forskrift om tiltak for å
 avverge og begrense skadevirkninger av storulykker i virksomheter
 der farlige kjemikalier forekommer. Forskriften trer i kraft
 straks.

3.Klagesaker m.v.
Fiskeridepartementet

Klage fra Arne Slettebøe m.fl. over
 Fiskeridepartementets vedtak av 26. mai 1999 som omgjør
 Fiskeridepartementets vedtak av 12. januar 1999, og stadfester
 Fiskeridepartementets vedtak av 16. november 1998 om tillatelse til
 utlegging av et flytebryggeanlegg. Klagen tas ikke til følge.

4.Utnevnelser m.v.
Statsministeren

Statsråd Anne Enger Lahnstein gis etter søknad
 avskjed i nåde fra embetet som medlem av Kongens råd med virkning
 fra fredag 8. oktober 1999 kl. 1330.

Statssekretær Åslaug Marie Haga gis etter søknad
 avskjed i nåde fra embetet som statssekretær ved Statsministerens
 kontor.

Statssekretær Åslaug Marie Haga utnevnes til
 embetet som medlem av Kongens råd og overtar styret av
 Kulturdepartementet med virkning fra fredag 8. oktober 1999 kl.
 1330.

Statsråd Odd Roger Enoksen bemyndiges til i
 forfallstilfelle å fungere som statsministerens stedfortreder. Har
 også statsråd Enoksen forfall, fungerer statsråd Svarstad Haugland
 og deretter statsråd Sponheim som stedfortreder. Har også disse
 statsråder forfall, utfører den første av de tilstedeværende
 medlemmer av statsrådet statsministerens funksjoner.

Statssekretær Per Kristian Skulberg fortsetter i
 embetet som statssekretær i Kulturdepartementet.

Oppnevning av statsråd Lars Sponheim som
 settestatsråd for statsråd Dag Jostein Fjærvoll til å behandle
 saken som skal fremmes som tillegg til St.prp. nr. 1 (1999-2000) om
 tilrettelegging for at hurtigruteselskapene kan kontrahere to nye
 skip i løpet av 1999 til erstatning for de to eldste skipene i
 ruten, samt til å behandle de spørsmål som vil kunne bli reist
 under Stortingets behandling av denne.

Forsvarsdepartementet

Forlengelse av tjenesteperiode for generalmajor
 Bjørn Fredriksen i stillingen som Supreme Allied Commander Europe
 Representative.

Kirke-, utdannings- og forskningsdepartementet

Rådgiver Arne Julius Hovden utnevnes til
 underdirektør i Kirke-, utdannings- og forskningsdepartementet med
 tiltredelse fra det tidspunkt departementet bestemmer.

Rådgiver Knut Sletta utnevnes til underdirektør
 i Kirke-, utdannings- og forskningsdepartementet med tiltredelse
 fra det tidspunkt departementet bestemmer.

Kommunal- og regionaldepartementet

Riksmeklingsmann Reidar Webster, Oslo, beskikkes
 som riksmeklingsmann for perioden fra 16. januar 2000 til 15.
 januar 2003.

Kulturdepartementet

Rådgiver Eli Vorkinn utnevnes til underdirektør
 i Kulturdepartementet med tiltredelse fra det tidspunkt
 departementet bestemmer.

Nærings- og handelsdepartementet

Rådgiverne Lise Jørstad og Grete Pettersen
 utnevnes til underdirektører i Nærings- og handelsdepartementet med
 tiltredelse fra det tidspunkt departementet bestemmer.

Sosial- og helsedepartementet, sosialsaker

Rådgiver Mette Bakkeli konstitueres som
 underdirektør i Sosial- og helsedepartementet med tiltredelse fra
 det tidspunkt departementet bestemmer.

5.Andre saker
Arbeids- og administrasjonsdepartementet

Nedleggelse av Stavangerutvalget. Behandling av
 søknader om gruppearbeidstillatelser tillegges den myndighet som
 Arbeidsdirektoratet fastsetter.

Justis- og politidepartementet

Oslo byskriverembete og Oslo skifterett slås
 sammen til ett embete. Det nye embetet betegnes Oslo skifterett og
 byskriverembete. Sammenslåingen trer i kraft fra 1. januar
 2000.

Kulturdepartementet

Norsk kulturfond – omdisponering av tidligere
 bevilgede midler.

Olje- og energidepartementet

Svartdalen Kraft AS gis konsesjon for bygging av
 Svartdalen Kraftverk i Svartdalselva i Masfjorden kommune i
 Hordaland.

A/S Kvænangen Kraftverk gis tillatelse til
 overføring av Boullanjåkka, Slædoidjåkka og Ålmaijåkka til
 Lassajavri i Troms.

Lagt inn 8. oktober 1999 av Statens forvaltningstjeneste,
 ODIN-redaksjonen