Offisielt fra statsråd

Statsråd ble holdt på Oslo slott
 19. januar 2001. Følgende vedtak offentliggjøres:

1. Proposisjoner og meldinger
Finansdepartementet

St.prp. nr. 39
 (2000-2001)
 Oppheving av konjunkturavgiften på næringsbygg

Ot.prp. nr. 37
 (2000-2001)
 Endringer i avgiftslovgivningen
(Utsatt opphevelse av investeringsavgiftsloven mv.)

Olje- og energidepartementet

St.prp. nr. 40
 (2000-2001)
 Om løyving for 2001 knytt til førebuing av tilrådde
 tiltak i St.prp. nr. 36 (2000-2001) Eierskap i Statoil og fremtidig
 forvaltning av SDØE

2. Sanksjoner og ikrafttredelser
Forsvarsdepartementet

Sanksjon av Stortingets vedtak 23.
 november 2000 til lov om endringer i lov 17. juli 1953 nr. 28 om
 Heimevernet og lov 17. juli 1953 nr. 29 om verneplikt (heving av
 aldersgrenser for militær teneste).
Besl. O. nr. 11 Lov nr. 3

Justis- og politidepartementet

Sanksjon av Stortinget vedtak 18.
 desember 2000 til lov om endring i lov 24. juni 1994 nr. 39 om
 sjøfarten (sjøloven).

Besl. O. nr. 44 Lov nr. 4

Sanksjon av Stortingets vedtak 18.
 desember 2000 til lov om endring i passloven (økt passgebyr).

Besl. O. nr. 46 Lov nr. 5

Landbruksdepartementet

Sanksjon av Stortingets vedtak 18.
 desember 2000 til lov om endring i lov 20. desember 1974 nr. 73 om
 dyrevern. Loven trer i kraft 1. mars 2001.

Besl. O. nr. 49 Lov nr. 6

3. Forskrifter
Fiskeridepartementet

Fastsettelse av midlertidig
 forskrift om utskiftning og ombygging av fartøy som har adgang til
 å tråle etter kreps.

4. Delegasjon av myndighet
Olje- og energidepartementet

Revisjon av reguleringskonsesjoner.
 Delegering av myndighet til Olje- og energidepartementet.

5. Klagesaker mv.

Kirke-, utdannings- og
 forskningsdepartementet

Klage fra Skolen for samtidsdans
 over Kirke-, utdannings- og forskningsdepartementets vedtak 30.
 august 2000 om å avslå søknaden om godkjenning av skolen med rett
 til statstilskudd etter privatskoleloven. Klagen tas ikke til
 følge.

6. Utnevnelser mv.
Utenriksdepartementet, utenrikssaker

Spesialrådgiver Tore Nedrebø
 utnevnes til avdelingsdirektør i Utenriksdepartementet med
 tiltredelse fra det tidspunkt Utenriksdepartementet bestemmer.

Geert Lassen Holm utnevnes til
 ulønnet konsul i Arusha, Tanzania.

(Se også pkt. 7 Andre saker)

Arbeids- og administrasjonsdepartementet

Administrerende direktør Lars
 Wilhelmsen beskikkes til arbeidsdirektør i Aetat
 Arbeidsdirektoratet for inntil 6 år med tiltredelse fra det
 tidspunkt Arbeids- og administrasjonsdepartementet bestemmer.

(Pressemelding)

 
Forsvarsdepartementet

Oberstløytnant Sverre Sørvåg
 utnevnes til oberst i Hærens samband med tiltredelse fra det
 tidspunkt Forsvarsdepartementet bestemmer.

Justis- og politidepartementet

Byrettsdommer Per Annstein Aarvik
 utnevnes til herredsrettsdommer ved Karmsund sorenskriverembete med
 tiltredelse fra det tidspunkt Justis- og politidepartementet
 bestemmer.

Kirke-, utdannings- og
 forskningsdepartementet

Etatsjef Ulla Werner utnevnes til
 avdelingsdirektør i Kirke-, utdannings- og forskningsdepartementet
 med tiltredelse fra det tidspunkt departementet bestemmer.

Kulturdepartementet

Museumsdirektør Anniken Thue
 beskikkes som direktør for Nasjonalgalleriet for en periode på seks
 år med tiltredelse fra det tidspunkt Kulturdepartementet
 bestemmer.

(Pressemelding)

Nærings- og handelsdepartementet

Universitetslektor Mette I. Wikborg
 utnevnes til avdelingsdirektør i Nærings- og handelsdepartementet
 med tiltredelse fra det tidspunkt departementet bestemmer.

Spesialrådgiver Kristin Hauge
 utnevnes til underdirektør i Nærings- og handelsdepartementet med
 tiltredelse fra det tidspunkt departementet bestemmer.

Sosial- og helsedepartementet, sosialsaker

Rådgiver Marit Getz Wold
 konstitueres som underdirektør i Sosial- og helsedepartementet til
 1. september 2001 med tiltredelse fra det tidspunkt departementet
 bestemmer.

7. Andre saker
Utenriksdepartementet, utenrikssaker

Undertegning av en avtale mellom
 Kongeriket Norge og Republikken Island og Det europeiske fellesskap
 om kriterier og mekanismer for å avgjøre hvilken stat som er
 ansvarlig for behandlingen av en asylsøknad som fremlegges i Norge,
 Island eller en medlemsstat.

(Pressemelding)

 

Undertegning, med forbehold om
 ratifikasjon, av Europarådskonvensjonen om rettslig vern av
 tilgangskontrollerte og tilgangskontrollerende tjenester.

(Pressemelding)

 

Norge deltar, med forbehold om
 Stortingets samtykke, i EØS-komiteens beslutning om å endre
 EØS-avtalens vedlegg XX ved innlemmelse av europaparlaments- og
 rådsdirektiv 1999/94/EF om adgang til forbrukeropplysninger om
 drivstofføkonomi og CO2 -utslipp i forbindelse med markedsføring av
 nye personbiler.

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens vedlegg IX om innlemmelse av europaparlaments- og
 rådsdirektiv 2000/26/EF (fjerde motorvognforsikringsdirektiv).

Norge deltar, med forbehold om
 Stortingets samtykke, i EØS-komiteens beslutning om endring av
 EØS-avtalens vedlegg XV til også å omfatte kommisjonsdirektiv
 2000/52/EF om endring av direktiv 80/723/EØF om innsyn i
 medlemsstatenes økonomiske forbindelser med offentlige foretak.

Opprettelse av et ulønnet konsulat
 i Arusha, Tanzania.

(Se også pkt. 6 Utnevnelser
 mv.)

Olje- og energidepartementet

Olje- og energidepartementet gis
 fullmakt til å pådra utgifter for inntil 20 millioner kroner
 knyttet til forberedelse av anbefalte tiltak i St.prp. nr. 36
 (2000-2001 ) Eierskap i Statoil og fremtidig forvaltning av
 SDØE.

Suldal Elverk gis tillatelse til
 ytterligere regulering av Hiimsvatnet og opprusting av Sand
 kraftstasjon i Suldalsvassdraget.

Samferdselsdepartementet

Endring i instruksen av 4. juli
 1991 for Sikkerhetsrådet for luftfarten. Sammensetningen av rådet
 endres ved å erstatte Justis- og politidepartementet med
 Politidirektoratet. Endringen trer i kraft straks.

(Pressemelding)