Statsråd ble holdt på Det kongelige slott 18. februar 2022. Følgende vedtak offentliggjøres:

1. Proposisjoner og meldinger

SamferdselsdepartementetProp. 61 S (2021-2022)
Bypakke Bodø fase 2 i Nordland – forlenga innkrevjingsperiode og auka gjennomsnittstakst
(Nyhetssak)

2. Sanksjoner og ikrafttredelser

Arbeids- og inkluderingsdepartementetIkraftsetting av lov 17. desember 2021 nr. 147 om endring i lov om lønnsplikt under permittering (økning av arbeidsgiverperioden). Loven trer i kraft 1. mars 2022.

Justis- og beredskapsdepartementetSanksjon av Stortingets vedtak 15. februar 2022 til lov om endringer i forsikringsavtaleloven mv. (forsikringsdistribusjon mv.).
Lovvedtak 37 (2021-2022) Lov nr. 5

Sanksjon av Stortingets vedtak 15. februar 2022 til lov om endringer i lov om Schengen informasjonssystem (SIS-loven) mv.
Lovvedtak 36 (2021-2022) Lov nr. 6

Ikraftsetting av lov 11. juni 2021 nr. 73 om endringer i utlendingsloven (oppnevning av prosessfullmektig i saker om frihetsberøvelse etter utlendingsloven mv.).
Loven trer i kraft 1. juni 2022.

3. Forskrifter

Samferdselsdepartementet

Det fastsettes forskrift om endring i forskrift 29. juni 1990 nr. 492 om forenklet forelegg i vegtrafikksaker.

4. Styrer og utvalg m.v.

Arbeids- og inkluderingsdepartementetOppnevning av særskilte meklere for perioden 1. mars 2022 til 29. februar 2024.

Ekstraordinær lagdommer Bjørn Lillebergen, Bergen
Lagdommer Tine Kari Nordengen, Bærum
Lagmann Torkjel Nesheim, Bærum
Pensjonert sorenskriver Geir Engebretsen, Bærum
Tingrettsdommer Richard Saue, Stavanger
Advokat Elisabeth Stenwig, Oslo
Direktør Adele Matheson Mestad, Oslo
Professor Nils-Henrik Mørch von der Fehr, Hurdal
Fagdirektør Anne Cathrine Frøstrup, Hønefoss
Advokat Hilde Lund, Oslo
Tingrettsdommer Hanne Sofie Bjelland, Aurskog-Høland
Tingrettsdommer Arild Dommersnes, Sandnes

Re-oppnevning av fagdirektør Anne Cathrine Frøstrup som fast stedfortreder for Riksmekleren fra 1. mars 2022 til 29. februar 2024.

Justis- og beredskapsdepartementetOppnevning av medlem og varamedlemmer til Kommisjonen for gjenopptakelse av straffesaker.

For perioden 1. mars 2022 til og med 28. februar 2025:

Medlem:
Statsautorisert revisor Rolf Kåre Sæther, Kristiansund (ny)

Varamedlem:
Psykolog Timothy Johan Brennen, Oslo

For perioden 1. juni 2022 til og med 31. mai 2025:

Varamedlem:
Lagdommer Beate Blom, Bergen (ny)
(Nyhetssak)

Gjenoppnevning av sorenskriver Arnfinn Agnalt som leder av Innstillingsrådet for dommere for perioden 1. april 2022 til og med 30. juni 2024.

Gjenoppnevning av avdelingsleder Nina Opsahl som medlem av Innstillingsrådet for dommere for perioden 1. april 2022 til og med 31. mars 2026.

5. Klagesaker m.v.

Barne- og familiedepartementetKlage fra journalist Anne Myklebust Odland over Barne- og familiedepartementets avgjørelse 5. november 2021 om å nekte innsyn i varsler fra årene 2019 til 2021 tas ikke til følge.

ForsvarsdepartementetKlage fra Leif Kibsgaard over Forsvarsdepartementets vedtak 16. desember 2021 om søknad om tilskudd etter forskrift om tilskudd til frivillig aktivitet på forsvars- og sikkerhetsområdet, tas ikke til følge.

6. Utnevnelser m.v.

Statsministerens kontorStudent Odd Steinar Åfar Viseth konstitueres fra og med 1. mars 2022 som statssekretær for statsråd Jon-Ivar Nygård i Samferdselsdepartementet for den perioden statssekretær Johan Vasara skal avvikle foreldrepermisjon. 
(Nyhetssak)

UtenriksdepartementetUtnevning av ambassadør i Brasilia, Republikken Brasil, Odd Magne Ruud, tillike til ambassadør i Georgetown, Den kooperative republikken Guyana.

Utnevning av ambassadør i Brasilia, Republikken Brasil, Odd Magne Ruud, tillike til ambassadør i Paramaribo, Republikken Surinam.

Kommunal- og distriktsdepartementetUtnevning av fagdirektør Per Eigil Schwab til avdelingsdirektør i Kommunal- og distriktsdepartementet. Han tiltrer fra det tidspunkt departementet bestemmer.

7. Andre saker

Olje- og energidepartementetDet fastsettes reviderte vilkår for tillatelser til Statkraft Energi AS for å regulere Altevatn/Álddesjávri mv. med overføringer i Bardu kommune.
(Nyhetssak)

Det fastsettes reviderte og omgjorte vilkår for tillatelser meddelt Hafslund E-CO Vannkraft AS for regulering av Holsvassdraget mv. i Hol og Ål kommuner.
(Nyhetssak)