Offisielt fra statsråd

Statsråd ble holdt på Oslo slott 8.
 februar 2002. Følgende vedtak offentliggjøres:

1. Klagesaker m.v.
Landbruksdepartementet

Klage fra Jo Arne Ødegård over
 Landbruksdepartementets vedtak av 18. juli 2001 om ikke å
 ekspropriere plassen Hakloa Vestre under gnr. 67 nr. 1 i Oslo
 kommune. Klagen tas ikke til følge.

Nærings- og handelsdepartementet

Klage fra journalist Kenneth Lund
 over Nærings- og handelsdepartementets vedtak av 31. oktober 2001
 om ikke å gi fullt innsyn i sak nr. 2001/4644 med hjemmel i
 offentlighetsloven § 6 første ledd nr. 1. Klagen tas ikke til
 følge.

2. Utnevnelser m.v.
Utenriksdepartementet, utenrikssaker

James Robert Edwards Wotherspoon
 utnevnes til ulønnet konsul i Inverness, Storbritannia.
(Se også pkt. 3 Andre saker)

Finansdepartementet

Visesentralbanksjef Jarle Bergo
 åremålsbeskikkes som visesentralbanksjef og nestleder i Norges
 Banks hovedstyre for en ny periode på 6 år.

Justis- og politidepartementet

Høyesterettsjustitiarius Carsten
 Smith innvilges avskjed i nåde fra sitt embete som justitiarius i
 Høyesterett med virkning fra og med 1. august 2002.

Høyesterettsdommer Magnus Aarbakke
 innvilges avskjed i nåde fra sitt embete som dommer i Høyesterett
 ved virkning fra og med 1. mars 2002.

Advokat Bjørn Lillebergen utnevnes
 til lagdommer i Gulating lagmannsrett med tiltredelse fra det
 tidspunkt Justis- og politidepartementet bestemmer.

Tingrettsdommer Ragnar Line Auglend
 åremålsbeskikkes som sjef for Politihøgskolen (rektor) for en
 periode på 6 år med tiltredelse fra det tidspunkt Justis- og
 politidepartementet bestemmer.
(Pressemelding)

Cand.jur. Bernt Fredrik Moe
 åremålsutnevnes til politimester i Salten politidistrikt for en
 periode på 6 år med tiltredelse fra det tidspunkt Justis- og
 politidepartementet bestemmer.
(Pressemelding)

Konstituert politimester Gunnar
 Arild Aaserød åremålsutnevnes til politimester i Vestfinnmark
 politidistrikt for en periode på 6 år med tiltredelse fra det
 tidspunkt Justis- og politidepartementet bestemmer.
(Pressemelding)

Direktør Anne Kristin Herse
 utnevnes til ekspedisjonssjef i Justis- og politidepartementet med
 tiltredelse fra det tidspunkt departementet bestemmer.

Konstituert ekspedisjonssjef
 Kristin Bølgen Bronebakk utnevnes til ekspedisjonssjef i Justis- og
 politidepartementet med tiltredelse fra det tidspunkt departementet
 bestemmer.

Prosjektleder Øystein Blymke
 utnevnes til ekspedisjonssjef i Justis- og politidepartementet med
 tiltredelse fra det tidspunkt departementet bestemmer.

Kommunal- og regionaldepartementet

Underdirektør i Husbanken Einar
 Aarskog utnevnes til underdirektør i Kommunal- og
 regionaldepartementet med tiltredelse fra det tidspunkt
 departementet bestemmer.

Kultur- og kirkedepartementet

Kapellan Arild Hellesøy utnevnes
 til sokneprest i Karasjok prestegjeld og prost i Indre Finnmark
 prosti i Nord-Hålogaland bispedømme med tiltredelse fra det
 tidspunkt Kultur- og kirkedepartementet bestemmer.

Underdirektør Ole Fredriksen
 utnevnes til avdelingsdirektør i Kultur- og kirkedepartementet med
 tiltredelse fra det tidspunkt departementet bestemmer.

Prosjektleder Per Kristian
 Aasmundstad utnevnes til avdelingsdirektør i Kultur- og
 kirkedepartementet med tiltredelse fra det tidspunkt departementet
 bestemmer.

Utdannings- og forskningsdepartementet

Avdelingsdirektør Eivind Heder
 utnevnes til ekspedisjonssjef i Utdannings- og
 forskningsdepartementet med tiltredelse 11. februar 2002.

3. Andre saker
Statsministerens kontor

Statsråd Erna Solberg oppnevnes som
 settestatsråd for statsråd Per-Kristian Foss ved behandlingen av
 saker hvor statsråd Foss på grunn av sin registrerte partners
 posisjon i Schibsted ASA og TV2 AS er inhabil eller ikke ønsker å
 behandle fordi det foreligger omstendigheter som medfører at han er
 nær grensen for inhabilitet.
(Pressemelding)

Utenriksdepartementet, utenrikssaker

Opprettelse av et ulønnet konsulat
 i Inverness, Storbritannia.
(Se også pkt. 2 Utnevnelser mv.)

Dekning av reise- og
 oppholdsutgifter for statsråd Valgerd Svarstad Haugland med
 ektefelle ved reise til Salt Lake City 15. – 23. februar 2002.

Utdannings- og forskningsdepartementet

Endring av vedtektene for Det
 norske meteorologiske institutt.