Offisielt fra statsråd

Statsråd ble holdt på Oslo slott
 14. september 2001. Følgende vedtak offentliggjøres:

1. Proposisjoner og meldinger
Kommunal- og regionaldepartementet

St.prp. nr. 101
 (2000-2001)
Om økonomiske og administrative konsekvenser på
 utlendingsfeltet som følge av økt antall asylsøkere i 2001
(Pressemelding)

 
2. Forskrifter
Fiskeridepartementet

Fastsettelse av forskrift om
 oppheving av forskrift av 10. august 1984 nr. 1553 om unntak fra
 forbudet om fiske i sjøen på søn- og helligdager.

Justis- og politidepartementet

Fastsettelse av forskrift om
 endring av forskrift 8. juli 1954 nr. 3 for oppnevnelse av
 stedfortredere for en del embets- og tjenestemenn ved domstolene og
 påtalemyndigheten, fylkesmenn m.fl.

3. Delegasjon av myndighet
Kirke-, utdannings- og
 forskningsdepartementet

Delegasjon av myndighet etter
 Grunnloven § 16 og kirkeloven § 20 siste ledd til Kirke-,
 utdannings- og forskningsdepartementet til å gi bestemmelser om
 bruk av enkelte kirker hvor det ikke er forordnet gudstjenester og
 kirker som ikke er i soknets eie.

4. Styrer, utvalg
Finansdepartementet

Følgende medlemmer oppnevnes til et
 offentlig utvalg til å vurdere budsjetteringsprinsipper for og
 flerårig budsjettering av statsbudsjettet:

Konserndirektør Marianne
 Andreassen, Oslo (leder)
Fagdirektør Harald Brandsås, Hole
Komitesekretær Gunnar Hals, Oslo
Avdelingsdirektør Anna Rømo, Oslo
Departementsråd Trond Fevolden, Bærum
Underdirektør Ingun Hagesveen Weltzien, Oslo
Seniorrådgiver Malin Soltvedt Nossum, Oslo
Avdelingsdirektør Knut Moum, Oslo
Avdelingsdirektør Pål Ulla, Rælingen

Justis- og politidepartementet

Følgende medlemmer og varamedlemmer
 oppnevnes til styret for den sentrale domstoladministrasjon:

For perioden 1. oktober 2001 til
 31. juli 2005:

Advokat Ingeborg Moen Borgerud,
 Oslo (leder)
Personlig varamedlem: Advokat Berit Reiss-Andersen, Oslo

Justitiarius Erik Elstad, Bergen
Personlig varamedlem: Sorenskriver Kari Johanne Bjørnøy,
 Grimstad

For perioden 1. oktober 2001 til 31. juli 2003:

Konstituert generaladvokat Jørn
 Holme, Oslo
Personlig varamedlem: Advokat Svein Tømmerdal, Ålesund

Konsulent Anne Nordmo, Kristiansand
Personlig varamedlem: Sorenskriver Gunnar Lind, Bodø

Lagdommer Kjersti Graver, Oslo
Personlig varamedlem: Lagmann Rune Fjeld, Bergen

Sosial- og helsedepartementet, sosialsaker

Følgende medlemmer og varamedlemmer
 oppnevnes til et utvalg for å vurdere pensjonstrygden for
 fiskere:

Aktuar Sverre Bjørnstad, Oppegård
 (leder)

Fisker Knut Werner Hansen, Norges Fiskarlag, Karlsøy

Rådgiver Jørn E. Pedersen, Norges Fiskarlag, Trondheim

Konsulent Oddlaug Osmundsvåg, Norges Fiskarkvinnelag, Vågsøy
Varamedlem: Forretningsfører Anne Hatlevik

Advokat Birger Mordt, Norsk Sjømannsforbund, Fredrikstad
Varamedlem: Nestleder Rigmund Storøy

Advokat Jahn Waage Aurdal, Fiskebåtredernes Forbund, Ålesund
Varamedlem: Fisker Solveig Strand

Rådgiver Eva Irene Holt, Rikstrygdeverket, Oppegård
Varamedlem: Rådgiver Pål Berg

Underdirektør Kjetil Lund, Finansdepartementet, Oslo
Varamedlem: Rådgiver Åshild Wiik

Rådgiver Stine Hammer, Fiskeridepartementet, Oslo
Varamedlem: Rådgiver Morten Gundersen

Ekspedisjonssjef Aase Rokvam, Sosial- og helsedepartementet,
 Oslo
Varamedlem: Rådgiver Vera Torkildsen

5. Klagesaker m.v.
Justis- og politidepartementet

Klage fra Pinsevennenes
 Fengselsarbeid over Justis- og politidepartementets vedtak av 18.
 juni 2001 om avslag på søknad om økonomisk tilskudd, tas ikke til
 følge.

Landbruksdepartementet

Klage fra Harald O. Buttedahl over
 Landbruksdepartementets avgjørelse 20. april 2001 om å avslå
 erstatning for rentetap. Klagen tas ikke til følge.

6. Utnevnelser m.v.
Utenriksdepartementet, utenrikssaker

Ekspedisjonssjef Hans Wilhelm
 Longva utnevnes til sendemann i Ankara, med rang som ambassadør,
 med tiltredelse fra det tidspunkt Utenriksdepartementet
 bestemmer.

Oberst Knut Bjørn Medhus beskikkes
 som assisterende forsvarsattaché ved ambassaden i Washington, for
 et tidsrom av inntil tre år, med tiltredelse fra det tidspunkt
 Utenriksdepartementet bestemmer.

Justis- og politidepartementet

Konstituert herredsrettsdommer
 Aksel-Bernhard Berggren utnevnes til herredsrettsdommer ved Tana og
 Varanger sorenskriverembete med tiltredelse fra det tidspunkt
 Justis- og politidepartementet bestemmer.

Forlenget konstitusjon av rådgiver
 Per Eigil Schwab som underdirektør i Justis- og politidepartementet
 fram til 30. juni 2003.

Kirke-, utdannings- og
 forskningsdepartementet

Prost Per Oskar Alfred Kjølaas
 utnevnes til biskop i Nord-Hålogaland bispedømme med tiltredelse
 fra det tidspunkt Kirke-, utdannings- og forskningsdepartementet
 bestemmer.

Kapellan Gunnar Erstad utnevnes til
 sokneprest i Laksevåg prestegjeld og prost i Laksevåg prosti i
 Bjørgvin bispedømme med tiltredelse fra det tidspunkt Kirke-,
 utdannings- og forskningsdepartementet bestemmer.

Sokneprest Liv Rosmer Fisknes
 utnevnes til sokneprest i Høvik prestegjeld og prost i Asker og
 Bærum prosti i Oslo bispedømme med tiltredelse fra det tidspunkt
 Kirke-, utdannings- og forskningsdepartementet bestemmer.

Sokneprest Jermod Ove Hausberg
 utnevnes til sokneprest i Sogndal prestegjeld og prost i Indre Sogn
 prosti i Bjørgvin bispedømme med tiltredelse fra det tidspunkt
 Kirke-, utdannings- og forskningsdepartementet bestemmer.

Kapellan Dag Nordbø utnevnes til
 sokneprest i Domkirken prestegjeld og domprost i Kristiansand
 domprosti i Agder bispedømme med tiltredelse fra det tidspunkt
 departementet bestemmer.

Nærings- og handelsdepartementet

Rådgiver Kjerstin Spjøtvoll
 utnevnes til underdirektør i Nærings- og handelsdepartementet med
 tiltredelse fra det tidspunkt departementet bestemmer.

Rådgiver Cecilie Krogsæter utnevnes
 til underdirektør i Nærings- og handelsdepartementet med
 tiltredelse fra det tidspunkt departementet bestemmer.

Olje- og energidepartementet

Seniorrådgiver Wencke Langlie
 utnevnes til underdirektør i Olje- og energidepartementet med
 tiltredelse fra det tidspunkt departementet bestemmer.
(Pressemelding)

 
Samferdselsdepartementet

Seksjonssjef Lise Sandsbråten
 konstitueres som avdelingsdirektør i Samferdselsdepartementet for 1
 år med tiltredelse fra det tidspunkt departementet bestemmer.
(Pressemelding)

 
Sosial- og helsedepartementet, sosialsaker

Rådgiver Marit Getz Wold utnevnes
 til underdirektør i Sosial- og helsedepartementet med tiltredelse
 fra det tidspunkt departementet bestemmer.

Rådgiver Tomas Berg konstitueres
 som avdelingsdirektør i Sosial- og helsedepartementet fram til 31.
 desember 2003 med tiltredelse fra det tidspunkt departementet
 bestemmer.

7. Andre saker
Utenriksdepartementet, utenrikssaker

Ratifikasjon av en tilleggsavtale
 av 19. mai 1999 til Europipe-avtalen av 20. april 1993 mellom Norge
 og Tyskland om overføring av gass fra Norge gjennom en ny
 rørledning (Europipe II) til Tyskland.

Norge deltar i EØS-komiteens
 beslutning om å endre EØS-avtalens vedlegg I om veterinære og
 plantesanitære forhold.

Norge deltar i EØS-komiteens
 beslutning om endring av EØS-avtalens vedlegg II ved innlemmelse av
 søtstoffdirektivet (94/35/EF), fargestoffdirektivet (94/36/EF) og
 diversedirektivet (95/2/EF).

Norge deltar, med forbehold om
 Stortingets samtykke, i EØS-komiteens beslutning om endring av
 vedlegg IV til EØS-avtalen ved innlemmelse av europaparlaments- og
 rådsdirektiv 98/30/EF om felles regler for det indre marked for
 naturgass.

Justis- og politidepartementet

Endring av betegnelsen på Haugaland
 politidistrikt til Haugaland og Sunnhordland politidistrikt.

Olje- og energidepartementet

Godkjenning av plan for utbygging
 og drift av Mikkel-feltet samt plan for anlegg og drift av
 rørledning fra Mikkel-feltet til Åsgard.

Øst-Telemark Brukseierforening gis
 tillatelse til å bygge ny reguleringsdam i Tinnsjøen i Notodden
 kommune.

Samferdselsdepartementet

Bevilgningen i statsbudsjettet for
 2001 under kapittel 1300, post 71 Tilskudd til
trafikksikkerhetsformål mv., overskrides med inntil 1,75
 mill. kr mot tilsvarende innsparing av bevilgningen under kapittel
 1320, post 30 Riksveginvesteringer.