Offisielt fra statsråd 13. oktober 2000

Statsråd ble holdt på Oslo slott
 13. oktober 2000. Følgende vedtak offentliggjøres:

Proposisjoner og meldinger
Utenriksdepartementet, utviklingssaker

St.prp. nr. 5
 (2000-2001)
Om endringar på statsbudsjettet for 2000 under kapittel
 administrerte av Utanriksdepartementet

Finansdepartementet

St.meld. nr. 5
 (2000-2001)
Kredittmeldinga 1999

Justis- og politidepartementet

Ot.prp. nr. 5
 (2000-2001)
Om lov om gjennomføring av straff mv.
 (straffegjennomføringsloven)

Landbruksdepartementet

Ot.prp. nr. 6
 (2000-2001)
Om lov om endringer i lov 26. juni 1970 nr. 74 om
 forskningsavgift på visse landbruksprodukter

Forskrifter
Miljøverndepartementet

Forskrifter i medhold av lov om
 naturvern av 19. juni 1970, nr. 63, § 8, jf. § 10 og §§ 21, 22 og
 23 er områdene 1-9, 13-19 og 21-23 i Rogaland, Hordaland og Møre og
 Romsdal fylker vernet som naturreservat.

Forskrifter i medhold av samme lovs
 § 5, jf. §§ 6, 7 og § 13, jf. § 10 og §§ 21, 22 og 23 i Rogaland,
 Hordaland og Møre og Romsdal fylker er områdene 10-11 og 20 vernet
 som landskapsvernområder med tilhørende plantelivsfredning.

Disse forskrifter trer i kraft
 straks.

Samtidig oppheves Direktoratet for
 naturforvaltning sitt vedtak av 28. august 1992 om midlertidig vern
 av Kjerringberget naturreservat.

Styrer, utvalg
Landbruksdepartementet

Følgende medlemmer oppnevnes til et
 utvalg som skal utrede jordskifterettenes stilling og
 funksjoner:

Leder:

Forstkandidat Johan C. Løken,
 Elverum

Medlemmer:

Advokat Ola Brekken, Oslo

Lagmann Alf Bruland, Askøy

Lagdommer Inger Marie Dons Jensen,
 Løten

Fylkesjordskiftesjef Harald S.
 Haraldstad, Rælingen

Fylkesjordskiftesjef Liv Nergård,
 Tromsø

Jordskifteoverdommer Magne Reiten,
 Midsund

Bonde Ingvor Gundegjerde, Etne

Sykepleier Anne Kristin Bøe
 Ristebråten, Gjøvik

Næringspolitisk sjef Inge
 Fjalestad, Fyresdal

Senioringeniør Olaf Ballangrud,
 Lunner

Olje- og energidepartementet

Følgende medlemmer oppnevnes til et
 utvalg som skal se på hvilken betydning elektronisk handel og
 forretningsvirksomhet vil få for olje- og gassindustrien:

Direktør Kristian Hausken, Statoil,
 leder

Direktør Dagfinn Berge, Tess

Fung. øk. og adm.sjef Riitta
 Hellman, Norsk Regnesentral

Assisterende direktør Lise
 Sollerud, Norsk Hydro

Direktør Tom Stillesby, ABB

Utnevnelser m.v.
Statsministerens kontor

Statssekretær Hege Marie Norheim
 gis etter søknad avskjed i nåde fra embetet som statssekretær ved
 Statsministerens kontor.

Statssekretær Hege Marie Norheim
 utnevnes til statssekretær i Finansdepartementet.

Utenriksdepartementet, utenrikssaker

Norges faste delegerte ved De
 forente nasjoners Europa-kontor og andre internasjonale
 organisasjoner i Genève som Norge er medlem av, Bjørn Skogmo,
 utnevnes til ekspedisjonssjef i Utenriksdepartementet med
 tiltredelse fra det tidspunkt departementet bestemmer.

Konstituert underdirektør Cecilie
 Landsverk utnevnes til underdirektør i Utenriksdepartementet med
 tiltredelse fra det tidspunkt departementet bestemmer.

Byråsjef Unni Kløvstad utnevnes til
 underdirektør i Utenriksdepartementet med tiltredelse fra det
 tidspunkt departementet bestemmer.

Førstestatsadvokat Lasse Qvigstad
 beskikkes som spesialutsending (justisråd) ved ambassaden i
 Washington, for et tidsrom av inntil 2 år, med tiltredelse fra det
 tidspunkt Utenriksdepartementet bestemmer.

Kommandør Jan Haga beskikkes som
 forsvarsattaché ved ambassaden i London, for et tidsrom av inntil 3
 år, fra det tidspunkt Utenriksdepartementet bestemmer.

Arbeids- og administrasjonsdepartementet

Avdelingsdirektør Ottar Ostnes
 konstitueres som ekspedisjonssjef i Arbeids- og
 administrasjonsdepartementet med tiltredelse fra det tidspunkt
 departementet bestemmer.

Nærings- og handelsdepartementet

Direktør Ida Skard utnevnes til
 ekspedisjonssjef i Nærings- og handelsdepartementet med tiltredelse
 fra det tidspunkt departementet bestemmer.

Avdelingsdirektør Morten Berg
 utnevnes til ekspedisjonssjef i Nærings- og handelsdepartementet
 med tiltredelse fra det tidspunkt departementet bestemmer.

Prosjektleder Anne Katrine Kaels
 utnevnes til avdelingsdirektør i Nærings- og handelsdepartementet
 med tiltredelse fra det tidspunkt departementet bestemmer.

Assisterende rådmann Marianne
 Jørgensen utnevnes til avdelingsdirektør i Nærings- og
 handelsdepartementet med tiltredelse fra det tidspunkt
 departementet bestemmer.

Sosial- og helsedepartementet, sosialsaker

Rådgiver Kai Finsnes utnevnes til
 avdelingsdirektør i Sosial- og helsedepartementet med tiltredelse
 fra det tidspunkt departementet bestemmer.

Byråsjef Jan Berg konstitueres som
 underdirektør i Sosial- og helsedepartementet til 31. august 2001
 med tiltredelse fra det tidspunkt departementet bestemmer.

Andre saker
Statsministerens kontor

Endring av Forsvarsrådets
 sammensetning.

Arbeids- og administrasjonsdepartementet

Fastsettelse av retningslinjer for
 samlokalisering av regionale statsetater i Statens hus.

Olje- og energidepartementet

Godkjennelse av plan for anlegg og
 drift av rørledningssystemet Vesterled.