Offisielt fra statsråd

Statsråd ble holdt på Oslo slott
 19. november 2004. Følgende vedtak offentliggjøres:

1. Proposisjoner og meldinger
Finansdepartementet

St.meld.
 nr. 8 (2004-2005)
Perspektivmeldingen 2004 – utfordringer og valgmuligheter for
 norsk økonomi
(Pressemelding)

Justis- og politidepartementet

Ot.prp.
 nr. 23 (2004-2005)
Om lov om endringer i lov 17. desember 1982 nr. 86 om
 rettsgebyr

Kommunal- og regionaldepartementet

Ot.prp.
 nr. 21 (2004-2005)
Om lov om endring i lov 12. juni 1987 nr. 56 om Sametinget og
 andre samiske rettsforhold (sameloven)
(
 
 Pressemelding)

Ot.prp.
 nr. 22 (2004-2005)
Om lov om endringer i plan- og bygningsloven
 (utbyggingsavtaler)
(Pressemelding)

Moderniseringsdepartementet

St.meld.
 nr. 9 (2004-2005)
Embetsutnemningar m.m. 1. juli 2003 – 30. juni 2004
(Pressemelding)

2. Sanksjoner og ikrafttredelser
Finansdepartementet

Sanksjon av Stortingets vedtak 28.
 oktober 2004 til lov om bokføring (bokføringsloven).

Besl. O. nr. 4 (2004-2005) 
 Lov nr. 73
(Se også pkt. 4 Delegasjon av myndighet)

Justis- og politidepartementet

Lov 15. juni 2001 nr. 59 om
 stiftelser trer i kraft 1. januar 2005. Følgende bestemmelser i §
 62 trer likevel ikke i kraft:

nr. 1 om endringer i lov 19. juni
 1964 nr. 14 om lov om avgift på arv og visse gaver,

nr. 3 om endringer i lov 8. juni
 1984 nr. 58 om gjeldsforhandling og konkurs,

endringene i nr. 4 av lov 21. juni
 1985 nr. 78 om registrering av foretak § 4-4 første ledd bokstav a
 og bokstav e annet punktum,

nr. 5 om endringer i lov 10. juni
 1988 nr. 40 om finansieringsvirksomhet og finansinstitusjoner,

endringen i nr. 9 av lov 17. juli
 1998 nr. 56 om årsregnskap § 9-1.

(Se også pkt. 4 Delegasjon av
 myndighet)
(Pressemelding)

3. Forskrifter
Justis- og politidepartementet

Fastsettelse av forskrift om
 endring i forskrift 20. desember 1996 nr. 1161 forskrift til
 domstolloven kapittel 11 (advokatforskriften).

4. Delegasjon av myndighet
Finansdepartementet

Kongens myndighet etter
 bokføringsloven § 17 til å bestemme ikrafttredelse og til å gi
 overgangsregler delegeres til Finansdepartementet.
(Se også pkt. 2 Sanksjoner og ikrafttredelser)

Justis- og politidepartementet

Kongens myndighet etter § 1 tredje
 ledd, § 7 tredje ledd og § 61 bokstav h delegeres til Justis- og
 politidepartementet.

Kongens myndighet etter § 41 fjerde
 ledd og § 42 annet punktum delegeres til Arbeids- og
 sosialdepartementet.

(Se også pkt. 2 Sanksjoner og
 ikrafttredelser)

5. Styrer, utvalg
Finansdepartementet

Følgende medlemmer oppnevnes til
 etisk råd for Petroleumsfondet:

Avdelingsdirektør Gro Nystuen,
 Bærum (leder), fram til 30.11.2006
Førsteamanuensis Ola Mestad, Oslo, fram til 30.11.2008
Professor Andreas Føllesdal, Oslo, fram til 30.11.2006
Miljøsjef Anne Lill Gade, Sandefjord, fram til 30.11.2008
Administrerende direktør Bjørn Østbø, Bergen, fram til
 30.11.2008
(Se også pkt. 7 Andre saker)
(Pressemelding)

6. Utnevnelser m.v.
Utenriksdepartementet,
 utenrikssaker

Rådgiver Nils Martin Gunneng
 utnevnes til underdirektør i Utenriksdepartementet med tiltredelse
 fra det tidspunkt departementet bestemmer.

Rådgiver Anniken Ramberg Krutnes
 utnevnes til underdirektør i Utenriksdepartementet med tiltredelse
 fra det tidspunkt departementet bestemmer.

Finansdepartementet

Forlenget konstitusjon av
 underdirektør Vebjørn Wiken som underdirektør i
 Finansdepartementet.

Justis- og politidepartementet

Dommerfullmektig Anne Kristin Uhre
 og advokat Bjørn Gunnar Sælen utnevnes til tingrettsdommere ved
 Fjordane tingrett med tiltredelse fra det tidspunkt
 Domstoladministrasjonen bestemmer.

Advokat Harald Hjermann utnevnes
 til sorenskriver ved Sogn tingrett med tiltredelse fra det
 tidspunkt Domstoladministrasjonen bestemmer.

Administrasjonssjef Ole Christian
 Wenstøp Sørensen konstitueres som dommer i Oslo skifterett og
 byskriverembetet i inntil to år med tiltredelse fra det tidspunkt
 Domstoladministrasjonen bestemmer.

Samferdselsdepartementet

Spesialrådgiver Anders Buttedahl
 utnevnes til ekspedisjonssjef i Samferdselsdepartementet med
 tiltredelse fra det tidspunkt departementet bestemmer.

 (
 Pressemelding)

7. Andre saker
Utenriksdepartementet,
 utenrikssaker

Inngåelse av avtale mellom Norge og
 Den europeiske union om sikkerhetsprosedyrene ved utveksling av
 gradert informasjon.

Norge meddeler at de
 forfatningsrettslige krav er oppfylt for at EØS-komiteens
 beslutning nr. 41/2004 om rapportering av hendelser innen sivil
 luftfart kan bli bindende for Norge.

Norge meddeler at de
 forfatningsrettslige krav er oppfylt for at EØS-komiteens
 beslutning nr. 73/2004 om det prospekt som skal offentliggjøres når
 verdipapirer legges ut til offentlig tegning eller opptas til
 omsetning, kan bli bindende for Norge.

Finansdepartementet

Finansdepartementet skal være rett
 organ til å vurdere om det skal gis innsyn etter offentlighetsloven
 i saker som behandles av Petroleumsfondets etiske råd.
(Se også pkt. 5 Styrer, utvalg)
(Pressemelding)

Helse- og omsorgsdepartementet

Fastsettelse av mandat for
 Helseberedskapsrådet.

Samferdselsdepartementet

I medhold av lov om luftfart 11.
 juni 1993 nr. 101 § 7-5 gis Forsvaret ved Generalinspektøren for
 Luftforsvaret konsesjon til å anlegge, drive og inneha sivil
 lufthavn ved navn Moss Lufthavn, Rygge.

Konsesjonen gjelder for ti år fra
 og med 19. november 2004 til og med 19. november 2014.

Samferdselsdepartementet får
 fullmakt til å fornye konsesjonen når den utløper.
 Samferdselsdepartementet kan i konsesjonsperioden og ved fornying
 av konsesjonen foreta endringer av konsesjonsvilkårene.
(Pressemelding)