Offisielt fra statsråd

Statsråd ble holdt på Oslo slott 4.
 mars 2005. Følgende vedtak offentliggjøres:

1. Proposisjoner og meldinger
Statsministerens kontor

St.meld. nr. 17
 (2004-2005)
 Makt og demokrati
(Pressemelding)

Utenriksdepartementet,
 utenrikssaker


 St.prp. nr. 43 (2004-2005)
Om samtykke til godkjenning av avgjerd i EØS-komiteen nr.
 157/2004 av 29. oktober 2004 om innlemming i EØS-avtala av
 europaparlaments- og rådsforordning (EF) nr. 785/2004 om
 forsikringskrav for luftfartsselskap og luftfartøyoperatørar


 St.prp. nr. 44 (2004-2005)
 Om samtykke til godkjenning av EØS-komiteens beslutning
 nr. 179/2004 av 9. desember 2004 om innlemmelse i EØS-avtalen av
 europaparlaments- og rådsforordning (EF) nr. 1592/2002 om felles
 regler for sivil luftfart og om opprettelse av et europeisk byrå
 for flysikkerhet (EASA)

Finansdepartementet


 St.prp. nr. 42 (2004-2005)
 Om samtykke til å sette i kraft en skatteavtale mellom
 Norge og Tsjekkia, undertegnet i Praha den 19. oktober 2004

Justis- og politidepartementet


 Ot.prp. nr. 51 (2004-2005)
Om lov om mekling og rettergang i sivile tvister
 (tvisteloven)
(Pressemelding)

Kommunal- og regionaldepartementet


 Ot.prp. nr. 52 (2004-2005)
Lov om endringer i lov 6. juni 2003 nr. 39 om burettslag
 (burettslagslova) mv.
(Pressemelding)

2. Sanksjoner og ikrafttredelser
Finansdepartementet

Sanksjon av Lagtingets vedtak 17.
 desember 2004 til lov om endringer i verdipapirhandelloven og
 enkelte andre lover (gjennomføring av markedsmisbruksdirektivet
 mv.)
Lovvedtaket del III (kredittilsynsloven) og V (revisorloven)
 trer i kraft straks.
Med departementet menes Finansdepartementet i lovvedtaket del
 I (verdipapirhandelloven) § 2-2 fjerde ledd, § 2-8 tredje ledd, §
 2-10 annet ledd, § 2-11 første og fjerde ledd, § 2-12 tredje ledd,
 § 8-13 femte og sjette ledd, § 12-2 a sjette ledd og § 12-2 b femte
 ledd. Med departementet menes Samferdselsdepartementet i
 lovvedtaket del I (verdipapirhandelloven) § 12-2 a annet ledd nr.
 3. Med departementet menes Finansdepartementet i lovvedtaket del V
 (revisorloven) § 4-5 femte ledd.
Besl. O. nr. 33 (2004-2005) Lov nr. 11

Justis- og politidepartementet

Sanksjon av Lagtingets vedtak 17.
 februar 2005 til lov om handheving av det frie varebyttet innan
 EØS.
Besl. O. nr. 42 (2004-2005) Lov nr. 12

3. Forskrifter
Fiskeri- og kystdepartementet

Fastsettelse av forskrift om
 strukturkvoteordning mv. for havfiskeflåten.
(Pressemelding)

Fastsettelse av forskrift om
 endringer av forskrift 28. april 1978 nr. 20 om regulering av fiske
 i Svalbards territorialfarvann og indre farvann.

Moderniseringsdepartementet

Fastsettelse av forskrift om
 endring av forskrift 12. mai 2003 nr. 1429 om gjennomføring av
 EØS-regler om unntak fra notifikasjonsplikt for enkelte former for
 offentlig støtte.

4. Klagesaker m.v.
Fiskeri- og kystdepartementet

Klage fra Rieber & Søn ASA over
 Fiskeri- og kystdepartementets vedtak om å gi selskapet Belamorsky
 Rybak dispensasjon fra tilvirkingsforbudet i fiskeforbudsloven § 5,
 første ledd. Klagen tas ikke til følge.

Samferdselsdepartementet

Klage fra Helseservice Drammen AS
 over Samferdselsdepartementets vedtak om avslag på søknad om fritak
 fra kravet til løyve for syketransport/legevaktkjøring. Klagen tas
 ikke til følge.

Klage fra Leko AS over
 Samferdselsdepartementets vedtak om avslag på søknad om forlengelse
 av midlertidig dispensasjon fra del av løyveutdanningen for person-
 og godstransport. Klagen tas ikke til følge.

5. Utnevnelser m.v.
Forsvarsdepartementet

Konstituert underdirektør Tom
 Simonsen utnevnes til underdirektør i Forsvarsdepartementet med
 tiltredelse fra det tidspunkt Forsvarsdepartementet bestemmer.

Oberstløytnant Svein Arne Risvold
 utnevnes til oberst i Hæren og beordres til tjeneste som sjef ved
 Avdeling for rådgivning i Hærstaben/Forsvarsstaben med tiltredelse
 fra det tidspunkt Forsvarsdepartementet bestemmer.
(Pressemelding)

Justis- og politidepartementet

Lagdommer Ola Dahl utnevnes til
 lagmann ved Borgarting lagmannsrett med tiltredelse fra det
 tidspunkt Domstoladministrasjonen bestemmer.

Sorenskriver Arild Kjerschow,
 assisterende spesialråd Anne-Mette Dyrnes og advokat Ragnar Vik
 utnevnes til lagdommere ved Borgarting lagmannsrett med tiltredelse
 fra det tidspunkt Domstoladministrasjonen bestemmer.

Kommunal- og regionaldepartementet

Departementskonstituert
 avdelingsdirektør Einar Aarskog utnevnes til avdelingsdirektør i
 Kommunal- og regionaldepartementet med tiltredelse fra det
 tidspunkt departementet bestemmer.

Moderniseringsdepartementet

Senior rådgiver Cæcilie Riis
 utnevnes til avdelingsdirektør i Moderniseringsdepartementet med
 tiltredelse fra det tidspunkt departementet bestemmer.

6. Andre saker
Utenriksdepartementet,
 utenrikssaker

Norge deltar i EØS-komiteens
 beslutning om endring av EØS-avtalens vedlegg II (Tekniske
 forskrifter, standarder, prøving og sertifisering) ved innlemmelse
 av kommisjonsdirektiv 2004/33/EF om visse tekniske krav til blod og
 blodkomponenter.

Godkjenning av avtale 24. september
 2004 om endring av protokoll 4 kapittel II til avtalen mellom
 EFTA-statene om opprettelse av et Overvåkningsorgan og en Domstol
 (ODA) av 2. mai 1992.

Dekning av reise- og
 oppholdsutgifter for statsminister Kjell Magne Bondevik med
 ektefelle ved besøk til Australia og New Zealand 13.-17. mars
 2005.