Offisielt fra statsråd




Statsråd ble holdt på Oslo slott 26. september 2003. Følgende vedtak offentliggjøres:


1. Proposisjoner og meldinger

Arbeids- og administrasjonsdepartementet


St.prp. nr. 85 (2002-2003)
Om endringer i statsbudsjettet for 2003 om strakstiltak for pionerdykkerne i Nordsjøen.



Fiskeridepartementet



St.meld. nr. 50 (2002-2003)
Nordisk samarbeid


Samferdselsdepartementet


St.prp. nr. 84 (2002-2003)
Om utbygging av riksveg 544 Halsnøysambandet med delvis bompengefinansiering
( Pressemelding)


2. Sanksjoner og ikrafttredelser

Helsedepartementet


Sanksjon av Stortingets vedtak 17. juni 2003 til lov om endringer i lov 15. juni 2001 nr. 53 om erstatning ved pasientskader mv. (pasientskadeloven).
Besl. O. nr. 118 (2002-2003) Lov nr. 95


3. Forskrifter

Utenriksdepartementet, utenrikssaker


Fastsettelse av forskrift om opphevelse av forskrift 10. april 1992 nr. 213 om gjennomføring av De Forente Nasjoners Sikkerhetsråds resolusjon nr. 748 av 31. mars 1992 om sanksjoner mot Libya.
Forskriften trer i kraft straks.
( Pressemelding)


Fiskeridepartementet


Fastsettelse av forskrift om endring i trålforskriften av 12. desember 1986 nr. 2185 om tildeling av tillatelse til å drive fiske med trål mv.


Miljøverndepartementet


Fastsettelse av forskrifter om opprettelse av Nordenskiöld Land nasjonalpark, Sassen-Bünslow Land nasjonalpark , Nordre Isfjorden nasjonalpark, Hopen naturreservat, Ossian Sars naturreservat og Festningen geotopvernområde på Svalbard.
( Pressemelding)


4. Utnevnelser m.v.

Utenriksdepartementet, utenrikssaker


Ekspedisjonssjef Harald Neple oppnevnes som Norges faste representant i Den Internasjonale Hvalfangstkommisjon med rang som ambassadør.



Ekspedisjonssjef Jorunn Mæhlum utnevnes til ambassadør i Dar es Salaam med tiltredelse fra det tidspunkt Utenriksdepartementet bestemmer.


Finansdepartementet


Konstituert avdelingsdirektør Espen Aasen utnevnes til avdelingsdirektør i Finansdepartementet med tiltredelse fra det tidspunkt departementet bestemmer.


Justis- og politidepartementet


Krigsadvokat Karl Olav Hofseth konstitueres som generaladvokat med tiltredelse fra det tidspunkt Justis- og politidepartementet bestemmer, dog ikke ut over 1. august 2004.


Kultur- og kirkedepartementet


Universitetsdirektør Vigdis Moe Skarstein utnevnes til nasjonalbibliotekar med tiltredelse fra det tidspunkt Kultur- og kirkedepartementet bestemmer.
( Pressemelding)


5. Andre saker


Godkjennelse av avslutningsplan for Frigg-feltet.



Tillatelse til anlegg og drift av utvidelse av gassbehandlingskapasiteten på Kårstø (DPCU II-prosjektet).



Tillatelse til anlegg og drift for fjerning av CO 2 samt økt etanbehandling på Kårstø (CRAIER-prosjektet).