"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt på Oslo slott 21. januar
 2000. Det ble fattet følgende vedtak:

1.Sanksjoner og ikrafttredelser
Landbruksdepartementet
Sanksjon av Stortingets vedtak 20.
 desember 1999 om lov om kornforvaltning mv., med ikrafttredelse fra
 1. juli 2000. Besl. O. nr. 41 Lov nr. 7 
Nærings- og handelsdepartementet
Sanksjon av Stortingets
 vedtak 20. desember 1999 til lov om endringar i lov 24. juni 1994
 nr. 39 om sjøfarten (sjølova) og i enkelte andre lover. Besl. O.
 nr. 42 Lov nr. 8 
2.Forskrifter
Utenriksdepartementet, utenrikssaker

Fastsettelse av forskrifter om endringer i
 forskrift nr. 635 av 9. august 1990 om gjennomføring av De Forente
 Nasjoners Sikkerhetsråds resolusjon 661/90 og i forskrift nr. 786
 av 5. oktober 1990 om gjennomføring av De Forente Nasjoners
 Sikkerhetsråds resolusjon 670/90.

Nærings- og handelsdepartementet

Fastsettelse av forskrift om gebyr for tjenester
 som utføres av Sjøfartsdirektoratet (gebyrtariff).

3.Delegasjon av myndighet
Landbruksdepartementet

Delegering av Kongens myndighet etter lov av 9.
 november 1956 nr. 4 om avgift på skogsvirke til fremme av
 fellestiltak for skogbruk til Landbruksdepartementet.

4.Styrer, utvalg
Sosial- og helsedepartementet, helsesaker

Følgende medlemmer oppnevnes til et utvalg for å
 vurdere helsemessige konsekvenser ved bruk av genmodifiserte
 næringsmidler:

Leder: Professor dr. med. Lars Walløe Overlege,
 dr. med. Jan Alexander – Statens institutt for folkehelse Cand.
 med. vet. Hilde Kruse – Veterinærinstituttet Forsker dr. philos.
 Hilde Irene Nebb – Universitetet i Oslo ved Ernæringsinstituttet
 Professor Asle Aarsland – Universitetet i Bergen Professor dr.
 philos. Terje Traavik – Universitetet i Tromsø Forsker dr. scient.
 Ole Petter Thangstad – Universitetet i Trondheim Forsker dr.
 scient. Gro-Ingunn Hemre – Fiskeridirektoratets ernæringsinstitutt
 Førsteamanuensis dr. scient. Helge Klungland – Norges
 Landbrukshøgskole Forskerleder dr. philos. Margaretha Wandel –
 Statens institutt for forbruksforskning – SIFO Dr. scient. Askild
 Holck – Norsk institutt for næringsmiddelforskning – Matforsk
 Seniorforsker dr. scient. Grethe Evensen – Al Farma 
5.Klagesaker m.v.
Fiskeridepartementet

Klage over Fiskeridepartementets vedtak av 23.
 juli 1999 om at arealer som Moss kommune kjøpte i 1918 og 1938 og
 utvidet ved utfylling i perioden 1940-60 er å anse som ”særskilt
 havneinnretning” i den utstrekning arealene brukes til havneformål.
 Klagen tas ikke til følge.

Kirke-, utdannings- og forskningsdepartementet

Klage på vedtak 2. juni 1995 fra Kirke-,
 utdannings- og forskningsdepartementet om ikke å frita Terje
 Sørensen fra praktisk-pedagogisk utdanning. Klagen tas ikke til
 følge.

Nærings- og handelsdepartementet

Klage fra Norsk Nærings- og
 Nytelsesmiddelarbeiderforbund over avslag på begjæring om innsyn
 etter offentlighetsloven i forbindelse med melding om erverv (sak
 99/1709 dokument 5 vedlegg 1). Klagen tas ikke til følge.

6.Utnevnelser m.v.
Statsministerens kontor

Statsråd Peter Angelsen gis etter søknad avskjed
 i nåde fra embetet som medlem av Kongens råd med virkning fra
 fredag 21. januar 2000 kl. 1400.

Adm. dir. Lars Peder Brekk utnevnes til embetet
 som medlem av Kongens råd og overtar styret av Fiskeridepartementet
 med virkning fra fredag 21. januar 2000 kl. 1400.

Statsråd Kåre Gjønnes oppnevnes som Norges
 representant i Nordisk Ministerråd med den særlige oppgave å ha
 ansvaret for samordningen av nordiske samarbeidsspørsmål.

Statssekretær Terje Lorentz Magnussen gis etter
 søknad avskjed i nåde fra embetet som statssekretær i
 Fiskeridepartementet med virkning fra fredag 21. januar 2000 kl.
 1400.

Lovrådgiver Kristin Helene Jahre Ramm utnevnes
 til ekspedisjonssjef ved Statsministerens kontor med tiltredelse
 fra det tidspunkt Statsministerens kontor bestemmer.

Utenriksdepartementet, utenrikssaker

Heikki Antti Tuomi-Nikula utnevnes til ulønnet
 konsul i Rovaniemi, Finland.

Finansdepartementet

Konstituert avdelingsdirektør Hilde Olsen
 utnevnes til avdelingsdirektør i Finansdepartementet med
 tiltredelse fra det tidspunkt departementet bestemmer.

Forsker Bjart Holtsmark utnevnes til
 underdirektør i Finansdepartementet med tiltredelse fra det
 tidspunkt departementet bestemmer.

Fiskeridepartementet

Rådgiver Kirsti Henriksen utnevnes til
 avdelingsdirektør i Fiskeridepartementet med tiltredelse fra det
 tidspunkt departementet bestemmer.

Departementskonstituert underdirektør Sigrun
 Holst konstitueres som underdirektør i Fiskeridepartementet med
 tiltredelse fra det tidspunkt departementet bestemmer og inntil
 videre.

Justis- og politidepartementet

Politiinspektør Arild Aaserød konstitueres som
 politimester i Vadsø med tiltredelse fra det tidspunkt Justis- og
 politidepartementet bestemmer og fram til 1. januar 2001.

Forlenget konstitusjon av konstituert
 sorenskriver Per Annstein Aarvik som sorenskriver ved Karmsund
 sorenskriverembete for et tidsrom av inntil et år.

Kommunal- og regionaldepartementet

Midlertidig beskikkelse av Arbeidsrettens
 nestformann Tor S. Mehl som formann for Arbeidsretten fra 1. april
 2000 til åremålsperiodens utløp 31. august 2002.

Miljøverndepartementet

Rådgiver Liv Hege Skagestad konstitueres som
 avdelingsdirektør i Miljøverndepartementet fram til 1. oktober
 2001.

Sosial- og helsedepartementet, sosialsaker

Konstituert juridisk kyndig rettsmedlem Tormod
 Johansen konstitueres som konstituert juridisk kyndig rettsmedlem i
 Trygderetten med inntil to år.

7.Andre saker
Utenriksdepartementet, utenrikssaker

Norge deltar, med forbehold om Stortingets
 samtykke, i EØS-komiteens beslutning om endring av EØS-avtalens
 protokoll 31 om et flerårig program for studier, analyser,
 prognoser og annet tilknyttet arbeid i energisektoren
 (1998-2002).

Norge deltar, med forbehold om Stortingets
 samtykke, i EØS-komiteens beslutning om endring av vedlegg XIX i
 EØS-avtalen om forbrukervern (innlemmelse av direktiv 99/44/EF om
 visse aspekter ved forbrukerkjøp og tilknyttede garantier).

Dekning av reise- og oppholdsutgifter for
 statsminister Kjell Magne Bondevik med ektefelle ved deltakelse på
 World Economic Forum i Sveits 28. – 30. januar 2000.

Lagt inn 21. januar 2000 av Statens forvaltningstjeneste,
 ODIN-redaksjonen