Offisielt fra statsråd

Statsråd ble holdt på Oslo slott
 26. januar 2001. Følgende vedtak offentliggjøres:

1. Proposisjoner og meldinger
Utenriksdepartementet, utenrikssaker

St.prp. nr. 42
 (2000-2001)
Om økonomiske konsekvenser av formannskapet i komitéen som
 overvåker gjennomføringen av sanksjonene mot Irak

Samferdselsdepartementet

St.prp. nr. 41
 (2000-2001)
Konsekvensutredning for jernbanetunnel i Gamlebyen i Oslo og
 omtale av Ringeriksbanen

(Pressemelding)

2. Forskrifter
Sosial- og helsedepartementet, sosialsaker

Forskrift om fastsettelse av
 avgiftsgrunnlag og avgiftssatser i folketrygden for visse grupper
 medlemmer for året 2001.

Sosial- og helsedepartementet, helsesaker

Forskrift 1. mai 1931 om
 bestemmelser om utgassing av bygning, skip, drivhus og lignende rum
 med blåsyre eller annen farlig gass og forskrift 11. januar 1935 om
 bestemmelser om utgassing i utgassingskammere med blåsyregass eller
 annen farlig gass oppheves.

3. Styrer, utvalg
Barne- og familiedepartementet

Følgende medlemmer oppnevnes til
 Markedsrådets utvalg for forbrukerkjøpstvister fram til 31.
 desember 2004:

Leder: Amanuensis Trygve Bergsåker,
 Øvre Eiker
Nestledere:
Lagdommer Hilde Wiesener Haga, Oslo
Amanuensis Irene Vanja Dahl, Kristiansund
Medlemmer:
Seniorkonsulent Kari Elisabeth Skotnes, Oslo
Seksjonssjef Kjersti Bergholtz, Oslo
Advokat Harald Sverdrup, Bærum
Advokat Marianne Gran Juriks, Oslo
Advokat Stein Grahm, Bærum
Advokat Jan Hesselroth, Oslo
Direktør Ingrid Thinn Bjerke, Asker
Daglig leder Hilde Britt Skarbøvik Mellbye, Oslo

Justis- og politidepartementet

Følgende medlemmer oppnevnes til et
 utvalg for å utrede alternativer til straff som reaksjon mot
 lovbrudd:

Assisterende riksadvokat
 Hans-Petter Jahre, Sande i Vestfold, leder
Lagmann Berit Fosheim, Oslo
Utreder dr. juris. Toril Kristiansen Høyland, Oslo
Administrerende direktør Nils Moe, Bodø
Forsker Inger-Anne Ravlum, Oslo
Assisterende regjeringsadvokat Tolle Stabell, Spikkestad
Forbrukerombud Bjørn Erik Thon, Oslo

4. Utnevnelser m.v.
Statsministerens kontor

Utredningssekretær Jan Bøhler
 utnevnes til statssekretær i Utenriksdepartementet,
 utenrikssaker.

(Pressemelding)

Utenriksdepartementet, utenrikssaker

Underdirektør Jan Arve Knutsen
 utnevnes til avdelingsdirektør i Utenriksdepartementet med
 tiltredelse fra det tidspunkt departementet bestemmer.

Rådgiver John Petter Opdahl
 utnevnes til underdirektør i Utenriksdepartementet med tiltredelse
 fra det tidspunkt departementet bestemmer.

Ekspedisjonssjef Finn Landsverk
 beskikkes som spesialutsending (råd for forsvarssaker) ved Norges
 faste delegasjon til NATO, Brussel, for et tidsrom av inntil tre
 år, med tiltredelse fra det tidspunkt Utenriksdepartementet
 bestemmer.

Underdirektør Erik Breidlid
 beskikkes som spesialutsending (forsvarspolitisk råd) ved Norges
 faste delegasjon til NATO, Brussel, for et tidsrom av inntil tre
 år, med tiltredelse fra det tidspunkt Utenriksdepartementet
 bestemmer.

Arbeids- og administrasjonsdepartementet

Konstituert ekspedisjonssjef Rune
 Solberg utnevnes til ekspedisjonssjef i Arbeids- og
 administrasjonsdepartementet med tiltredelse fra det tidspunkt
 departementet bestemmer.

Finansdepartementet

Advokat Stig Bernhard Sollund
 utnevnes til ekspedisjonssjef i Finansdepartementet fra det
 tidspunkt departementet bestemmer.

Justis- og politidepartementet

Fortsatt konstitusjon av
 politiinspektør Einar Drægebø som politimester i Hordaland ikke
 utover 1. januar 2002.

Justitiarius Rakel Surlien
 innvilges permisjon uten lønn fra embetet som justitiarius i Nedre
 Romerike herredsrett fra og med 1. april 2001 til og med 31. mars
 2003.

Sosial- og helsedepartementet, sosialsaker

Forlenget konstitusjon av
 konstituert underdirektør Tomas Berg som underdirektør i Sosial- og
 helsedepartementet til 30. april 2001.

5. Andre saker
Utenriksdepartementet, utenrikssaker

Dekning av reise- og
 oppholdsutgifter for statsminister Jens Stoltenberg med ektefelle
 ved deltakelse på World Economic Forum i Sveits 25. – 28. januar
 2001.

Finansdepartementet

ACTABank ASA gis tillatelse til å
 drive bankvirksomhet.

Kulturdepartementet

Hovedfordeling av Norsk kulturfonds
 midler for 2001 fastsettes.

Eventuell senere omdisponering av
 midler mellom hovedkategoriene avgjøres av Kulturdepartementet.

(Pressemelding)

 
Nærings- og handelsdepartementet

Tildeling av Medaljen for edel dåd
 til de britiske statsborgerne Richard Stephenson og Nicholas
 McWilliams for deres innsats under togulykken på Rørosbanen 4.
 januar 2000. Medaljen tildeles begge.

Opprettelse av et nytt Sakkyndig
 råd for fritidsfartøy til erstatning for Sjøvettkampanjen og
 Sjøvettkampanjens styre.

Olje- og energidepartementet

Hydro Aluminium AS gis ny konsesjon
 for kraftanleggene i Årdal.

Dalana energi gis tillatelse til
 bygging av nytt Lindland kraftverk i Barstadvassdraget, Sokndal og
 Eigersund kommuner i Rogaland.