"Offisielt fra statsråd" inneholder ikke saker
 unntatt offentlighet, jfr offentlighetslovens § 6 første ledd nr
 3

Offisielt fra statsråd

Statsråd ble holdt i statsrådssalen, Stortinget
 23. oktober 1997. Det ble fattet følgende vedtak:

1.Forskrifter
Utenriksdepartementet, utenrikssaker

Forskrift om gjennomføring av De Forente
 Nasjoners Sikkerhetsråds resolusjon nr 1132 av 7. oktober 1997 om
 sanksjoner mot Sierra Leone vedtas.

2.Styrer, utvalg
Planleggings- og samordningsdepartementet

Følgende oppnevnes som medlemmer til statens
 forhandlingsutvalg for statlige støttetiltak for fiskerinæringen
 for 1998:

Ekspedisjonssjef Magnor Nerheim, Fiskeridepartementet,
 leder Underdirektør Roger Nordhagen, Planleggings- og
 samordningsdepartementet Underdirektør Bente Thorsen, Finans- og
 tolldepartementet 
3.Klagesaker mv
Sosial- og helsedepartementet, sosialsaker

Klage fra Totten Apartments over Sosial- og
 helsedepartementets vedtak av 1. april 1996 om å avslå søknad om
 utviding av skjenkebevilling. Klagen tas ikke til følge.

4.Utnevnelser mv
Statsministeren

Statsråd Ragnhild Queseth Haarstad oppnevnes som
 Norges representant i Nordisk Ministerråd med den særlige oppgave å
 ha ansvaret for samordningen av nordiske samarbeidsspørsmål.

Følgende utnevnes til
 statssekretærer:

Gruppesekretær Per Tore Woie, Statsministerens
 kontor fra 27. oktober 1997 Redaksjonsleder Odd Anders With, Barne-
 og familiedepartementet fra 27. oktober 1997 Rådgiver Tori Hoven,
 Finans- og tolldepartementet Salgsdirektør Johannes Martin Nakken,
 Fiskeridepartementet Ordfører Marit Elisebet Totland, Kirke-,
 utdannings- og forskningsdepartementet Tidl stortingsrepresentant
 Johanne Nilsen Gaup, Kommunal- og arbeidsdepartementet Bonde Per N.
 Hagen, Kommunal- og arbeidsdepartementet Rektor Jan Erik Sundby,
 Landbruksdepartementet fra 24. oktober 1997 Forskningsdirektør
 Jesper Werdelin Simonsen, Miljøverndepartementet fra 27. oktober
 1997 Daglig leder Odd Hellesnes, Nærings- og handelsdepartementet
 fra 27. oktober 1997 Spesialpedagog Rita H. Roaldsen, Sosial- og
 helsedepartementet, sosialsaker Førsteamanuensis Idar Magne Holme,
 Sosial- og helsedepartementet, helsesaker Forsker Leiv Lunde,
 Utenriksdepartementet, utviklingssaker, fra 27. oktober 1997. Plan-
 og næringssjef Ommund Heggheim, Forsvarsdepartementet fra 29.
 oktober 1997 Sykepleier Åshild Anmarkrud, Justis- og
 politidepartementet, fra 27. oktober 1997 
Utenriksdepartementet, utenrikssaker

Sendemann i Tel Aviv, ambassadør Svein Ole
 Sæther, utnevnes tillike til sendemann i Nicosia med rang som
 ambassadør.

Torgeir Opdahl utnevnes til ulønnet
 generalkonsul i Tripoli, Libya.

(Se også pkt 5 nedenfor)

Jill Sanders utnevnes til ulønnet konsul i
 Plymouth, Storbritannia.

Justis- og politidepartementet

Følgende utnevnes til lagdommere i Gulating
 lagmannsrett med tiltredelse fra det tidspunkt Justis- og
 politidepartementet bestemmer:

Advokat Stig Sjong Statsadvokat
 Jon Atle Njøsen 

Politiinspektør Torodd Veiding utnevnes til
 ekspedisjonssjef i Justis- og politidepartementet med tiltredelse
 fra det tidspunkt departementet bestemmer.

Rådgiver Gina Elisabeth Lund utnevnes til
 avdelingsdirektør i Justis- og politidepartementet med tiltredelse
 fra det tidspunkt departementet bestemmer.

Kirke-, utdannings- og forskningsdepartementet

Rektor Inger-Marit Aanesen Øymo konstitueres som
 byråsjef i Kirke-, utdannings- og forskningsdepartementet fram til
 1. august 1999 med tiltredelse fra det tidspunkt departementet
 bestemmer.

Miljøverndepartementet

Konstituert avdelingsdirektør Atle Fretheim
 utnevnes til avdelingsdirektør i Miljøverndepartementet med
 tiltredelse fra det tidspunkt departementet bestemmer.

Sosial- og helsedepartementet, sosialsaker

Avdelingsdirektør Arild Sundberg beskikkes
 midlertidig som trygdedirektør med tiltredelse fra det tidspunkt
 Sosial- og helsedepartementet bestemmer.

Konstituert byråsjef Lise Arntsen Hauge utnevnes
 til byråsjef i Sosial- og helsedepartementet med tiltredelse fra
 det tidspunkt departementet bestemmer.

Departementskonstituert underdirektør Jorunn
 Fryjordet utnevnes til underdirektør i Sosial- og
 helsedepartementet med tiltredelse fra det tidspunkt departementet
 bestemmer.

5.Andre saker
Utenriksdepartementet, utenrikssaker

Det ulønnede generalkonsulatet i Tripoli, Libya
 gjenopprettes.

(Se også pkt 4 ovenfor)

Lagt inn 24 oktober 1997 av Statens forvaltningstjeneste,
 ODIN-redaksjonen